
(La Captivité du Maítre) 


Capitolul | 


Trecuse aproape o lună de când Omul Gri căzuse în mâinile 
poliţiştilor aduşi de preotul Patterson în acea subterană unde 
miss Ellen îl atrăsese, timp de o lună zi de zi. 

Vă amintiţi de ultimele cuvinte pronunţate de dânsul, în 
momentul în care miss Ellen, disperată, frângându-şi mâinile, se 
rugase în zadar de preotul Patterson să-i redea libertatea. 

— La Paris, Milon şi ai săi! spusese dânsul. 

Şi Omul Gri se lăsase condus la închisoare. 

Englezul e liniştit şi tăcut; el nu iese în calea arestatilor. 

Om de afaceri înainte de orice, se ocupă de afacerile sale, 
lăsând lorzilor şi aristocrației grija politicii. 

Deci Omul Gri străbătuse Londra cu escorta sa de poliţişti fără 
să atragă atenţia asupra lui. 

El sosise la Newgate şi găsi acea mică piaţă pustie. 

Trecând pe acolo, el aruncase o privire spre acea fereastră de 
la care trăsese un foc cu o puşcă cu aer comprimat în frânghia 
irlandezului şi-l scăpase astfel de la moarte sigură. 

Cu toate acestea când se deschise poarta de la Newgate, 
Omul Gri observă că personalul întreg se afla în picioare. 

„Oho! îşi spuse, eram aşteptat, după câte văd. Preotul 
Patterson nu neglijează amănuntele.” 

Bunul guvernator care râdea într-una, chiar când conducea un 
condamnat la moarte în camera în care i se făceau ultimele 
pregătiri; era acolo în mare uniformă, un grup de gardieni insirati 
pe lângă zid. 

Omul Gri îl salută pe guvernator ca pe o veche cunoştinţă. 

— Aici! spuse acesta recunoscându-l, m-ai păcălit frumos, 
dragul meu! 

— Eu!? exclamă Omul Gri surázánd. 

— Drace! Eşti acel gentilom francez, care a venit să viziteze 
Newgate, cu două zile înainte de execuţia lui John Colden. 

— Asta e adevărat. 

— Şi cred că nu mă mai păcăleşti. Ai ajutat mult la salvarea lui 
miraculoasă. 

— Recunosc, aprobă Omul Gri. 

— Ah! Dragul meu, continuă guvernatorul, nu vei fi salvat aşa 
de uşor. 

Omul Gri surâse. 

— Şi vom veghea asupra ta îndeaproape. 

— Veţi face bine. 

— Căci în fine, adăugă guvernatorul, se pare că eşti unul din 
principalii şefi ai acelor feniani, care dau aşa mult de lucru 
Angliei! 

— Asta se poate, spuse liniştit Omul Gri. 

— Şi cred cá-ti pot spune că vei fi spânzurat cel mult peste o 
lună. 

— Iti mulţumesc de acest pronostic. 

Pe când vorbea astfel, surâsul nu părăsi nici un singur 
moment buzele guvernatorului. 

Acest om avea o fire veselă şi Newgate cu turnurile sale triste 
şi ferestrele zăbrelite părea să fie locuinţa cea mai încântătoare 
din lume. 

— In acest timp, reluă el bătându-l pe umeri pe Omul Gri, am 
o veste să-ţi dau, care îţi va plăcea, sunt sigur. 

— Adevărat? 

— Eşti aici cu totul la discretia mea. 

— Bine! 

— Nu dau nimănui cont de modul în care îi tratez pe prizonieri 
şi am facultatea să îndulcesc pentru dânşii regimul închisorii, 
când ei mă interesează. 

— Aha! Aha! făcu Omul Gri. 

— Eşti un gentilom perfect, continuă guvernatorul, un om cu 
educaţie, cum spunem noi englezii şi nu vreau să-ţi creez o 
impresie neplăcută pe timpul şederii dumitale aici. 

— Eşti foarte bun. 

— Imi placi foarte mult, dragul meu, de altfel i-am iubit 
întotdeauna pe francezi. 

Omul Gri salută. 

— După cum ţi-am spus, nu cred că poţi să-ţi faci multe iluzii; 
cel mult peste o lună vei fi spânzurat. 

— Nu zic nu. 

— Dar fiindcă nu-ţi mai rămâne decât o lună de trăit, nu vreau 
să suferi şi mă voi sili să-ţi fie plăcut. 

Omul Gri se înclină din nou. 

— Mai întâi ţi se va face o celulă bună. 

— Oooo!... 

— Ti se va da un tovarás, un irlandez fenian ca dumneata. 
Asta îţi va face plăcere. 

— Mulţumesc. 

— Apoi, vei fi bine hrănit, încălzit, şi vei avea lumină până la 
orele nouă seara. Dacă vrei cárti?... 

— Bucuros milord. 

Omul Gri numindu-l milord pe guvernator îl linguşea mult. 

— Nu sunt lord, zise el, dar se poate ca M.S. Regina Victoria să 
mă facă baron într-o zi sau în alta. 

— Sunt convins de asta, milord. 

— Deci ti se vor da cărţi şi ziare. 

— Voi putea să scriu? 

— Fără îndoială. 

— Şi nu voi fi singur? 

— Îţi repet, îţi voi da un tovarás. 

După aceste cuvinte guvernatorul făcu un semn. 

Atunci doi din gardieni deschiseră uşa ce separa grefa de 
interiorul închisorii. 

Apoi ei îl conduseră pe Omul Gri la parter, într-o celulă. 

La zgomotul produs de deschiderea uşii, un om, care era 
culcat pe unul din cele două paturi aflate în acea celulă se sculă 
pe jumătate şi îl privi pe prizonier cu un aer sălbatic. 

Era un om de vreo treizeci de ani, cu barba lungă, cu faţa 
slabă si cu nişte ochi înfocaţi. 

— Barnett, îi spuse unul dintre gardieni, de aici înainte nu vei 
mai fi singur. 

— Asta puţin îmi pasă, răspunse prizonierul. 

Şi căzu în mutismul său, fără să se mai uite la Omul Gri. 

Dar când plecară gardienii, el se întoarse şi ridică din nou ochii 
asupra tovarăşului său de captivitate. 

Omul Gri îl salută şi îi spuse: 

— Pari foarte trist, dragul meu. 

— Nici un altul n-ar putea fi altfel. 

— Eşti aici pentru mult timp? 

— Voi fi spânzurat pe 17 ale lunii. 

— Ce crimă ai comis? 

Irlandezul se servi atunci de semnul masonic al crucii, uzitat 
printre feniani. 

— Aha! zise Omul Gri. 

Şi răspunse printr-un alt semn. 

Atunci fața irlandezului se lumină. 

Dar Omul Gri îi făcu alt semn pe care irlandezul nu-l pricepu. 

Şi Omul Gri nepăsător îşi spuse: 

„Dobitoci mai sunt englezii. Ei m-au pus cu un om care n-are 
altă misiune decât să mă spioneze şi care nu e fenian.” 

Apoi îl luă de mână pe irlandez, ridicând un braţ către cer şi 
şopti: 

— Trebuie să suferim pentru mama noastră Irlanda! 

Spunând aceasta Omul Gri se gândea: „Nu cu astfel de 
oameni libera Anglie va sonda misterele fenianismului.” 


Capitolul Il 


Sir Robert M... guvernatorul din Newgate îşi tinuse 
promisiunea făcuta lui Rocambole. 

El îi trimise cărţi şi când sosi ora mesei, i se servi, lui şi 
pretinsului fenian irlandez, un prânz destul de bogat. 

In acea zi Rocambole vorbi puţin. 

Abia dacă îi adresă câteva cuvinte tovarăşului său de 
captivitate. 

Şi cu mult înainte de a se stinge lumina, el se urcă în pat. 

A doua zi, sir Robert M... veni în persoană ca să-l viziteze. 

— Ei bine? îl întrebă. Cum te simţi aici? 

— Foarte bine, răspunse Rocambole surâzând. 

— Eşti mulţumit de cărţile pe care ţi le-am trimis? Ultimele 
romane ale lui Dickens? 

— Foarte mulţumit, milord, Dickens este romancierul meu 
preferat. 

— Vrei ziare? 

— Oh! Nu, în afară de cazul când vei avea bunătatea să-mi dai 
ziare frantuzesti. 

— Nimic mai uşor! Ce vrei? Le voi lua de la Milchell, marele 
librar din Piccadilly. 

— Oricare o fi. 

— Vei avea ziare diseară. 

— Milord e prea bun cu mine. 

Sir Robert M... îl privi pe Rocambole cu un fel de compătimire. 

— Ce vârstă ai? îl întrebă: 

— Treizeci şi nouă de ani. 

— Pari a avea treizeci. 

Un surâs flutură pe buzele eroului nostru. 

— Am avut, totuşi, o viaţă agitată. 

— Ce idee ciudată pentru un gentilom ca dumneata, reluă 
guvernatorul, sá te aliezi cu acei desculți numiţi feniani. 

Vorbind astfel el se uită la irlandez. 

Spionul era în rolul său. Acesta strânse pumnii, murmură 
câteva cuvinte de neînțeles, uitându-se cu sălbăticie la 
guvernator. 

— Milord, răspunse Rocambole tot surâzând, am devenit 
fenian, deoarece firea mea mă duce întotdeauna în rândul celor 
slabi împotriva celor tari. 

Sir Robert M... plecă. 

Rocambole îşi reluă lectura şi nu mai vorbi cu spionul. 

Acesta îi puse o mie de întrebări. 

Uneori el obținea câte un răspuns monosilabic. În cele mai 
multe cazuri Rocambole părea că nu aude. 

Astfel trecură trei sau patru zile. 

In fiecare dimineaţă sir Robert M... venea să-l viziteze pe 
prizonierul său şi-i aducea ziare franceze. 

Apoi el schimba câte o privire cu spionul. 

Acesta avea figura disperată a unui judecător de instrucţie 
care dă peste un criminal încăpățânat. 

Intotdeauna Rocambole, care părea grăbit să citească ziarele, 
surprindea acea privire. 

lar după ce pleca guvernatorul, el recădea în mutismul său, 
spre marea disperare a falsului irlandez. 

După opt zile, Rocambole, care citea cu atenţie ziarele, găsi în 
„Siecle” următorul articol: 

„lată ce poţi citi, în „Gazette des entragers”: 


De câteva zile lumea care se duce la Bois şi se plimbă între 
orele 2-4, a observat, într-o trăsură de casă, o tânără 
englezoaică foarte frumoasă. Ea e însoţită de doi gentilomi, din 
care unul e un om de cincizeci de ani. S-a crezut mai întâi că el 
este tatăl frumoasei miss. 

Dar după răceala şi disprețul manifestate de ea faţă de acest 
om, a trebuit să se renunțe la această ipoteză. 

Contele M... acest tânăr excentric pe care tot Parisul îl 
cunoaşte, pretinde chiar că frumoasa englezoaică e prizonieră şi 
că cei doi oameni care o însoțesc nu sunt altceva decât doi 
detectivi trimişi de Lonara. 

Să sperăm că tânărul conte M... care pare amorezat de 

frumoasa englezoaică, va dezlega acest mister...” 


După ce citi acest misterios articol, Rocambole căzu într-o 
reverie adâncă. 

Frumoasa englezoaică de care se vorbea nu era miss Ellen? 

Şi dacă era dânsa, nu se putea oare ca acest conte M... să fi 
ghicit adevărul şi ca miss Ellen să fi fost urmărită de oameni 
trimişi de preotul Patterson şi de lordul Palmure? 

Rocambole îşi continuă raționamentul: 

„Fenianii pe care i-am servit sunt incapabili de o inițiativă 
serioasă ca să mă elibereze, nu sunt irlandez. Amicii mei sunt 
Milon, Marmouset, Vanda şi ceilalți. Am trimis-o pe miss Ellen la 
Paris, spunându-i: Caută-l pe Milon. Dacă miss Ellen e prizonieră, 
Milon nu va şti nimic şi nu va veni. Trebuie deci să găsesc un 
mijloc ca să-l instiintez pe Milon.” 

Făcând această reflecţie, Rocambole îl privi pe falsul fenian. 

Atunci îi trecu prin minte, una din acele idei care îi erau 
familiare numai lui. 

Acest om a fost pus aici ca să mă spioneze, vreau să fac 
dintr-însul prietenul meu şi va deveni în mâinile mele un 
instrument care mă va servi. 

Gândindu-se astfel, Rocambole se bizuia pe acea putere 
minunată de fascinatie pe care o poseda si care îi dădea 
posibilitatea să supună atât bărbaţi cât şi femei. 

El strânse ziarul şi începu să-l privească. 

Niciodată irlandezul nu fusese astfel privit; şi după câteva 
secunde el se simţi cu totul zăpăcit. 

Atunci Rocambole îi întrebă: 

— Cum te numesti? 

— Barnett. 

— Unde esti náscut? 

— La Dublin. 

— Cánd ai fost arestat? 

— Cu ocazia evadării colonelului Stephan. 

— lată! exclamă Rocambole, eram si eu acolo şi nu-mi aduc 
aminte. 

Irlandezul se înroşi puţin. 

Rocambole continuă: 

— Ştii că azi e 11 ale lunii? 

— Ei bine? 

— Dar, după cum mi-ai spus, trebuie să fii spânzurat pe 17, 
deci nu mai ai de trăit decât şase zile. 

Irlandezul îşi aplecă fruntea. 

— M-am resemnat spuse el. 

Atunci Rocambole aruncă asupra lui o privire aşa de 
pătrunzătoare, încât falsul fenian începu să tremure. 

— Ştii bine, că nu vei muri. 

— Cine mă va salva? întrebă Barnett. 

— Nimeni. 

— Atunci voi muri. 

— Ca să mori, trebuie să fii condamnat. 

Şi Rocambole continuă să se uite la dânsul cu privirea sa 
pătrunzătoare. 

— Dragul meu, spuse atunci Rocambole, tu nu eşti condamnat 
la închisoare. Tu eşti pus aici ca să mă spionezi pe mine şi nu 
eşti fenian. 

Ce se petrecu atunci? 

Nimic sau aproape nimic. Dar privirea lui Rocambole operă o 
minune. 

După ce se înfioră, Barnett simţi că inima lui e cuprinsă de 
remuşcare. 

Şi cum Rocambole îi întindea mâna şi îi spunea: 

— Vrei să fii prietenul meu? 

Falsul fenian căzu în genunchi în faţa lui spunându-i: 

— Nu ştiu cine esti, dar ştiu cá-ti aparţin de aici înainte si cá-ti 
voi fi credincios ca un câine. 

— Nu gresesti, îi spuse Rocambole surázánd şi vei vedea asta 
când vom ieşi de aici. 

— Speri deci să ieşi? întrebă Barnett. 

— Desigur! răspunse Rocambole. 


Capitolul II 


După trei sau patru zile, guvernatorul sir Robert M... sătul să-l 
viziteze în zadar pe prizonierul său, căci spionul îi făcea mereu 
semn că nu putuse afla nimic, în loc să vină el însuşi, trimise un 
om să aducă ziarele lui Rocambole. Acesta îi făcu semn lui 
Barnett, care clipi din ochi ceea ce însemna: 

— Am în fine ceva nou. 

Barnett avea ceva nou într-adevăr; căci trecuse la inamic, la 
Rocambole, cu tot devotamentul pe care acest om straniu ştia 
să-l inspire. 

În ajun Journal des Debats publicase acest curios fapt divers: 

Englezii nu se multumesc să facă curiozitáti la dânşii, ei vin sá 
facă şi la noi. 

Intr-o ştire, pe care o dăm totuşi sub toată rezerva, cu toate 
că ne credem perfect de bine informați. 

O fată tânără şi frumoasă, având sângele nobil al unui pair al 
Angliei, ea se numeşte miss Ellen P... a trecut de curând urmată 
de doi servitori Canalul Mânecii, fără consimțământul familiei 
sale. 

Ce caută dânsa la Paris? Asta nu se poate şti. 

Ea a descins într-o casă mobilată foarte confortabilă, în 
preajma bulevardului Italienilor şi a putut fi văzută timp de 
câteva zile, în fiecare seară la orele 4, plimbându-se prin Bois de 
Boulogne. 

Dar se pare că acest lucru nu era pe placul familiei sale. 

In Franța, un tată ar fi alergat după fiica sa. 

În Anglia lucrurile se petrec cu totul altfel. 

Lordul P... tatăl frumoasei miss Ellen, membru în Camera 
Lorzilor, a crezut că nu trebuie să lipsească de la şedinţă. 

În loc să vină să-şi caute fata la Paris a trimis doi detectivi. 

Aceştia, nişte gentilomi perfecţi, de altfel, au avut ca misiune 
s-o găsească pe miss Ellen şi au găsit-o. 

Apoi aceştia, care aveau recomandatii la ambasadă, s-au 
asigurat de persoana fetei. 

Dar să nu credeți că ei au adus-o în Anglia. 

Nu, lordul P... crede că acest mic scandal are nevoie de timp 
pentru a fi uitat. 

EI îşi propune deci, ca după închiderea sesiunii parlamentare 
să vină la Paris, să-şi ia fata şi să o ducă în Italia. 

EI i-a însărcinat, deci, pe cei doi detectivi, s-o supravegheze 
pe frumoasa excentrică, să o însoțească la spectacole, la 
plimbare peste tot cu condiţia ca ea să nu comunice cu nimeni. 

Căci, după cum socotiți, e la mijloc un amor misterios, un 
amor care displace nobilului lord.” 


După citirea acestui articol, Rocambole nu se mai putea îndoi. 

Miss Ellen venise la Paris, dar ea nu-l găsise pe Milon. 

Deci Milon nu ştia nimic. 

Cum să-l prevină? Cum să facă să ajungă la dânsul o frază ca 
aceasta: „Pleacă din Paris, vino la Londra; am nevoie de tine”. 

Rocambole stătuse gânditor o parte a zilei, apoi găsise fără 

îndoială o soluţie, căci adresându-se lui Barnett, îi spuse: 

— Ascultă-mă bine, camarade. 

— Vorbeşte, răspunse irlandezul. 

— Ai fost pus aici ca sá má spionezi si să obţii secretele mele. 

— Ah! stăpâne, zise Barnett, e urât din partea dumitale să-mi 
mai spui asemenea cuvinte, nu m-am căit? 

— E adevărat; dar nu ştii unde vreau să ajung. 

— În fiecare dimineaţă, continuă Rocambole, guvernatorul, 
vine aici, şi te priveşte cu coada ochiului. 

— Da. 

— El speră întotdeauna că vei avea ceva să-i spui. 

— Şi până acum a fost păcălit, spuse Barnett. 

— A fost la început, fiindcă mă temeam de tine. 

— Şi e şi acum fiindcă sunt al dumitale trup şi suflet. 

— Ei bine! Trebuie să mă trădezi, Barnett. 

— Cum? întrebă irlandezul făcând un gest de surprindere, să 
te trădez eu? 

— Acesta e un mod de a vorbi. 

— Ah! 

— Trebuie să mă serveşti. 

— Sunt gata. 

— Mâine dimineaţă când va veni guvernatorul sau un om al 
lui, îi vei face semn că ai ceva să-i spui. 

— Bine! Şi guvernatorul mă va chema la dânsul! 

— E probabil. 

— Atunci, ce îi voi spune? 

— Vei şti mâine. 

Rocambole deci petrecuse toată seara şi o parte a nopţii 
gândindu-se. 

A doua zi, în loc de guvernator, venise un alt om. Dar Barnett 
îi făcuse un semn şi acesta plecase vesel. Atunci Rocambole îi 
spuse irlandezului: 

— Guvernatorul te va chema. 

— Cred. 

— Deci fii atent la vorbele mele. 

— Vorbeşte stăpâne. 

— Îi vei spune: Omul Gri mi-a făcut o destăinuire. El mi-a spus 
că fenianii au un nou cartier general, care se află la Paris. 

— Bine! Îi voi spune asta. 

— Şi că au acolo un şef numit Rocambole. 

— Un nume ciudat! aprecie Barnett. 

— Atunci, continuă Rocambole surâzând, tu vei adăuga că e 

un mijloc foarte simplu să pună mâna pe acest om, care e, după 
câte se pare, unul din cei mai îndemânatici şefi ai fenianilor. 

— Şi care-i acest mijloc? 

— Este amenințarea prin ziare a faptului că Rocambole a 
căzut în mâinile poliției engleze şi că e închis la Newgate. 

— Dar, întrebă Barnett, deoarece acest om se află în Franţa, 
după cum spui? 

— Ei bine? 

— El va rămâne acolo. 

— Tu îl vei face pe guvernator să înţeleagă contrariul. 

— Cum asta? 

— Rocambole a fugit din Anglia, deoarece nu se mai simţea în 
siguranţă aici. 

— Prea bine. 

— El citeşte în ziare că a fost arestat şi închis la Newgate. Deci 
poliţia care crede că îl are în mână, nu-l va mai căuta şi deci se 
poate întoarce liniştit la Londra. 

— Ah! Pricep. 

Rocambole n-avu timp să-i spună mai mult 

Uşa celulei se deschise şi reapăru omul guvernatorului. 

— Barnett, spuse el, ai adresat o petiție reginei, cerând 
schimbarea pedepsei. Petitia a fost primită. 

Barnett, care nu fusese niciodată condamnat la moarte îşi 
îndeplini conştiincios misiunea scoțând un țipăt de bucurie. 

— Urmează-mă, continuă acel om. 

— Unde? 

— La guvernator, care-ţi va citi adresa de comutare a 
pedepsei. 

Barnett îl urmă pe acel om. 

„Numai că ei nu ştiu că eu sunt Rocambole!” îşi zise Omul Gri 
când rămase singur. 


Capitolul IV 


Barnett, falsul fenian, a fost condus la sir Robert M... 
guvernatorul din Newgate. 

Acesta îl aştepta cu nerăbdare. 

— Ei bine, în fine, dânsul ţi-a vorbit. 

— Da. 

Barnett era inteligent; el pricepuse de minune ceea ce Îi 
spusese Rocambole şi repetă textual acele cuvinte lui sir Robert. 

— Bine, spuse guvernatorul, iată o revelaţie, care valorează. 

— Sper şi eu, continuă Barnett, căci, în fine, eu care sunt 
poliţist, iar nu hoţ, nu pot juca rolul de arestat şi de condamnat 
la moarte pentru ochii frumoşi ai M.S. Regina Victoria. 

Sir Robert M... dădu ordin ca Barnett să fie condus înapoi la 
închisoare. 

Apoi el trimise după o trăsură, se urcă şi porunci birjarului: 

— Repede, la Elgin Crescent! 

Nu era încă ora zece dimineaţă şi sir Robert M... era sigur că o 
să-l găsească pe preotul Patterson încă la dânsul. 

Preotul Patterson, şeful ocult al bisericii anglicane, e în ochii 
arhiepiscopului de Canterbury, ceea ce mai marele iezuiţilor e în 
ochii Papei; în fine era la dânsul, aşezat la un birou încărcat de 
hârtii, când sir Robert M... intră. 

Văzându-l pe guvernatorul din Newgate, preotul pricepu că 
era vorba de un lucru grav. 

— Dumnezeul meu! exclamă el, îmi anunti evadarea Omului 
Gri. 

Sir Robert M... surâdea; dar cum el surâdea într-una, asta nu 
dovedea absolut nimic, căci el putea să vină, surâzând, tot aşa 
ca să-i aducă vestea unei catastrofe. 

Din fericire sir Robert M... răspunse îndată: 

— Fii liniştii. Omul Gri e tot închis. 

— Ah! făcu preotul, sunt nopţi când tresar din somn cu 
sudoarea pe frunte. 

— Visezi că evadează? 

— Da. 

— Nu se evadează de la Newgate. 

— Se evadează cu frânghia de gât, comentă preotul Patterson, 
făcând aluzie la miraculoasa salvare a lui John Colden, irlandezul. 

Dar sir Robert M... nu se tulbură de aceste cuvinte. 

— Oh! zise el, îndată ce am predat un condamnat lui Calcraft, 
asta nu mă mai priveşte. 

— In fine, ce vii să-mi spui? 

— Omul nostru a vorbit. 

— Bine! Şi-a spus numele? 

— Nu încă. 

— Ce a spus atunci? 

— El i-a spus lui Barnett că şeful cel mai îndemânatec după 
dânsul e la Paris, unde organizează o tentativă misterioasă. 

— Şi cum se numeşte acest şef? 

— Rocambole. 

— Ciudat nume! 

— Atunci, adăugă sir Robert M... Barnett care e un polițist 
inteligent mi-a dat o idee frumoasă. 

— Să vedem. 

— Rocambole a plecat din Londra crezându-se urmărit. 

— Apoi? 

— Se anunţă în Morning Post şi Times că celebrul şef fenian 
Rocambole a fost arestat şi închis la Newgate. 

— Bine! Şi apoi? 

— Atunci adevăratul Rocambole îşi spune: „Nu mai am de ce 
mă teme”. Şi el revine la Londra unde punem mâna pe dânsul. 

— Ideea e destul de ingenioasă, aprobă preotul Patterson. 

— Atunci crezi că trebuie aplicată? 

— Nu încă, má mai gândesc. 

— Ah! 

— Uite, dragul meu, continuă preotul Patterson, fenianismul 
nu mă ocupă decât în mod secundar. 

Sir Robert M... îl privi pe preotul Patterson cu mirare. 

— Dacă am condus cu atâta zel şi îndemânare, arestarea 
Omului Gri, ceea ce e mai periculos pentru noi, adică pentru 
religia anglicană, decât toţi fenianii adunaţi, e că el devenise 
braţul drept al abatelui Samuel, pe care îl ştii. 

— Da, el e un apostol catolic de care poporul din Londra e 
entuziasmat. 

— Da. 

— Dar în fine fiindcă-l avem pe Omul Gri... 

— Da, dar lordul şef al justiţiei nu vrea ca el să fie judecat 
până ce nu vom şti adevăratul lui nume. 

— Sunt convins, aprobă sir Robert M... că îl vom şti când vom 
pune mâna pe Rocambole. 

Şi după ce îl concedie pe sir Robert M... se îmbrăcă repede. 

Preotul alergă la telegraf şi expedie următoarea telegramă: 


„Sir James Wood 

Hotel de Louvre, Paris 

Ai cunoştinţă de un şef fenian numit Rocambole şi care 
probabil se află la Paris? 

Patterson.” 


Preotul aşteptă toată ziua răspunsul lui sir James Wood. 
Dar acest răspuns nu veni. 
Pentru asta era un motiv foarte simplu. 

Sir James se afla de douăzeci şi patru de ore în mâinile lui 
Marmouset. 

Sătul de aşteptare, preotul Patterson alergă la lordul Palmure. 

Pairul tocmai trebuia să se ducă ca în fiecare seară la 
Parlament. 

— Ai primit o telegramă de la sir James? întrebă preotul. 

— Nici una. 

Atunci preotul îi poveşti lordului Palmure vizita lui sir Robert 
M... 

După ce se gândi un moment, nobilul lord emise părerea că 
sir James nu răspundea deoarece era în căutarea acelui fenian, 
care se numea Rocambole. 

Preotul a fost de aceeaşi părere cu lordul Palmure şi-i scrise lui 
sir Robert M... că putea trimite o notă la ziare. 

Sir Robert M... era un literat, el compuse chiar în tinereţe un 
roman intitulat Miss Elmina. 

El îşi ascuti condeiul şi scrise următoarele rânduri: 


„Omul care de câteva luni a dat de lucru cel mai mult 
guvernatorului M.S. reginei Victoria, fenianul Rocambole a fost în 
fine arestat la Dublin. Va fi transferat în Anglia unde va fi 
probabil închis la Newgate, aşteptând să sosească ora judecății.” 


Apoi el făcu trei copii după această notă şi trimise prima la 
Times, a doua la Morning Post şi a treia la Evening Star. 

Apoi îşi frecă mâinile neîndoindu-se deloc că spusese adevărul 
şi că Rocambole era de-a binelea închis la Newgate. 

Numai bunul guvernator căzuse în cursa pe care i-o întinsese 
Rocambole! 


Capitolul V 


După cum se va vedea, cursa întinsă de Rocambole trebuia să 
funcţioneze admirabil. 

Chiar în ziua când se trimiteau la ziarele din Londra nota 
redactată de sir Robert M... poliţia din Scotland-Yard era în 
alertă. 

Sir Richard Maine, prefectul poliţiei din Londra, murise. 

Succesorul său nu era însă desemnat; dar diferiţii şefi de 
servicii pe care îi avusese sub ordinele sale se întreceau să-i ia 
locul şi ei dădeau dovezi de zel, de îndemânare şi de 

devotament. 

Trecuseră patruzeci şi opt de ore de când preotul Patterson, 
care din casa sa de pe Elgin-Crescent dirija toată mişcarea 
expediase o telegramă lui sir James Wood. 

„Fie, îşi spuse preotul Patterson, dar să aşteptăm până diseară 
ca să dăm acea ştire în ziare.” 

De ce sir James nu răspundea? 

Preotul Patterson se întreba asta în zadar, şi neliniştea lui era 
foarte mare când, în fine, primi următoarea telegramă: 

„Rocambole a plecat la Lonara. 

Tenul palid, mustata neagră. E însoţit de o femeie. 

Blondă cu ochi negri. 

Aştept ordine, hotelul Spaniei.” 


Preotul Patterson răspunse: 
„Bine. Si miss Ellen?” 


După o oră, sir James sau acela care îi împrumutase numele, 
răspunse: 
„Miss Ellen e tot păzită. N-aveti nici o grijă.” 


Având aceste informaţii, preotul Patterson se duse la 
Scotland-Yard. 

Şeful de serviciu, căruia îi fusese încredinţată conducerea 
acestei afaceri, se numea Philipps. 

Era un om priceput şi plin de ambiţie. 

El jură preotului că înainte de patruzeci şi opt de ore şeful 
fenian va fi în puterea sa. 

Preotul se urcă într-o trăsură şi se duse la Newgate. 

— Ei bine! întrebă sir Robert M... crezi că anunţurile mele au 
avut vreun efect? 

— Un efect imediat. 

— Adevărat? 

— Citeşte. 

Şi preotul îi dădu lui sir Robert M... telegramele pe care el le 
atribuia lui sir James Wood. 

— Atunci crezi că acest Rocambole este la Londra? 

— Trebuie să fie. Sir James Wood, e un om înţelept care nu se 
înşeală niciodată. 

Sir Robert M... păstră un moment de tăcere. 

Apoi după câteva minute spuse: 

— Omul pe care l-am pus în celulă cu Omul Gri este de 

asemenea un om preţios. 

— Aha! 

— El a câştigat atât de mult încrederea prizonierului, încât 
acesta nu mai are secrete pentru dânsul. 

— Deci, ce i-a spus? 

— Un lucru care, după mine, este foarte important. 

— Să vedem. 

— Omul Gri i-a spus: „Dacă Rocambole ar fi la Londra şi aş 
putea să-i vorbesc numai un moment, Irlanda ar fi victorioasă”. 

— Adevărat? exclamă preotul. 

— Şi n-aş fi spânzurat, adăugă dânsul. 

— Ah! A spus asta? 

— Da, aprobă sir Robert M... De aceea am o idee frumoasă, 
după cum vei vedea. 

— Te ascult, dragul meu. 

Îl voi muta pe Omul Gri din celulă. 

— Bine. 

— El si Barnett vor fi transferați într-o odaie mai mare, unde 
vor fi trei paturi în loc de două. 

— Şi apoi? 

— Apoi! După ce va fi arestat acest Rocambole, vom îndeplini 
dorinţa Omului Gri şi îi vom pune împreună. 

— Pentru gloria Irlandei! spuse batjocoritor preotul. 

— Nu; pentru a afla prin Barnett, acest mare secret, căci 
adăugă sir Robert M... socotesc că dacă Omul Gri doreşte să-l 
vadă pe Rocambole, el admite această ipoteză, anume că 
Rocambole liber, introducându-se ca vizitator ia Newgate, va 
putea să-i vorbească şi să plece după aceea. 

— Asta asa e. 

— Însă, termină sir Robert M... doi prizonieri nu sunt mai greu 
de păzit decât unul singur: prin urmare îl vom păzi tot aşa de 
bine pe al doilea ca si pe cel dintâi. 

— Ideea dumitale este excelentă, admise preotul Patterson. 

— De aceea fii gata pentru orice eveniment. 

Acea zi trebuia să fie pentru preotul Patterson, ziua 
telegramelor. 

La ora cinci seara el mai primi una. 

Aceasta era semnată „Edward detectivul”. 

Preotul ştia că Edward era colegul pe care îl luase sir James 
Wood. 

Depeşa lui Edward era datată din Douvers şi concepută astfel: 

„L-am urmărit, din ordinul lui sir James, pe omul care vă 
interesează. El se opreşte la Douvers douăzeci şi patru de ore. 
Persoana care îl însoţeşte şi dânsul trebuiau să ia trenul de 
mâine seară la ora şapte. 

Continui urmărirea, dar nu-i arestez imediat. Voi explica de ce. 

Edward” 


Şi preotul Patterson citind această telegramă murmură: 
„Desigur sir James Wood este foarte deştept!” 


După plecarea lui Patterson, bunul guvernator din Newgate, 
veselul sir Robert M... nu pierduse nici un minut. 

„Mă duc, îşi spusese, să-i transfer pe cei doi prizonieri ai mei 
chiar de mâine, într-o celulă cu trei paturi.” 

Şi cum de când Barnett vorbise, sir Robert reîncepuse să-l 
viziteze pe prizonierul său, se duse să-l vadă. 

Găsise de două zile un mijloc excelent să converseze cu 
Barnett şi să afle ceea ce Omul Gri îi spunea fără să-i trezească 
bănuielile acestuia din urmă. 

În fiecare zi la amiază, prizonierul era luat, i se puneau fiare la 
picioare şi la mâini şi era condus în parloar*, unde îl găsea pe 
avocatul însărcinat cu apărarea lui. 

In acest timp sir Robert M... se ducea să vorbească cu Barnett. 

El făcu deci o nouă vizită celor doi prizonieri. 

Atunci sir Robert M... îl întrebă: 

— Gentilomule, cum te simţi aici? 

— Destul de bine, milord. 

— Nu, îl contrazise sir Robert M... Această celulă e umedă. 

— Nici n-am observat, milord. 

— Nu-i nimic, spuse sir Robert M... te voi muta într-alta mai 
mare, mai spațioasă, unde încap trei la nevoie. 

Rocambole tresări. 

— Mă despart de Barnett? întrebă el. 

— Nu, şi chiar s-ar putea întâmpla să mai aveţi un tovarăş. 

— Adevărat? se miră Omul Gri. 

— Un om de care poate ai auzit vorbindu-se. 

— Ah! 

— El se numeşte Rocambole! 


1 Vorbitor, loc în închisoare unde discută condamnatul cu avocatul 

Omul Gri nici nu clipi. 

— Milord te înşeli, zise el, iată un nume pe care îl aud pentru 
prima oară. 

Dar el a ştiut să vorbească în aşa fel încât să trădeze oarecare 
tulburare şi bunul sir Robert M... plecă încântat. Şi după ce 
guvernatorul plecă, Barnett îl privi pe Omul Gri, comentând. 

— Ah! de astă dată, nu mai înţeleg nimic. 

— Vei înţelege, când va sosi momentul, răspunse el. 

Şi Omul Gri îşi puse această întrebare: 

„Milon sau Marmouset s-au lăsat arestaţi? Nu ştiu, dar, în fine, 
e unul sau celălalt. Astfel voi avea ştiri de la dânşii.” 

Rocambole se înşela puţin, dar aşa de puţin, încât trebuie să 
facem acum un pas înapoi, ca să explicăm telegramele primite 
de preotul Patterson. 


Capitolul VI 


Când Marmouset pusese mâna pe sir James Wood şi îl tinuse 
închis în acel put, luase toate precautiile pentru ca dispariţia lui 
să nu fie observată de nimeni. 

Detectivul Edward devenise omul lui Marmouset, dar pentru 
oamenii de la hotel Louvre el era tot prietenul lui sir James. 

Edward se prezentase deci regulat de două ori pe zi la hotel 
ca să ia scrisorile şi telegramele tovarăşului său, care spunea el, 
lipsea pentru câteva zile. 

Apoi, detectivul pusese mâna pe corespondenţa lui sir James 
cu preotul Patterson. 

Din această corespondenţă Marmouset aflase de soarta lui 
Rocambole. 

Omul Gri era la Newgate, el va fi judecat şi condamnat desigur 
la moarte. De altfel, circumstanţe atenuante nu există în Anglia. 

Dar ca să-l judece, dacă ar fi să creadă tot ceea ce spunea 
preotul Patterson, era necesar să fie risipit misterul de care se 
înconjura acest personaj enigmatic şi să se afle adevăratul său 
nume şi naționalitatea sa. 

Deci Marmouset şi tovarăşii săi trebuiau să plece când 
detectivul Edward se duse pentru ultima oară la hotelul Louvre. 

După cum vá închipuiţi, Marmouset ducea cu dânsul prea 
multă lume, ca să nu fie necesară despărţirea lor pe drum. 

Milon, Moartea Bravilor şi Polyte luaseră trenul spre Boulogne. 

Ei duceau cu dânşii o ladă mare în care se afla sir James în 

letargie. 

Marmouset, miss Ellen şi Vanda trebuiau să ia trenul expres. 

Miss Ellen era îmbrăcată ca bonă, şi ea socotea că datorită 
acestei deghizări nu va fi recunoscută la Londra. 

Plecarea avusese loc de acasă de la Marmouset. 

In momentul când ei trebuiau să se urce în trăsură, sosi 
detectivul Edward. 

Lui i se dăduse întâlnire la gară; deci, ca să vină în strada 
Auber, trebuia să aibă un motiv extraordinar. 

Şi, într-adevăr, el îi întinse lui Marmouset o telegramă pe care 
o găsise la hotel Louvre si care era adresată lui James Wood. 

Era aceea de la preotul Patterson. 

„Al cunoştinţă de un şef fenian numit Rocambole şi care 
probabil se află la Paris?” 


Şi el îi întinse Vandei telegrama, apoi tinerei miss Ellen; 
câteşitrei se priviră. 

În fine, după un moment de tăcere, Marmouset hotărî: 

— Mai mult ca oricând trebuie să plecăm. 

Indreptándu-se spre gară, se instalará într-un cupeu, cei doi 
bărbaţi şi cele două femei, ca să poată vorbi în libertate. 

— Vreti să ştiţi părerea mea? întrebă atunci Marmouset. 

— Vorbeşte, spuse Vanda. 

— In această telegramă, e Rocambole amestecat. 

— Cum asta? 

— Drace! Socotesc că Rocambole de când e la Newgate, a 
putut sá se bizuie pe noi, dar s-a bizuit si pe el însuşi! Dacă 
trebuie sá credem corespondenta preotului Patterson, englezii 
caută adevăratul nume al Omului Gri şi nu-l vor judeca decât 
după ce îl vor afla. Deci Rocambole probabil că a încercat să-i 
păcălească pe judecătorii care îi fac instructia. 

— Ah! Crezi? 

— Şi dacă preotul Patterson vorbeşte de Rocambole, 
înseamnă că Omul Gri a vorbit mai întăi. 

— In ce scop? 

— Nu ştiu. 

— Nu ştim care e planul stăpânului, dar nu trebuie să-i punem 
piedici. 

După cinci ore Marmouset şi tovarăşii săi soseau la Boulogne. 

Era iarnă şi marea era foarte agitată. 

— Ne vom culca aici, hotărî Marmouset şi nu vom pleca decât 
mâine dimineaţă. 

— De ce? întrebă Vanda. 

— Fiindcă aş vrea să pipăi puţin pulsul preotului Patterson cu 
o telegramă. 

— Ah! 

— Dacă vom ajunge la Londra la ora zece dimineaţa sau la ora 
patru seara, asta nu schimbă cu nimic situaţia. 

— Da, dar ar trebui să nu pierdem nici un minut, îi spuse miss 
Ellen lui Marmouset. 

— Oh! Linişteşte-te, domnişoară, căci îl vom salva. 

Milon care îi aştepta în gară, le spuse: 

— Vaporul e gata de plecare. 

— Da, dar nu plecăm astă seară. 

— Ah! De ce? 

— Vei şti mâine. 

Ei coborâră la hotelul Spaniei, ale cărui ferestre dădeau spre 
mare. 

În acea noapte, Marmouset dormi puţin. El se gândi mult în 
schimb şi-i zise: 

„Acum am convingerea că Rocambole îşi bate joc de cei care 
l-au închis.” 

Când se lumină de ziuă, el cobori în salonul hotelului şi îl găsi 
pe Milon. 

Acesta citea ziarele sosite de dimineaţă. 

Deodată Marmouset îl văzu pálind. 

— Ce ai? îl întrebă. 

— Citeşte, murmurá Milon cu o voce înăbuşită, punând 
degetul pe faimosul anunţ redactat de sir Robert M... veselul 
guvernator din Newgate. 

„Omul Gri care de câteva luni a dat cel mai mult de lucru 
guvernatorului M.S. Reginei Victoria, fenianul Rocambole a fost 
în fine arestat la Dublin.” 


Marmouset scoase un țipăt de bucurie. 

— Eşti un prost! spuse el. 

— Prost? răspunse Milon uimit. 

— Fără îndoială. Asta e dovada bănuielilor mele. 

— Cum? 

— Rocambole păcăleşte poliţia şi poliţia engleză convinsă că 
acest Rocambole e un prieten al Omului Gri, anunţă arestarea 
sa. Insă cum Rocambole e la Newgate de cincisprezece zile, n-a 
putut fi arestat la Dublin... Deci acest articol e o notă a poliţiei, în 
afară de cazul în care chiar Rocambole e autorul ei. 

— Oh! 

— Şi asta ar putea fi, adăugă Marmouset. 

— Dar... în ce scop? 

— În scopul de a ne înştiinţa, în cazul în care miss Ellen nu 
ne-ar fi găsit, că el are nevoie de noi. 

Şi Marmouset îşi luă pălăria. 

— Vino cu mine, zise el. 

— Unde? 

— La telegraf. 

— Ce să facem? 

— Vom expedia o telegramă preotului Patterson. 

— În numele cui? 

— În numele lui sir James. De altfel Edward a descins la hotelul 
Spaniei sub acest nume. 

— La ce bun această telegramă? 

— La aceasta: preotul Patterson ne va răspunde în cazul în 
care va fi arestat într-adevăr un om, care a luat numele lui 
Rocambole. 

Şi la telegraf, Marmouset scrise: 


„Rocambole a plecat la Lonara. 
Tenul palid, mustață neagră. 

E însoţit de o femeie. 

Blondă cu ochii negri. 

Aştept ordine, hotelul Spaniei." 


— Dar, strigă Milon, mi se pare cá-ti faci portretul? 
— Am motivele mele, spuse Marmouset. 
Şi aşteptă răspuns de la preotul Patterson. 


Capitolul VII 


Marmouset nu aşteptă mult timp. 

El nu se întorsese încă la hotelul Spaniei şi sosise telegrama 
adresată lui sir James Wood. 

Detectivul Edward o primi. 

Preotul Patterson spunea în mod laconic. 

„Bine, dar miss Ellen?” 


Atunci Marmouset privindu-l pe Milon îi spuse arătându-i 
telegrama: 

— Să ştii că Rocambole îşi bate joc de dânşii. 

— Incep şi eu să cred, răspunse Milon, dar... 

— Dar ce? 

— E un lucru pe care tot nu-l înţeleg! 

— Care? 

— De ce-ţi dai semnalmentele? 

— Pentru ca să pot fi arestat mai uşor. 

— Deci vrei să fii arestat? 

— Da, la Londra. 

— In ce scop? 

— Ca să merg la Newgate. 

— Şi să-l vezi pe Rocambole? 

— Desigur, şi ca sá iau ordinele sale, căci dacă nota ziarelor, 
după cum trebuie să credem, de altfel, provine de la dânsul, e că 
el a crezut că vom ghici ideea lui şi că vom face totul, chiar 
imposibilul, ca să ajungem până la dânsul. 

— Ah! exclamă Milon, nu e greu să intri în Newgate. 

— Ci să ieşi! 

— Da. 

— Eu voi ieşi şi mi se vor aduce mii de scuze. 

— Cum vei face? 

— Voi fi reclamat de ambasada Franţei. 

Apoi Marmouset adáugá surázánd: 

— Trecutul meu e asa de departe, încât nu má mai tem de 
dánsul. latá sase ani de cánd tráiesc la lumina zilei. 

— Asta e adevárat, aprobá Milon. 

— Pentru lume nu má numesc Marmouset, ci domnul Felix 
Peytavin, un bărbat elegant, care merge la club, are cai frumoşi, 
posedá trei sau patru sute de mii de livre venit. 

— Şi asta e adevărat, spuse Milon. 

— Sunt prieten, continuă Marmouset, cu tânărul marchiz de 
C... primul secretar al ambasadei franceze din Londra. 

— Bine, aprobă din nou colosul. 

— Tu má vei lăsa să fiu arestat. 

— Şi apoi? 

— Poate că va fi nevoie să stau două zile la Newgate. 

— Şi după aceste două zile? 

— Apoi te vei duce la ambasadă şi vei lăsa o scrisoare pe care 
o voi scrie, şi o alta pentru marchizul de C... 

Această întrevedere între Marmouset şi Milon avea loc nu în 
sala comună a hotelului Spaniei, ci în camera unde Marmouset 
îşi petrecuse toată noaptea. 

— Ponson du Terrail — 


Marmouset se asezá la masă, luă condeiul şi scrise 
următoarea scrisoare: 


„Scumpul meu marchiz. 

Se pare că numai frumoasa noastră Frantá îşi are criminalul ei 
de negăsit «Judul» său fantastic, dar şi Anglia îl are pe al său. 

Din când în cánd, un agent de poliție idiot sau un jandarm 
stupid, punând mâna pe un sárman om, se încăpățânează să-l ia 
drept «Jud», care n-a existat niciodată şi-l bagă la închisoare. 

lată, scumpul meu marchiz, povestea mea pe pământul liber 
al Angliei. 

Un polițist crede că vede în mine pe unul din acei feniani 
imaginari care tulbură somnul venerabililor membri ai Camerei 
Lorzilor. 

În zadar am arătat hârtiile mele, căci n-a vrut să le ia în 
considerație şi mă numeşte cu ciudatul nume de Rocambole. 

Abia am timp să-ți scriu aceste rânduri, pe care le incredintez 
valetului meu şi sunt constrâns să mă culc la Newgate. 

Polițistul în chestiune face chiar aşa de bine lucrurile, încât el 
mă asigură că voi fi spânzurat de astăzi peste trei săptămâni. 

Din fericire eşti dumneata la Lonara şi îl vei revendica pe 
proprietarul calului care a câştigat derbiul din Chantilly anul 
acesta. 

Al dumitale 

Felix Peytavin” 


— la această scrisoare, spuse Marmouset după ce i-o citi şi lui 
Milon şi ia-o şi pe cealaltă. 

— Bine. 

— Două zile după ce voi fi închis, te vei prezenta la ambasadă. 

— Dar trebuie să prevedem totul, spuse Milon. 

— Ce? 

— Trebuie să prevedem cazul când marchizul nu va fi la 
Londra. 

— Este. 

— Eşti sigur? 

— L-am văzut acum trei zile la club şi el pleca în aceeaşi 
seară, ca să se întoarcă la postul său. 

— Atunci e bine. 

Rolul lui Milon era schiţat. Marmouset, îl chemă apoi pe 
detectivul Edward. 

El îi dădu modelul celor două depese. 

— Ruinele Parisului — 


Una era iscălită de sir James Wood si era aceea pe care 
preotul Patterson a primit-o datată din Boulogne, indicând că 
miss Ellen era tot bine păzită. 

Alta, iscălită pe numele lui Edward trebuia să fie expediată din 
Douvres. 

— Nu pricep bine asta, zise detectivul. 

— E foarte simplu totuşi, răspunse Marmouset. După 
telegrama de azi de dimineaţă, preotul trebuie să fi prevenit 
poliţia. 

— Prea bine. 

— Şi sunt poliţişti în toate staţiile. 

— Bine. 

— Dacă vreau să am patruzeci şi opt de ore libere la Londra, 
trebuie deci să fiu aşteptat la Douvres, pe când eu voi sosi cu 
trenul la Folkestone pe care îl voi lua peste o oră. 

— De minune! Pricep. 

— Acum, ascultă-mă! 

— Aştept, spuse Edward. 

— Vei trece deci prin Calais, cobori la Douvres, să expediezi 
de acolo această a doua telegramă, apoi vei pleca îndată la 
Londra şi, imediat ce ai sosit, te vei prezenta preotului Patterson. 

— Ce îi voi spune? 

— Că m-ai lăsat la Douvres, supravegheat de doi poliţişti, şi că 
ai venit să iei ordinele sale. 

— Şi unde te voi regăsi? 

— Mâine seară la Evans-Taverne, în Covent-Garden. 

— Voi fi, spuse sir Edward, care plecă să ia trenul de Calais. 

Cât despre Marmouset şi tovarăşii săi, ei se îmbarcară pe 
vaporul de la amiază şi, după două ore, erau pe drumul spre 
Londra. 

îndrăzneala şi sângele rece manifestate de Marmouset 
umpluseră de încredere inima tinerei miss Ellen. 

Ea murmura: 

„Oh! Îl vom salva!...” 


Capitolul VIII 


Deci pe când detectivul Edward pleca la Calais, de unde 
trebuia sá se ducă la Londra, Marmouset se îmbarcase cu Vanda 
şi miss Ellen la Boulogne, debarcaseră la Folkestone şi luaseră 
îndată trenul pentru Londra. 

Milon îi expediase pe ceilalți tovarăşi ai săi cu un vapor 
anterior. 

Se ştie că Milon, Marmouset şi Vanda cunoşteau la perfectie 
Londra, câteşitrei vorbind limba engleză. 

Din momentul urcării pe vapor, se inteleseserá ca Vanda si 
miss Ellen pe de o parte, Marmouset şi Milon pe de alta să nu-şi 
mai vorbească şi să călătorească în două grupe. 

La Folkestone, Vanda şi miss Ellen, care trecea drept bona ei 
şi care era aşa de bine deghizată, încât nici însuşi lordul Palmure 
n-ar fi recunoscut-o, Vanda şi miss Ellen spuneam, s-au urcat în 
compartimentul rezervat. 

Milon plecând din Boulogne se îmbrăcase într-o frumoasă 
livrea. 

La Londra Vanda trebuia să locuiască într-o casă de familie 
situată în City, lângă Post-Office. Marmouset şi Milon la hotelul 
Trei-Coroane. 

Când a coborât în gară Marmouset numărase şase sau opt 
poliţişti. 

— Sunt pentru noi, îi spuse lui Milon. 

— Deja? 

Si Milon fácu un gest de spaimá. 

Dar Marmouset avea un aer asa de englezesc, li dádea ordine 
lui Milon într-o englezească asa de curată, încât, cu toate 
mustátile sale negre, poliţiştii l-au luat drept un perfect gentilom 
din împrejurimile Londrei. 

De altfel, omul pe care ei aveau misiunea să-l caute nu 
călătorea cu o femeie? 

Marmouset merse cu îndrăzneala chiar până acolo încât rugă 
un poliţist să-i procure o trăsură. 

— Ah! exclamă Milon, după ce se instalará la hotelul 
Trei-Coroane, ce facem acum? 

— Să mâncăm, răspunse Marmouset. 

— Şi apoi? 

— Să ne culcăm. 

— Şi mâine? 

— Mâine ne vom plimba; vom citi ziarele şi vom privi femeile 
care se plimbă prin parc. 

— Nu vom merge s-o vedem pe Vanda? 

— Nu, până ce nu-l vom vedea pe Edward. 

— Ah! E adevărat. l-ai dat întâlnire pentru mâine seară la 
Evans Tavern. 

— Da, zise Marmouset, şi până când nu-l voi vedea nu vom 

putea face nimic. 

— Nici chiar să-l deşteptăm pe sărmanul sir James Wood, care 
doarme de două zile în fundul unei lăzi. 

— Ah! da, putem să-l trezim astă seară. 

— Şi ce vom face cu el? 

— İl vom elibera provizoriu. 

— Da, zise Milon, pentru ca să ne trădeze. 

— Ar fi putut să ne trădeze la Paris, dar la Londra... acest lucru 
e cu totul cu neputinţă. 

— De ce? 

— Pentru că acum el este, graţie scrisorii pe care am trimis-o 
abatelui Samuel, cu totul în mâna fenianilor. 

Pe când Marmouset spunea aceste cuvinte, un om intră în sala 
hotelului. 

Era un gentilom, care părea că soseşte din călătorie. 

— Dumnezeu să te păzească, gentilomule, spuse acesta. 

Şi se aşeză la masa la care mâncau cei doi francezi. 

Marmouset nu era fenian, după cum ştiţi, el scrisese abatelui 
Samuel luându-şi porecla de amicul Omului Gri. 

Gentilomul, care se aşeză lângă dânşii, începu să vorbească în 
limba franceză. 

— Eşti acela pe care îl aşteaptă abatele Samuel, nu-i aşa? 

— Poate, răspunse Marmouset. 

Gentilomul scoase din buzunar o hârtie. 

Era o scrisoare a preotului irlandez. 

— Prea bine, spuse Marmouset. 

— Trebuie sá ştii că te aşteptăm cu nerăbdare, reluá 
gentilomul. Unul din noi era la Cammons Street, altul la 
London-Bridge si eu la Charing-Cross. Dacă nu ti-au fost 
controlate bagajele dumitale la această din urmă gară, e pentru 
că unul din ai noştri era printre vamesi. 

— Aha! Aha! exclamă Marmouset. 

Apoi privindu-l pe gentilom adăugă: 

— Sunteţi nişte oameni bine informaţi. 

— Am trimis doi dintre ai noştri, unul la Calais şi altul la 
Boulogne. O depeşă în termeni de neînțeles pentru alţii decât 
pentru noi ne anunţa că ni-l aduci pe trădător cufundat în 
letargie, într-o ladă. 

— Asta e exact. 

— Şi vin să-l caut. 

Marmouset se încruntă. 

— Abatele Samuel nu se va ţine deci de cuvântul pe care mi 


— Ponson du Terrail — 


l-a dat? întrebă. 

— Abatele Samuel nu şi-a călcat niciodată cuvântul. 

— Atunci ce vreți să faceți cu sir James Wood? 

— Să ne asigurăm de dânsul, dar fii sigur că nu i se va face 
nici un rău. 

— Şi va fi la dispoziția mea? 

— Da. 

— Bine. Permite-ne să mâncăm, apoi vom urca în odaia 
noastră şi ţi-l vom da pe prizonier. 

— Cunosti vreun mijloc prompt să-l scoţi din letargia lui? 

— Va fi o treabă de un minut. 

Marmouset şi Milon luară masa împreună cu acel gentilom. 
Conversatia lor din cursul mesei degaja impresia unei prietenii 
vechi, încât oamenii de la hotel îşi închipuiră că cel de al treilea 
călător îi cunoştea pe cei doi de multă vreme şi nu-i făcuseră 
dificultăţi la cazarea acestuia într-o cameră vecină cu cea a lui 
Marmouset. 

Atunci fenianul cu Marmouset si cu Milon intrară în odaia lor. 

Şi faimoasa ladă a fost deschisă. 

Detectivul arăta ca un cadavru. 

Milon, care era robust, îl luă în braţe şi-l duse pe pat. Apoi 
Marmouset desfăcu o sticluta şi turná dintr-însa o licoare pe 
buzele aşa-zisului mort. 

Deodată acesta tresări din tot corpul şi ochii şi buzele se 
deschiseră. 

Marmouset îi mai turnă câteva picături în gură. 

Îndată sir James se trezi. 

Apoi privindu-l pe gentilom, scoase un țipăt de spaimă. 

— Ah! exclamă acesta nepăsător, văd că mă recunoşti. 

Sir James începu să tremure din tot corpul. 


Capitolul IX 


Marmouset îi spuse atunci lui Sir James: 

— Nu te teme de nimic, eşti în mâinile noastre şi de când un 
om care se numea Rocambole m-a învăţat să nu-mi calc 
niciodată jurământul, mi l-am ţinut, întotdeauna. Ti-am fágáduit 
să te protejez, dacă mă vei servi. Dacă nu încerci să-ţi calci 
angajamentele, nu ti se va întâmpla nimic rău. Nu-i asa, 
gentilomule? 

Şi Marmouset privi spre gentilom. 

— Ruinele Parisului — 


— Desigur, răspunse fenianul. 

— Ti-l Íncredintez pe domnul, continuă Marmouset, fiindcă am 
nevoie de toată libertatea mea de acţiune; dar domnul îmi jură 
că nimeni nu se va atinge de dumneata dacă nu vei căuta să ne 
faci rău. 

Sir James Wood îl privea pe fenian şi continua să tremure. 

Marmouset continuă: 

— Domnul ştie bine că în numele Omului Gri ţi-am făcut 
această făgăduială. 

— Asta e adevărat, confirmă fenianul şi făgăduiala va fi ţinută. 

Gentilomul, privindu-l Marmouset spuse la rândul său: 

— Ce doriţi să facem, domnule? 

— Domnule, răspunse Marmouset, îl las pe sir James să 
aleagă: sau rămâne aici prizonier pe cuvânt... sau mă urmează... 

— Prefer să rămân aici, răspunse detectivul. 

— Domnule, interveni gentilomul, îmi dai voie să-mi spun 
părerea? 

— Vorbeşte... 

— Lasă-l pe domnul în mâinile noastre până ce Omul Gri va fi 
în libertate. 

— Asta e şi părerea mea, zise Milon. 

Atunci sir James se arunca la picioarele lui Marmouset şi spuse 
pe un ton rugător: 

— Domnule... ai milă... şi nu mă lăsa în mâinile fenianilor. 

— De ce te temi, dacă nu-ţi vom face nici un ráu!? 

Şi pe când sir James îşi apleca fruntea, gentilomul adaugă: 

— Tu mă cunoşti, totuşi. 

Sir James nu răspunse. 

— Şi tu ştii că mă ţin de cuvânt. 

Apoi gentilomul se îndreptă spre fereastră şi continuă 
privindu-l pe sir James, care mai tremura încă: 

— James, nu trebuie decât să mă aplec în stradă, să dau un 
semnal şi, într-o clipă şase oameni vor fi aici şi pedeapsa ta va 
începe. Iti repet dacă vrei să mă urmezi de bună voie, ne vom 
tine făgăduiala pe care ţi-a făcut-o domnul. 

— Du-te, sir James, îl îndemnă Marmouset pe un ton solemn, 
în numele Omului Gri îţi jur că nu eşti în pericol. 

Şi sir James a fost silit să-l urmeze pe gentilom. 

După ce el plecă, Milon îi spuse lui Marmouset: 

— Am fi făcut mai bine dacă îl lăsam pe sir James la Paris. 

— De ce? 

— Unul din maiştrii mei i-ar fi dat în fiecare zi să mănânce în 

put şi am fi fost linistiti. 

— Da, dar aici el ne va servi. 

Milon dădu din umeri. 

— lată ceva ceea ce nu e prea sigur, zise el. 

— El ştie bine că în caz contrariu e condamnat să moară. 

Milon tot nu era convins. 

— Şi cine-ti garantează, reluă el, că nu-şi va lua viaţa într-o 
bună dimineaţă? 

— In ce scop? 

— Cu scopul de a ne refuza. 

Marmouset tresări. 

— Vezi, adăugă Milon, am fost la ocnă şi am cunoscut firi de 
oameni incorigibili şi pe care îi domină frica de moarte. 

— Oricum ar fi, spuse Marmouset, n-avem de ce să ne temem 
pentru moment. Să ne gândim la Omul Gri, adică la Rocambole, 
stăpânul nostru. 


Marmouset şi Milon se culcară şi dormiră bine, apoi coborâră 
şi prânziră, iar după aceea plecară la plimbare. 

Dimineaţa Marmouset primi un biletel. Era de la Vanda. 

Aceasta îi scria: 

„Suntem foarte bine instalate eu şi bona mea şi aşteptăm 
ordinele tale, fiindcă tu conduci expediţia noastră”. 


Marmouset răspunse printr-un singur cuvânt: 
„Aşteptaţi!” 


Apoi împreună cu Milon petrecu toată ziua; seara se duseră la 
Evant Tavern. 

Detectivul Edward se afla deja acolo. 

Câteşitrei se aşezară la o masă, cerură bere şi începură să 
vorbească pe şoptite. 

— Ceva nou? întrebă Marmouset. 

— Ei bine! spuse Edward. Ai ghicit. 

— Ah! 

— Omul Gri şi-a bătut joc de poliţie. 

— Adevărat? întrebă Marmouset surâzând. 

— | s-a pus în celula lui, continuă Edward, un spion. 

— Bine! 

— El l-a vrăjit desigur, pe acest spion. 

— Asta nu má miră, interveni Milon, aducându-şi aminte de 


— Ruinele Parisului — 


strania putere de fascinatie a lui Rocambole. 

— Şi polițistul e cu dânsul. 

— Ce dovadă ai? 

— Acest spion a povestit că Omul Gri îşi pune mari speranţe 
pentru eliberarea lui într-un şef fenian, care se află la Paris. 

— Şi care se numeşte, Rocambole? 

— Da. 

— Sărmanii oameni! exclamă Marmouset râzând. 

— Apoi tot spionul, continuă Edward, le-a dat ideea să facă 
anunţul în ziare. 

— Aha! Aha! Şi ce ţi-a spus preotul Patterson? 

— El e grăbit să-l vadă pe Rocambole arestat. 

— Prea bine. 

— Cu atât mai mult, adăugă Edward, cu cât vor să-l pună în 
aceeaşi celulă cu Omul Gri. 

De astă dată Marmouset izbucni într-un hohot de râs. 

Apoi îi spuse lui Milon: 

— Poţi să te duci astă seară la Vanda. 

— Ah! 

— Şi să-i spui că mă las arestat mâine de dimineaţă. 

— Mă duc, zise Milon. Unde să te regăsesc? 

— La hotelul Trei-Coroane. 

Şi Marmouset îi spuse lui Edward: 

— Nu câştigăm nimic dacă intru astă seară la Newgate; de 
aceea trebuie sa ne angajăm în aşa fel încât să fiu arestat mâine 
dimineaţă. 

— Unde asta? 

— La hotel, în patul meu. 

— Să intri la Newgate nu e greu, spuse Edward, dar... să ieşi? 

— Ah! răspunse Marmouset, nu fi îngrijorat. 

— Ai găsit vreun mijloc să ieşi? 

— Incă cu scuze! Milon are instrucţiuni în această privinţă. 

Apoi el adăugă: 

— Şi acum, ne despártim şi tu trimite un bilet preotului 
Patterson anunţându-l că îl urmáresti pe Rocambole. 

„Ce dracu! murmurá Marmouset pe un ton batjocoritor, 
trebuie ca şeful detectivilor englezi sá petreacă în fine o noapte 
bună?” 

Detectivul plecă şi Marmouset se duse liniştit să se culce. 

Capitolul X 


Deci Omul Gri şi tovarăşul său de captivitate, Barnett au fost 
instalaţi într-o celulă mai spațioasă şi mai călduroasă. 

Sir Robert M... veselul guvernator din Newgate, nu lipsi de la 
obişnuita vizită matinală pe care o făcea prizonierilor. 

— Gentilomule! zise el, am o ştire bună să-ţi dau. 

— Ah! exclamă Omul Gri, 

— Azi vei avea un nou tovarăş. 

— Adevărat? întrebă prizonierul. 

— După cum am onoarea să-ţi spun. 

— Ei bine, milord, continuă Omul Gri, a venit momentul să mai 
faci un lucru bun pentru noi. 

— Ce doriţi? 

— Dacă suntem trei, dă-ne cărţi, să jucăm câte o partidă de 
whist. 

Sir Robert M... începu să râdă. 

— În afară de cazul când noul venit n-o fi ultimul dintre 
ignoranti, continuă Omul Gri. 

— Trebuie să-l ştii, gentilomule. 

— Eu? 

— Da, căci cunoşti foarte bine persoana care va veni. 

— Ah! 

— E amicul dumitale, Rocambole. 

— Am avut deja onoarea să-ţi spun, milord, că acest nume 
mi-e total necunoscut. 

Sir Robert M... îl privi cu un aer care însemna: Şiretul! 

Apoi adáugá: 

— Atunci noi am fost informaţi prost. 

— Pe cine? 

— De cei doi detectivi pe care i-am trimis în Franţa. 

Omul Gri nu mai puse altă întrebare. 

Sir Robert M... avea poftă de vorbă. De aceea el reluá: 

— Când vă anunţ sosirea unui tovarăş pentru azi, mă înşel, 
poate. 

— Da? zise Omul Gri. 

— Se poate ca el să nu sosească decât mâine. 

— Unde l-ai pus deci? 

— Nicăieri, încă îl aştept. 

— Dar el a fost arestat? 

— Trebuie să fie. 

— Şi nu l-ai văzut încă? 

== 


— Ruinele Parisului — 


— Nu. 

Omul Gri suspină. 

— Cu atât mai rău, zise el, căci mi-ai fi dat semnalmentele lui. 
Se poate să-l cunosc. 

— Aha! Aha! 

— Şi să-şi fi schimbat numele... la fel ca mine. 

Şi Omul Gri surâdea. 

— Nu l-am văzut pe viitorul meu arestat, spuse sir Robert M... 
Dar mi s-au transmis semnalmentele lui. 

— Să vedem. 

— E un om de talie mijlocie, tânăr, douăzeci şi şapte sau 
douăzeci şi opt de ani.. 

— Prea bine. 

— Brun, cu nişte mici mustáti negre. 

— Si apoi? 

— El călătoreşte cu o femeie. 

— Asta e tot? 

— Da. 

— Milord, nu-mi spui mare lucru. 

— De altfel îl vei vedea. La revedere, gentilomule. 

— La revedere, milord, răspunse Omul Gri. 

Şi bunul guvernator plecă. 

Atunci Omul Gri îl privi pe Barnett şi începu să râdă. 

— Îl cunoşti, foarte bine, după câte văd, spuse irlandezul, pe 
acela care va veni? 

— Drace! 

— Dar el nu e Rocambole! 

— Nu, căci Rocambole sunt eu. 

Irlandezul scoase un țipăt. 

— Dragul meu, spuse Omul Gri, dacă ţi s-ar fi spus acum opt 
zile că din adâncul închisorii mele voi coresponda, prin ziare cu 
prietenii mei, ai fi crezut? 

— Nu, desigur. 

— Ei bine! Aşa s-a întâmplat totuşi şi trebuie să fiu 
recunoscător poliţiei că m-a servit cu un zel admirabil. 

— Numai, observă Barnett, nu pricep de ce afacere e vorba. 

— Atunci, urmăreşte raţionamentul meu. Sunt arestat, iată-mă 
în închisoare şi în imposibilitatea de a evada, în afară de cazul 
când am amici afară. 

— Bine. 

— Sunt în Franţa oameni care îmi pot veni în ajutor, care şi-ar 
da pentru mine şi ultima picătură de sânge, dar care nici nu ştiu 

că sunt în închisoare. Atunci ce să fac? Inventez un om care 
poate să dea informaţii despre mine. Poliţia cade în cursă şi se 
însărcinează să-i anunţe pe prietenii mei că sunt arestat. 
Desigur, prietenii mei vin la Londra. 

— Dar, zise Barnett, dacă ei vor fi arestaţi, nu mai pot face 
nimic pentru dumneata. 

— Te înşeli... 

— Cum? 

— Acest tânăr cu mustáti negre, de care vorbeşte bunul 
nostru guvernator... 

— Ei bine! 

— E prietenul meu, fiul meu adoptiv, care este ceva ca un alt 
eu însumi. E deci foarte natural ca el să fi priceput că nota din 
ziare a fost opera mea. Si iată-l la Londra, unde va fi arestat, 
adus aici, unde se va înţelege cu mine şi va primi ordinele mele. 

— Dar cum va ieşi? 

— Nu te îngrijora pentru dânsul. 

Pe când Rocambole spunea aceste cuvinte, se auzi pe coridor 
pasul greoi şi măsurat al gardienilor. 

Apoi uşa se deschise şi sir Robert M... apăru. 

După dânsul, doi gardieni conduceau un om, care era deja 
îmbrăcat în costumul închisorii. 

Omul Gri nici nu clipi. 

El îl privi pe noul venit cu cea mai mare indiferenţă. 

Marmouset, căci dânsul era, nici nu clipi, de asemenea. 

In zadar sir Robert M... spiona un gest, un semn fugitiv de 
recunoaştere. 

Cei doi prizonieri părură cu totul străini unul de altul. 

Barnett îl privea pe guvernator. 

Privirea lui părea să spună: 

— Cred că îşi bat joc de dumneata. 

Sir Robert M... nu râdea. 

Şi adresându-se Omului Gri îi spuse: 

— lată omul de care ţi-am vorbit. E un francez, anume 
Rocambole. 

Omul Gri surâse: 

— Ai un nume ciudat, domnule, îi spuse noului venit. 

Marmouset se înclină. 

— Dar dumneata domnule, cum te numeşti? 

— Omul Gri. 

— Un nume tot aşa de ciudat, domnule. 

Şi cei doi prizonieri se salutară ca nişte perfecţi gentilomi. 

Atunci sir Robert M... îi făcu un semn lui Barnett. 

Acest semn voia să spună: Mai mult ca oricând observă şi 
ascultă. 

Barnett clipi din ochi. 

Sir Robert M... plecă. 

Dar când uşa celulei se închise, Marmouset şi Rocambole nu-şi 
schimbară atitudinea. 

Ei continuau să se privească indiferenți, aşa încât Barnett îşi 
spuse: 

„Ah! dar ei nu se cunosc!” 


Capitolul XI 


La Londra există un sistem de oglinzi foarte curios. 

City, care e prin excelenţă cartierul de afaceri, are numeroase 
astfel de oglinzi. 

Puse în interiorul caselor, dar la nivelul solului, ele sunt 
dispuse în aşa fel încât polițistul care, noaptea veghează în 
fiecare stradă, vede de afară tot ce se petrece şi fac orice 
tentativă de furt imposibilă. 

Marmouset şi Rocambole regăsindu-se faţă în faţă, avuseseră 
acelaşi gând şi chiar foarte complicat, după cum se va vedea. 

Un inventator, Hudson, a pus la punct, în America, un 
procedeu de acustică, care seamănă prin rezultatele sale cu 
oglinda reflectoare. 

O succesiune de tuburi dispuse într-un mod oarecare şi 
ascunse în tavan sau în pardoseală permite vocii să străbată 
distinctă şi sonoră o mare distanţă, fără ştirea celui care 
vorbeşte. 

Rocambole şi Marmouset nu se priviserá, dar se înţeleseseră. 

Cu dânşii a fost pus un om de care sir Robert M... era sigur şi 
prin urmare era însărcinat să-i spioneze. 

Dar asta era de ajuns? 

Această celulă, sau mai bine zis această cameră spațioasă în 
care fusese transferat Omul Gri în ultimul moment, nu era ea 
prevăzută cu un reflector invizibil şi un aparat acustic perfect de 
bine ascuns. 

Fără să schimbe altceva decât priviri indiferente, profesorul şi 
elevul se înţeleseseră. 

Barnett chiar nu pricepu nimic, aşa că el adresându-se Omului 
Gri în dialectul irlandez, îi spuse: 

— Dar s-au înşelat? 

— Da, răspunse Omul Gri. 

— Nu e Rocambole? 

— Nu. 

— Atunci nu-l cunoşti? 

— Nu l-am văzut niciodată. 

Marmouset nici nu clipea şi părea că nu pricepe un cuvânt din 
convorbirea lor. 

Asta dură aproape o oră. 

In fine Barnett îi spuse lui Marmouset: 

— Gentilomule, ai aerul că nu te distrezi în tovărăşia noastră. 

— Prietene, replică Marmouset, nimeni nu se distrează în 
închisoare. 

— Asta e adevărat, gentilomule. 

— Mai ales când nu eşti vinovat de nimic şi eşti victima unei 
erori. 

— Dar nu eşti Rocambole despre care se vorbeşte atâta? 

Marmouset surâse. 

— Am auzit pronuntándu-se acest nume pentru prima oară azi 
de dimineaţă. 

Marmouset îl convinse din primul moment pe Barnett. 

Acesta rămase convins că Omul Gri şi dânsul nu se cunoşteau. 

— Atunci, reluă Barnett, cum se face că eşti aici? 

— Nimic extraordinar. Sunt francez, după cum poţi vedea 
după aspectul meu. 

— Rocambole, e un nume francez, de altfel. 

— Fie, sunt gentilom din Paris şi nu mă numesc deloc 
Rocambole. Sunt membrul unor cluburi şi sunt foarte bogat. 

— Se vede de altfel, spuse Barnett, cu naivitate, că eşti un 
aristocrat şi nu un om sărac ca mine. 

Marmouset continuă: 

— Am venit într-o călătorie de plăcere în Londra. 

— Numai? 

— Nu m-am ocupat niciodată de afaceri, am descins în Strand, 
la hotelul Trei Coroane, alături de gara Charing-Cross. 

— Îl cunosc! exclamă Barnett. 

— După o zi şi o noapte de călătorie, continuă Marmouset, mă 
culcasem foarte liniştit când uşa odăii mele se deschise: nişte 
poliţişti au intrat, m-au silit să mă îmbrac, salutându-mă cu acest 
nume ciudat de Rocambole, pe care-l auzeam pronuntándu-se 
pentru prima oară, am fost arestat şi condus aici. 

— N-ai acte? 

— Aveam, dar n-au vrut să se uite la ele. 

Barnett era din ce în ce mai convins că Marmouset spunea 
adevărul. 

— Şi, probabil că nu cunoşti pe nimeni la Londra. 

— Puţină lume. 

— In fine, ai putea să reclami. 

— Adio, răspunse Marmouset, sunt amicul intim al primului 
secretar al ambasadei franceze şi sunt sigur că am să ies de aici 
până mâine. 

— Sau chiar azi, completă Barnett. 

— Nu. 

— Ambasada n-are totusi decát sá spuná un cuvánt. 

— Fără îndoială, dar ambasada nu va fi înştiinţată decât 
mâine. 

— De ce? 

— Fiindcă l-am trimis ieri la sosire pe valetul meu afară din 
Londra. El a plecat la Liverpool, unde trebuie să transmită 
salutările mele unui gentilom, prieten de al meu şi să-i anunţe 
apropiata mea vizită. 

— Ei bine? 

— Valetul meu trebuie să fi sosit azi de dimineaţă la Liverpool. 

— Bun! 

— Şi el va pleca înapoi diseară şi nu va sosi în Londra decât 
mâine de dimineaţă. Atunci se va duce la hotel, nu mă va găsi, 
se va informa, şi cum el e un bătrân servitor la curent cu toate 
relaţiile mele va alerga la ambasadă. 

Şi Marmouset termină surâzând. 

— Vezi că sunt foarte liniştit, căci în fine, o noapte trece 
repede. 

— Asta e adevărat. 

In timpul acestei conversații, Omul Gri culcat pe patul său, 
citea liniştit un ziar; dar el nu pierduse nici un cuvânt din cele 
spuse de Marmouset, ceea ce pentru dânsul era foarte 
important. 

Intr-adevär, pentru dânsul, ceea ce Marmouset îi spusese lui 
Barnett se putea traduce astfel: Sunt aici pentru patruzeci şi opt 
de ore. Avem deci tot timpul ca să găsim un mijloc să ne 
înţelegem. Prin urmare să nu ne grăbim. 

La amiază se aduse de mâncare prizonierilor. 

Omul Gri nu se sculase din pat. 

Cei doi gardieni obişnuiţi erau urmaţi de un al treilea personaj, 
care nu era altul decât gardianul şef. 

Acesta era un om deştept, un bun observator şi care era 
poreclit: „Cititorul de gânduri”. 

El asistă la masă şi nu putu surprinde nici un gest care să-i 
trădeze pe Rocambole şi pe Marmouset. 

Când vru să se retragă, Omul Gri îi spuse: 

— Domnule Dixon, te-ai purtat întotdeauna ca un gentilom cu 
mine. 

Dixon salută. 

— Pot să îndrăznesc să-ţi cer un mic serviciu? 

— Dacă regulamentul nu interzice, sigur că da, răspunse 
gardianul şef. 

— Aş vrea să-mi aduceţi o pereche de cărţi de joc. 

Şi întorcându-se spre Marmouset îl întrebă: 

— Domnule, ştii să joci whist? 

— Da, domnule şi cu plăcere. 

— Şi tu, Barnett? 

— Şi eu. 

— Mă duc să cer guvernatorului voie să vă aduc nişte cărţi de 
joc, spuse gardianul şef. 

Şi plecă. 


Capitolul XII 


Marmouset şi Rocambole schimbară aceste cuvinte, aproape 
fără să se privească. 

Dar ei se Inteleseserá perfect. 

După o jumătate de oră gardianul şef se întoarse. 

El aducea cărţile de joc. 

Sir Robert M... spusese: 

— Nu trebuie să le refuzăm nimic şi trebuie să ştim cu 
siguranţă dacă ei se cunosc sau nu. 

— Asta e toată problema, răspunse Dixon. 

Apoi guvernatorul adăugase: 

— Trebuie să mi-l aduci pe Barnett. 

— Da. 

Şi ajungând în celulă Dixon pusese cărţile pe masă şi spuse: 

— Gentilomilor, v-am adus cărţile, dar cum veţi juca? 

— În trei zise Marmouset. 

— Nu veţi fi decât doi. 

— De ce? 

— Barnett, spuse Dixon, guvernatorul i-a dat voie fratelui 

dumitale să te viziteze. El e în parloar şi te aşteaptă. 

Barnett n-avea nici un frate dar înţelese că guvernatorul voia 
să-l vadă. 

El îl urmă pe gardianul şef. 

Sir Robert M... îl aştepta pe pretinsul spion în cabinetul său, 
dar el nu era singur. 

Un alt personaj, pe care Barnett îl vedea pentru prima oară, se 
afla acolo. 

Acesta era preotul Patterson. 

— Ei bine? îl întrebă sir Robert M... pe Barnett, ai ceva să-mi 
spui? 

— Nu. 

— Totusi Rocambole si Omul Gri sunt impreuná. 

— Da, ráspunse Barnett, dar... 

— Dar ce? 

— Cred că poliţia s-a înşelat. 

— Cum? 

— Rocambole nu e Rocambole. 

— Nu se poate. 

Atunci Barnett povesti ce îi spusese noul prizonier. 

Dar preotul Patterson dând din umeri comentă: 

— Totul nu-i decât comedie! 

— Cu toate acestea, spuse Barnett, există un mijloc foarte 
simplu pentru a afla adevărul. 

— Care? 

— Să întrebăm la ambasada Franţei. 

— E drept, confirmă Robert M... 

— Da, dar ţi-a spus adevăratul său nume? întrebă preotul 
Patterson. 

— Nu. 

— Va trebui să-l ştim. 

— Oh! zise Barnett, asta voi afla peste o oră. 

— Dragul meu, spuse preotul, adresându-se guvernatorului. 
Gândindu-se că doi din cei mai buni detectivi din Londra, sir 
James şi Edward, ne asigură că acest om e Rocambole. 

— Fără îndoială, aprobă sir Robert M... 

— Şi că dacă facem la ambasadă un demers, putem să avem 
neplăceri. 

— Nu zic nu. 

— El pretinde, nu-i aşa, continuă preotul Patterson, că valetul 
său s-a dus la Liverpool? 

— Da. 

— Şi că se va întoarce mâine? 

— Da. 

— Ei bine! Să aşteptăm până mâine. Până atunci, dacă e 
adevăratul şef fenian Rocambole, se va trăda poate. 

Cu toate acestea Barnett avea un aer total nevinovat; şi sir 
Robert M... ar fi jurat pe toţi sfinţii că acest om îi era devotat trup 
şi suflet. 

— Dragul meu, adăugă preotul, se poate ca aceşti oameni să 
se teamă de Barnett. 

— Oh! Nu cred, exclamă irlandezul. 

— Ar fi trebuit să instalezi un aparat Hudson în celula în care 
i-am pus. 

— E drept, aprobă sir Robert M... nu m-am gândit la asta. 

— Cu atât mai mult, interveni Barnett, că nu ştiu bine limba 
franceză ca să-i înţeleg foarte bine. 

Şi Barnett a fost condus în celulă. 

Omul Gri făcea pasiente cu cărţile şi Marmouset, la rândul 
său, luase un ziar. 

— Ei bine, zise acesta din urmă lui Barnett - ai văzut pe fratele 
dumitale? 

— Da, domnule, şi sunt foarte mulţumit. 

Apoi Barnett, se adresă Omului Gri în dialectul irlandez. 

— Ah! zise el, guvernatorul e foarte fericit. 

— Adevărat? 

— l-am relatat ce mi-a spus gentilomul, care, văd, că nu e 
acela pe care-l aşteptam. 

— Şi ce-a spus bunul sir Robert M...? 

— Se mai află acolo un alt gentilom bătrân, înalt şi slab şi care 
pare să fie un preot. 

— Bine, aprobă Omul Gri, e preotul Patterson. 

— Amândoi păreau supăraţi că n-au instalat în celulă un 
aparat... Nu mai ştiu cum se numeşte... 

— Un aparat Hudson? 

— Da, ăsta e cuvântul de care s-au servit. 

De astă dată Rocambole respiră şi Marmouset făcu o uşoară 
mişcare. 

— Ei n-au vorbit de reflector? 

— Nu. 

— Şi ei vor să ştie adevăratul meu nume? întrebă Marmouset. 

Această întrebare fusese o adevărată lovitură de teatru. 

Marmouset vorbi deodată în dialectul irlandez. 

Barnett scoase un tipát şi îl privi pe noul prizonier cu un aer 

înmărmurit. 

Atunci Rocambole începu să râdă şi spuse: 

— Dobitocule! 

— Eu?... Dobitoc?... De ce? întrebă Barnett. 

— Fiindcă eu sunt Rocambole, interveni Marmouset. 

— Dumneata? 

— Drace! 

— Atunci tot ceea ce mi-ai spus... Dar ce e asta? întrebă 
Barnett. 

— Nişte tuburi de cauciuc puse în tavan sau pe pardoseală si 
care permit celor de afară să audă ce se vorbeşte înăuntru. 

— Ah! Pricep! 

— Şi, reluă Marmouset, tu crezi că nimeni la Newgate nu ştie 
dialectul irlandez? 

— Nimeni. 

— Şi tu ştii limba franceză? 

— Putin. 

— Ei bine! Vom vedea dacă poţi sá ne înţelegi. 

Şi Rocambole îi spuse lui Marmouset câteva cuvinte. 

— Dar ce e asta? întrebă Barnett, asta nu e limba franceză. 

— Nu, e limba javaneză şi cu toate că englezii sunt stăpâni în 
India, îi desfid să poată pricepe un cuvânt! 

— Unde se vorbeşte această limbă? 

— Peste tot, răspunse Rocambole râzând. 

Apoi i se adresă lui Marmouset. 

— Acum fiul meu, putem vorbi linistiti. 

— Asta e şi părerea mea, răspunse Marmouset. 


Capitolul XIII 


Limba javaneză nici nu există. 

Rocambole însă vorbi cu  Marmouset într-o limbă 
convenţională a lor, în care fiecare silabă e precedată de 
cuvintele ave, ava sau avi. 

Sir Robert M... şi preotul Patterson ar fi putut să asculte la uşa 
celulei, căci ei n-ar fi priceput niciun cuvânt din această 
convorbire, care-l uimea pe irlandezul Barnett. 

— Să vedem, întrebă stăpânul, de unde aţi ştiut că eram 
arestat? 

— De la miss Ellen. 

— Aţi văzut-o deci pe miss Ellen? 

— Ea e cu noi. 

— Dar a fost supravegheată? 

— Da. 

— A fost dusă chiar la închisoare? 

— Da. 

— Ei bine! Atunci? 

— Am eliberat-o. Asta e foarte simplu. 

Apoi Marmouset adăugă surâzând cu modestie: 

— Cred, de altfel că avem timp să vorbim. 

— Oh! Desigur, răspunse Rocambole. 

— Atunci, stăpâne, îţi voi povesti pe larg aventurile tinerei 
miss Ellen şi ale noastre. 

— Vorbeşte. 

Marmouset ştia să povestească clar şi nu uită nimic. 

După două ore, Rocambole era la curent cu tot ce se 
petrecuse la Paris, de la căderea zidarului până la miraculoasa 
salvare a irlandezei Jenny şi a fiului ei. 

— Ce aţi făcut cu aceştia? întrebă atunci Rocambole. 

— Ah! Drace! exclamă Marmouset, n-am îndrăznit să-i aducem 
la Londra. 

— Aţi făcut foarte bine. 

— Ne trebuiau ordine de la dumneata şi nu le aveam; Jenny şi 
Ralph sunt la Milon acasă sub paza lui Shoking. 

— Prea bine, şi miss Ellen? 

— E cu Vanda. Acum stăpâne, continuă Marmouset, nu voi sta 
nemişcat aici. 

— Nici eu, răspunse Rocambole, surázánd în chip misterios. 

— Ah! Sper că te vom elibera. 

— Şi dacă nu veţi reuşi? 

— Drace! 

— Ei bine! Mă voi elibera singur. Dar continuă. 

— Valetul tău e Milon, nu-i aşa? 

— Desigur. 

— Ei nu s-au dus la Liverpool? 

— Nu, dar aşteaptă douăzeci şi patru de ore ca să se prezinte 
la ambasadă. 

— Nu mă căiesc că ţi-am dat educaţie, spuse Rocambole, căci 
eşti inteligent. 

Marmouset salută. 

— Acum, reluă stăpânul, ascultă-mă bine. 

— Aştept, zise Marmouset. 

— Incep să mă găsesc niţel prea cavaler. 

— Ah! 

— M-am devotat trup şi suflet irlandezilor, şi l-am salvat pe 
viitorul lor şef. Dacă sunt în închisoare, e pentru că am vrut, dar 
fenienii nu ştiu asta. Aceşti oameni plini de îndrăzneală când e 
vorba să elibereze pe unul din fraţii lor, nu sunt deloc ingrati. 

— Adevărat? 

— Era un om în care ei aveau încredere, pe care îl luau ca şef 
şi care îi obişnuise să-i scoată din cea mai mare încurcătură. 
Când ei disperau, el îi însufleţea cu un cuvânt. Când o cauză li se 
părea pierdută, el le dovedea că ea era câştigată. Timp de trei 
luni, Omul Gri a învins întreaga Anglie. 

— Ei şi? întrebă Marmouset. 

— Ei bine! Într-o zi mi-a convenit sá cad într-o cursă, fiindcă 
voiam să-mi fac prietenă din cea mai neîmpăcată inamică, miss 
Ellen. 

— Bine! exclamă Marmouset. 

— Omul Gri a fost prins ca un fenian vulgar, a fost închis la 
Newgate şi a răsturnat zidurile acestei închisori cu o lovitură de 
umăr. El pare resemnat cu soarta care îl aşteaptă şi de atunci 
prestigiul lui a scăzut. Numai abatele Samuel poate încerca 
să-mi vină în ajutor, dar ceilalţi m-au părăsit. Nu mă plâng, aşa 
sunt oamenii. Ei îi părăsesc pe acei care nu le mai sunt folositori. 

— Dar nu te vom părăsi noi, dragă stăpâne, îl întrerupse 
Marmouset. 

— Ştiu, şi de aceea ţi-am trimis-o pe miss Ellen. 

Apoi Rocambole adáugá: 

— Cu toate acestea, vreau să-i punem pe fenieni la ultimă 
încercare. 

— Ah! 

— Dacă vor sări în ajutorul meu, îi voi servi. 

— Şi dacă te părăsesc? 

— Ei bine vom căuta alte victime mai demne de devotamentul 
nostru. 

— Şi care e această încercare? 

— Vei ieşi de aici mâine? 

— Asta e probabil. 

— Şi vei primi scuzele lui sir Robert M... 

— Ale lui sir Robert M, ale preotului Patterson şi ale lordului 
şef al justiţiei. 

— In Anglia nu e ca în Franţa, continuă Rocambole. Când 
justiţia s-a înşelat, când a închis un om pe nedrept, ea îi 
datorează o despăgubire. 

— Ştiu asta. 

— Şi această despăgubire e proporțională cu rangul omului 
închis. Tu eşti membru al unui club celebru din Paris, tu eşti 
bogat, tu eşti considerat. Tu vei cere o sută de mii de lire 
sterline, şi curtea îţi va acorda pe jumătate. 

— Adevărat? 

— In acelaşi timp toţi cei care au comis greşeli vor fi 
condamnaţi la amendă. Pricepi? 

— Nu încă. 

— Vei face atunci pe gentilomul şi vei renunţa la despăgubirea 
şi la beneficiile amenzii cu condiţia să ai voie să vizitezi 
împreună cu soţia ta celula în care ai fost închis şi să revezi pe 
tovarăşii tăi de captivitate. 

— Bine! 

— Doar că în intervalul de timp dintre ieşirea ta de aici şi 
această vizită, te vei duce la abatele Samuel. li vei cere să facă o 
adunare de fenieni care să propună eliberarea mea. 

— Apoi? Şi dacă fenienii refuză? 

Un surâs flutură pe buzele lui Rocambole. 

— Când vei veni aici, îţi voi strecura în buzunar un biletel, care 
va cuprinde instrucţiunile mele. 

Pe când el termina aceste din urmă cuvinte, uşa celulei se 
deschise şi sir Robert M... apăru. 

— Să continuăm să vorbim, zise Rocambole, căci avem ocazia 
să ne distrăm putin. 


Capitolul XIV 


Sir Robert M... îi privea pe rând, pe adevăratul şi pe falsul 
Rocambole şi asculta cu atenţie limba în care ei vorbeau, dar nu 
putu să priceapă nimic. Omul Gri şi Marmouset continuau să 
vorbească. 

Cu toate acestea, ca nişte prizonieri bine crescuţi, ei se 
sculară şi-şi duseră mâna la boneta lor. 

— Ah! Gentilomilor, strigă în fine sir Robert M... vă prind, în 
fine. 

— Cum asta? întrebă Omul Gri surâzând. 

— Nu-mi vei spune că nu-l cunoşti pe prizonier? 

Şi el îl desemnă pe Marmouset. 

— Scuză-mă milord, răspunse Rocambole, nu-l cunoşteam azi 
de dimineaţă. 

— Adevărat! 

— Acum am făcut cunoştinţă şi suntem prieteni buni. 

Sir Robert dădu din umeri. 

— Dacă nu v-aţi cunoaşte, n-aţi vorbi într-o limbă neínteleasá. 

— Dar, milord, domnul şi cu mine ne înţelegem de minune. 

— Limbă convenţională? 

— Deloc milord. Vorbim într-o limbă simplă, limba javaneză. 

Sir Robert M... e un bun englez, mândru de leul britanic, de 
marina engleză şi de posesiunile britanice şi el era foarte 
priceput în tot ceea ce-i privea pe englezi în India. 

La numele de Java el scoase un țipăt. 

— Ce! Vom vedea. 

— Mă rog, spuse Omul Gri. 

— Ai vreun javanez pe aici? întrebă sir Marmouset. 

Sir Robert M... se întoarse spre şeful gardienilor, care îl 
însoțea si care, ca şi dânsul, se oprise mirat în pragul celulei. 

— Dixon, îi zise el, adu-mi-l pe Dick! 

— Cine e Dick? întrebă Omul Gri. 

— Un matelot, care a petrecut zece ani în India. 

— Aha! Aha! 

— Şi care e aici pentru un furt neînsemnat. 

— Omul e imperfect, comentă Rocambole. 

Apoi, surâzând el adăugă: 

— Milord, dă-mi voie să continui convorbirea mea cu acest 
gentilom. 

— In limba javaneză? 

— Desigur, căci tocmai ne povesteam o mulţime de secrete. 

Şi Omul Gri, îi spuse lui Marmouset: 

— Vei vedea să ne vom distra puţin. 

— Cum asta! 

— O să vorbesc cu Dick adevărata limbă javaneză. 

— Cum? 

— Crezi că am trăit doi ani în India, la Curtea sărmanului 
nabab, fără să învăţ dialectele indiene? 

— E drept, dar eu?... 

Marmouset râdea, după cum râdea şi Rocambole. 

— Ei bine! Tu vei tăcea. 

Irlandezul Barnett era tot aşa de uimit ca şi guvernatorul. 

Dixon îl aduse pe Dick. 

Era un matelot de vreo douăzeci şi opt de ani, cu figura 
inteligentă şi care părea că se gândeşte foarte puţin la faptul că 
e închis la Newgate. 

— Ei bine! îi spuse sir Robert, luându-şi aerul cel maiestuos, tu 
ştii limba indiană! 

— Ca şi cea engleză. 

— Şi pe cea javaneză. 

— E aproape acelaşi lucru. 

— In fine, o ştii? 

— Da. 

— Ei bine, e vorba să înţelegi ce-şi spun aceşti gentilomi. 

Dick îi privi pe rând pe Rocambole şi pe Marmouset. 

Rocambole îi spuse: 

— Îți plăcea mult în India? 

— Nu, răspunse Dick. 

— De ce? 

— Fiindcă sunt născut hoţ şi nu matelot, iar hoţii indieni sunt 
mai îndemânateci decât noi. 

— Ce-ţi spune? întrebă sir Robert M... 

— Gentilomul mă întreabă, răspunde Dick, dacă îmi plăcea în 
India. 

— Ah! Deci înţelegi ce-ţi spune? 

— Da. 

— Poţi să pleci Dick! 

Sir Robert M... îi făcu semn lui Dixon, care îl luă pe prizonier. 

Atunci guvernatorul îi spuse lui Rocambole: 

— Ai face mult mai bine, gentilomule să faci mărturisiri. 

— Aha! Aha! 

— Să ne spui adevăratul dumitale nume, în aşa fel încât să te 
poţi înfăţişa juratilor. 

— Să nu mă văd condamnat la moarte, nu-i aşa? 

— Cine ştie! exclamă sir Robert M... poate clementa reginei se 
va extinde şi asupra dumitale. 

— Clementa reginei?! 

— Da. 

— Nu stiam asta. Regina gratiazá? 

— Adeseori. 

— Dar secretarul de stat, de la departamentul justitiei, nu 
ratificá actul de clementá si tot esti spánzurat? Multumesc, 
milord. 

Sir Robert M... mai spuse încă: 

— Eşti în dreptul dumitale să-ţi aperi viaţa aşa cum crezi. 
Bună seara, gentilomule. 

— Domnule guvernator, interveni atunci Marmouset. 

— Ce e, întrebă sir Robert M... 

— Îmi dai voie să-ţi spun ceva? 

— Vorbeşte. 

— Milord, dumneata eşti convins că mă numesc Rocambole? 

— Mă îndoiam azi de dimineaţă. 

— Aha! 

— Dar astă seară nu mă mai îndoiesc. 

— Prea bine. Atunci dă-mi voie să fac o presupunere. 

— Care? 

— Să admitem un moment că nu sunt Rocambole. 

— Fie, să admitem. 

— Şi că din contră sunt un perfect gentilom francez. 

— Ei bine? 

— Care n-a comis nici o crimă şi nici un delict, care călătorea 
de plăcere în Anglia şi pe care ambasadorul său îl va reclama şi 
va face să fie pus în libertate. 

— Oh! Nu mă tem de asta. 

— Fie. Dar în fine, fiindcă, presupunem. 

— Ei bine, spune gentilomule! zise guvernatorul. 

— Un frumos proces, milord. 

— Aha! 

— Frumoase daune de interese, care vor fi plătite jumătate de 
lordul şef al justiţiei şi jumătate de dumneata. 

— Dar nu, îl întrerupse sir Robert M... eu sunt gardianul 
închisorii şi nimic altceva. 

— Te înşeli, domnule guvernator; căci primind un prizonier 
fără să te asiguri de identitatea lui... 

— Oh! Din contră sunt foarte convins. 

— Vom trăi şi vom vedea, zise Marmouset, râzând aşa de 
batjocoritor, încât sir Robert M... se înfioră. 

— Vom vedea. 

Şi plecă, pe când Marmouset şi Rocambole continuau să râdă 
cu poftă. 

După ce sir Robert M... plecă, Rocambole îi spuse lui Barnett: 
— Tot te mai miri? 
— Desigur. 
— Ei bine! Vei fi mai mirat peste două ore. 
— Adevărat? 
— Căci ne vor despărţi. 
=A= 


— Ponson du Terrail — 


Barnett îşi înăbuşi un țipăt şi îl privi pe Rocambole cu tristeţea 
unui câine credincios ce e despărţit de stăpânul său. 

— Dar fii liniştit, dragul meu Barnett căci ne vom revedea. 

Barnett ridică ochii spre cer, spunând: 

— Dacă Calcraft vă permite. 

— Ah! Exclamă Rocambole, tu eşti într-adevăr condamnat la 
moarte? 

— Nu, gentilomule. Dar dumneata... vei fi... 

— N-ai grijă de mine. Nu vezi cât sunt de liniştit? 

— Intr-adevăr, recunoscu Barnett, ai aerul cá-ti baţi joc de 
Calcraft, după cum îţi baţi joc şi de Robert M... 

— Asta asa e. 

— Eşti fericit, gentilomule. 

— Dar, spune-mi, reluă Rocambole, pentru cât timp eşti încă 
aici? 

— Pot să plec şi mâine. 

— Ah! 

— Îmi terminasem pedeapsa când am fost pus cu dumneata 
ca să te spionez. 

— Aşa bánuiam şi eu. 

— Şi mi se făgăduise o primă. 

— De cât? 

— De cincizeci de lire. 

— Vei avea două sute când vei ieşi. 

— Oh! exclamă Barnett, cine îmi va da? 

— Eu, răspunse Marmouset. 

— Vei ieşi şi dumneata? 

— Nu azi, ci mâine. 

— Dar, zise Barnett uitându-se cu drag la Rocambole, eu nu 
vreau să plec. 

— Dar vei pleca, dragul meu. Fiindcă de aici înainte nu mai am 
nevoie de tine. Tu nu ştii limba javanezá. 

Şi Rocambole şi Marmouset ráserá din nou. 

„N-am mai văzut niciodată la Newgate nişte prizonieri asa de 
veseli, murmură Barnett.” 

— Deci, continuă Marmouset, fiindcă ne vom separa şi ţi se va 
reda libertatea, trebuie să putem să ne regăsim. 

— E drept, aprobă Barnett. 

— Mai întâi, ca să-ţi dau cele două sute de lire. 

— AS vrea, zise Barnett, sá mă luaţi în serviciul 
dumneavoastră şi să fiu printre acei care îl vor elibera pe stăpân. 

— Dar unde vei putea fi regăsit? 


— 48 — 


— Ruinele Parisului — 


— Când am fost arestat locuiam în Old Franck Lane. 

— La ce număr? 

— La nr. 7. 

— Şi te duceai seara la taverna ţinută de Wanstoone? întrebă 
Rocambole. 

— Da. 

— Ei bine, spuse Marmouset, să fii acolo peste trei zile la orele 
opt seara. 

— Voi fi. 

Pe când Barnett pronunţa aceste cuvinte, uşa celulei se 
deschise din nou. 

Dixon, gardianul şef, apăru. 

— Barnett, spuse el. 

— Ce e? întrebă irlandezul. 

— Eşti chemat la parloar. 

— A venit iar fratele său, comentá Rocambole batjocoritor. 

Dixon se uită supărat la Omul Gri. 

— La revedere, spuse Barnett. 

Apoi îl urmă pe gardianul-şef ştergându-şi o lacrimă. Ajunşi în 
coridor, Dixon îi spuse: 

— Te voi conduce la gară. 

— De ce? 

— Îţi vei lua hainele şi vei fi pus în libertate. 

— Dar, întrebă Barnett, sunt liber? 

— Da, nu mai e nevoie de tine. 

— Atunci mi se va da prima făgăduită? 

— Nu. 

— De ce? 

— Fiindcă n-ai fost de nici un folos. 


Barnett nu răspunse nimic, dar în gândul său se jură să-l 
servească pe Omul Gri şi să-i fie devotat trup şi suflet. 

Pe când Barnett pleca, sir Robert M... nu pierdea timpul în 
zadar. 

El se urcase într-o trăsură şi se duse la preotul Patterson. 

Acesta, văzându-l sosind, ghici că s-au petrecut evenimente 
grave. 

— Ei se cunosc! spuse sir Robert M... 

— Nu m-am îndoit niciodată de asta, răspunse preotul. 

— Şi vorbesc între dânşii o limbă ciudată. 

— Care? 

— Limba javaneză. 

— Aha! A! 

— Şi mă întreb, continuă sir Robert M... de unde au învăţat-o? 

— Ei bine! E foarte simplu, răspunse preotul, fenianii au 
numeroase ramificații în India. 

— Crezi? 

— Noua Saie avea foarte mulţi în armata sa. Trebuie să ştii că 
aceşti oameni sunt nişte inamici neîmpăcaţi ai Angliei. 

— Ştiu. 

— Şi că se duc peste tot unde Anglia are inamici. 

— Da, spuse sir Robert M... Dar acum îi avem în mână. Şi vom 
şti adevăratul nume al Omului Gri. 

— Ştii limba javanezá? 

— Am pe unul din arestatii mei, un matelot, care o ştie; cu o 
primă bună... 

— Dar ei nu vor vorbi în faţa lui. 

— Ei vor vorbi când se vor crede singuri; ai uitat aparatul 
Hudson. 

— Cum vei face ca să-l instalezi în celula lor, fără ca ei să-l 
zărească? 

— Se instalează chiar în acest moment într-o altă celulă. 

— Ah! 

— Şi ei vor fi mutaţi acolo diseară. 

— Şi nu vor bănui nimic? 

— Nu cred. Am pus pe Barnett în libertate. De aceea celula e 
prea mare pentru doi prizonieri. 

— Bine! spuse preotul. 

Cu toate acestea după ce sir Robert M... a plecat, fruntea 
întunecată a preotului nu se însenină. 

„lată ceva ciudat, murmură el. Am transmis de ieri două 
telegrame lui sir James cu ordinul să se întoarcă şi s-o aducă pe 
miss Ellen şi acesta nu a răspuns... 

Ce i s-o fi intámplat?...” 

Radios sir Robert M... se întoarse la Newgate. Plecând din 
închisoare, el dăduse ordine şi un aparat Hudson fusese pus de 
vreo zece lucrători în celula vecină, aceleia în care se aflau 
închişi Marmouset şi Rocambole. 

Nimic mai simplu de altfel decât acest aparat: un lung şir de 


— Ruinele Parisului — 


tuburi de cauciuc, care mergeau până la cabinetul directorului, 
unde trebuia să se audă. 

Şi sir Robert M... asistând la lucru îşi freca mâinile cu bucurie 
şi-şi spunea. 

„În fine! Îi am în mână.” 

Cu toate acestea un gând veni deodată să întristeze veselia 
lui. 

El îşi aminti de cuvintele lui Marmouset, care îi spusese: 

„Să presupunem că nu sunt Rocambole.” 

Sir Robert M... cunoştea foarte bine legea engleză şi ştia, că 
ea nu glumeşte când e vorba de reparat un prejudiciu adus unui 
particular. 

Şi Marmouset îi spusese un lucru cât se poate de logic. 

„Dacă ar fi aşa, vei fi responsabil ca oricare altul, fiindcă ai 
închis un om care nu e dânsul, fără să te asiguri de identitatea 
lui.” 

Şi sir Robert M... se întristă puţin la acest gând. 

Apoi sir Robert M... era tată de familie. El nu era bogat şi avea 
nevoie de slujba sa. 

Cu toate acestea imediat un alt gând venea în ajutorul său. 

„Dovadă, îşi spunea, că acest om e Rocambole şi că e 
complice cu Omul Gri, e că vorbesc între dânşii într-o limbă pe 
care ei o cred de neînțeles. Dacă n-ar avea secrete între dânşii, 
ar vorbi în limba franceză sau engleză.” 

El făcea toate aceste reflecţii asistând la instalarea aparatului 
Hudson. 

După ce această lucrare a fost terminată el se duse să-i 
viziteze pe cei doi prizonieri, urmat de gardianul şef. 

— Milord, eşti foarte bun, i se adresă Rocambole, că ne vizitezi 
de două-trei ori pe zi. 

— Când îl văd pe domnul guvernator, spuse la rândul său 
Marmouset, mă simt foarte vesel. 

— Ah! Ah! exclamă sir Robert M... 

— E sigur, reluă Rocambole, că o faţă aşa de nobilă ca a 
dumitale, e menită să înveselească pe nişte sărmani prizonieri ca 
noi. 

— Vai! Prieteni, spuse sir Robert M... vă aduc o ştire 
neplăcută. 

— Adevărat? 

— Vă simteati bine aici? 

— Foarte bine. 

— Voi fi silit să vă schimb celula. 


E Ie 

— Şi de ce asta, milord? 

— Fiindcă aceasta e prea mare, acum când nu mai sunteți 
decât doi. 

— Cum? exclamă Rocambole, irlandezul nu mai vine? 

— Nu. 

— Ah! 

— Pedeapsa lui a fost comutată, ştii doar. 

— Bine. 

— Şi a fost transferat la Bath Square. 

Rocambole nici nu clipi, cu toate că era sigur că sir Robert M... 
mintea. 

— Dar cel puţin, ne vei da un joc de cărți, un joc de şah. 

— Dacă asta vă poate fi pe plac, zise sir Robert M... 

Şi privindu-l pe Marmouset, îl întrebă: 

— Joci şah? 

— Da, răspunse Marmouset. Dar... mă tem că nu voi putea 
juca mult timp cu gentilomul. 

— Şi de ce? 

— Dar, domnule, fiindcă voi ieşi de aici mâine dimineaţă. 

— As! exclamă sir Robert surâzând, mi-ai mai spus această 
glumă. 

— Vei vedea că ea e serioasă. 

— Oh! zise guvernatorul, vom vedea. 

Şi plecă râzând, dar în adâncul sufletului său, profund mişcat 
de cuvintele lui Marmouset. 

După o jumătate de oră cei doi prizonieri au fost transferați în 
cealaltă celulă. 

Atunci sir Robert M... îl chemă pe matelotul Dick. 

— Peste câteva luni vei ieşi de aici? 

— Peste trei luni. 

— Dacă sunt mulţumit de tine voi face în aşa fel ca să ţi se 
reducă pedeapsa la şase săptămâni. 

— Adevărat? 

— Şi când vei pleca ţi se vor da douăzeci şi cinci de mii de lire 
ca primă. 

— Ce sá fac ca să merit asta? 

— Să te aşezi acolo în fotoliu. 

— Şi apoi? întrebă Dick uimit. 

— Sá asculti la acel aparat. 

— Sunt gata. 

— Auzi ceva? 

— Da, nişte voci omeneşti. 

— Ascultă bine. 

— Aud foarte distinct. 

— Ce spun acele voci? 

— Dar nu pricep. 

— Cum? 

— Recunosc vocea celor doi prizonieri cu care m-am 
confruntat azi de dimineaţă. 

— Ah! 

— Dar ei nu mai vorbesc aceeaşi limbă. 

Sir Robert M... scoase un strigăt de mânie. 

— Ascultă bine, îl îndemnă, se poate ca distanţa... 

— Oh! Nu, nu, îi aud aşa de bine ca şi cum ar fi lângă mine. 

— Adevărat? 

— Dar îţi repet că nu pricep niciun cuvânt din ce-şi spun. 

— Asta e prea mult! strigă sir Robert M... în ce limbă vor fi 
vorbind? 

— Nu ştiu, dar ei au aerul de a fi foarte veseli. 

— În fine, crezi că e o limbă orientală? 

— Se poate. lată, ascultă dumneata. 

Sir Robert se apropie de aparat şi puse receptorul la ureche. 

Rocambole şi Marmouset erau într-adevăr foarte veseli şi sir 
Robert auzi de mai multe ori hohote de râs. 

Dar din convorbirea lor nu putea înţelege nici un cuvânt. 

Atunci sir Robert M... murmură: 

„Da, trebuie să fie o limbă orientală. Oh! aceşti oameni!...” 

Apoi el se bătu pe frunte şi se sculă repede ca un om căruia 
i-a venit o idee frumoasă!... 


Capitolul XVII 


La sud de Whitehall, lângă Scotland Yard, se afla o fundaţie 
care are un nume puţin cam complicat: 

The royal united service institution Museum. 

Ceea ce se poate traduce astfel: 

Serviciul uniunii regale a Muzeului. 

E o fundaţie mare din care o secţie este consacrată 
manuscriselor şi studiului tuturor limbilor. Acolo se află profesori 
care vorbesc limba sancrită şi alţii care citesc hieroglifele cele 
mai greu de descifrat. 

Nu există nici un idiom, nici un dialect, o limbă moartă sau vie, 
care să nu fie înţeleasă, sau comentată de acel institut. 

În Franța, nu se învață decât limba franceză. În Anglia se 
învață totul. 

Englezii, care călătoresc într-una vor sá se facă înţeleşi în 
orice punct al globului. 

Ideea sublimă, care trecu prin mintea guvernatorului din 
Newgate, sir Robert M... era totuşi şi foarte simplă şi ar fi trebui 
să-i vină mai curând. 

„Mă duc la muzeu şi voi întreba pe toţi profesorii de limbi 
orientale.” 

El trimise pe Dick în închisoare, se urcă într-o trăsură şi alergă 
la muzeu. 

Portarul de la muzeu e un personaj foarte important, ceva ca 
un fel de guvernator. 

Sir Robert M... lui i se adresă. 

Portarul surâse în chip maiestuos spunând: 

— Aceşti oameni chiar de-ar vorbi limba egipteană de pe 
timpul faraonilor, şi tot avem profesori care să-i înţeleagă. Vino 
cu mine sir, şi vom alege împreună persoanele de care ai nevoie. 

După o jumătate de oră, sir Robert M... ducea cu dânsul doi 
gentilomi, care şi-au consacrat tinereţea studiului limbilor semite 
şi al limbilor orientale, şi îi introduse în cabinetul său. 

Atunci erau orele opt seara. 

Primul gentilom se aşeză la aparat. 

Sir Robert M... urmărea impresiile de pe fizionomia lui. 

După câteva minute, această fizionomie exprimă uimirea. 

— Ce dialect vorbesc ei? întrebă el în sfârşit. 

— Cum? strigă sir Robert M... nu pricepi? 

— Nu înţeleg nici un cuvânt. 

Profesorul de limba semită îl înlocui la aparat pe profesorul de 
limbi orientale. 

— Nu înţeleg nici eu, zise el. 

Sir Robert M... îşi smulse părul de disperare. 

În fine, primul gentilom emise această părere: că doi prizonieri 
puteau să vorbească un dialect oceanic, ceva ca limba insulelor 
Sandwich. 

Al doilea pretinse că unele consoane i se par apropiate de 
dialectul pe care îl vorbesc negrii în Africa Centrală. 

Aceasta nu era specialitatea acelor profesori, dar se afla la 
muzeu unul care fusese prizonier în Congo şi străbătuse apoi 
toate arhipelagurile Oceaniei. 

Această limbă pe care o vorbeau Rocambole şi Marmouset lua 
în ochii lor proporţiile unui fenomen ştiinţific. 

Ei se grăbiră deci să trimită să fie adus celalalt profesor. 

Acesta locuia la ţară pe drumul spre Hampstead. 

Trecură peste trei ore până ce sosi şi dânsul. 

Dar cei doi prizonieri păreau că nu au chef să doarmă. 

Vocea şi hohotele lor de râs ajungeau în fiecare moment până 
la urechile consternate ale lui sir Robert M... 

In fine profesorul apăru. 

Cei doi confrati ai lui de la muzeu îi explicará situaţia în două 
cuvinte. 

El se asezá la rândul său la aparat şi ascultă. 

— Dar asta nu e o limbă omenească! strigă el. 

— Cum? întrebă unul din profesori. Nu e un dialect oceanic? 

— Nu. 

— Nici un dialect al raselor negre? 

— Nu. 

Problema părea de nerezolvat şi sir Robert M... era disperat 
când profesorul de limbi semite avu o inspiraţie. 

— Spui că prizonierii sunt francezi? întrebă. 

— Aşa cred cel puţin. 

— Ai auzit de o limbă pe care o vorbesc numai hoţii? 

— Da, desigur. 

— Ei bine! Ei vorbesc acea limbă. 

— Şi cine, strigă sir Robert M... poate pricepe în Anglia ceea 
ce spun ei?... 

— N-au un prizonier francez pe aici? 

Sir Robert M... îl chemă pe Dixon şi-l consultă. 

Dixon afirmă că la Newgate se afla închis un francez care era 
hoţ, ce-şi exersase multă vreme meseria sa la Paris. 

Sir Robert M... ordonă să i-l aducă. 

— Ştii limba hotilor din Paris? îl întrebă el. 

— Mai bine decât limba franceză, răspunse el. 

— Atunci stai acolo şi ascultă. 

Hoţul se supuse. 

— Asta nu e limba hotilor, hotäri în fine. 

— Dar ce e? 

— Javaneza. 

Cei doi gentilomi dádurá din umeri. 

— Javaneza care se vorbeste ín Maison d'Or, mai spuse hotul. 

— Ce e asta? 

— O limbá care se vorbeste la Paris. 

— Şi pe care tu o pricepi? 

— Nu, numai femeile demimondene şi gentilomii vorbesc 

această limbă. 

— Atunci cum să facem? strigă sir Robert M... a cărui 
disperare era fără margini. 

— Un lucru foarte simplu, spuse francezul. 

— Ce? 

— Să aduceţi o demimondená de la Paris şi să-i fágáduiti o 
sumă frumoasă. 

— Dar pentru asta trebuie cel puţin trei zile. 

— Sau să cereti prin telegraf desluşiri de la domnul Victor 
Noir, redactor şef al Gazetei de Jaca, a cărei redacţie se află la 
bulevardul Montmartre. 

— Cum!? exclamară cei trei învăţaţi, se publică un ziar în 
această limbă? 

— Un ziar care are şaizeci de mii de abonaţi, răspunse hoţul. 

— Imi vine să înnebunesc, răspunse bunul guvernator din 
Newgate. 

Pe când spunea aceste cuvinte, intră Dixon cu un aer distrat. 

— Ah! Dumnezeule, strigă el, ce prostie am făcut! 

— Ce? întrebă sir Robert M... 

— Am închis sub numele de Rocambole pe unul din prietenii 
intimi ai primului secretar de la ambasada franceză, care a sosit 
acum ca un uragan şi cere cea mai completă reparaţie... 

Sir Robert M... scoase un tipát şi căzu pe un scaun, ca şi cum 
ar fi fost trăsnit. 


Capitolul XVIII 


Era într-adevăr primul secretar al ambasadei, căruia 
Marmouset îi scrisese şi care se prezentase la Newgate la 
această oră matinală. 

Puteau să fie atunci orele patru dimineaţa. 

La Londra se petrece noaptea ca şi ziua. 

Parlamentul ţine şedinţa noaptea. 

La miezul nopţii poporul năvăleşte în taverne şi oamenii din 
societatea înaltă se duc la cluburi. 

Credincios instrucţiunilor lui Marmouset, Milon se dusese 
seara foarte târziu la ambasada Franţei. 

Primul secretar era la bal. 

— İl voi aştepta, spuse Milon. 

La ora două dimineaţa un lacheu îi comunică colosului: 

— Dacă vrei cu orice chip să-l vezi pe primul secretar du-te la 

Pall-Mall, la West India club şi-l vei găsi. 

Milon alergă la West India. 

Unul din lacheii clubului confirmase faptul că primul secretar 
al Franţei era membru al clubului dar că el nu venea niciodată 
înainte de ora două sau trei dimineaţa. 

Milon aşteptă cu răbdare. 

In fine înaltul personaj sosi. 

Atunci Milon îi dădu scrisoarea lui Marmouset si îşi jucă foarte 
conştiincios rolul său. 

De şase ani Marmouset era aşa de bine cunoscut în lumea 
elegantă a Parisului, încât nimănui nu i-ar fi putut trece prin 
minte că el ar putea fi închis cu un scop oarecare. 

Primul secretar deci se indignă foarte tare. 

El ceru imediat trăsura si urcându-l pe Milon lângă dânsul se 
duse direct la Newgate. La o asemenea oră nu se poate pătrunde 
într-o închisoare. 

Dar primul secretar vorbi cu atâta autoritate încât îndată a 
fost chemat Dixon, şeful gardienilor. 

Acesta alergă. 

— Aveţi un francez aici, spuse primul secretar. 

— Avem mai multi. 

— Dar aveţi unul care a fost arestat în Strand, la hotelul Trei 
Coroane? 

— Da, e un răufăcător din cei mai periculosi. 

Primul secretar începu să râdă. 

— Un bărbat pe nume Rocambole. 

— Eşti un dobitoc! replică primul secretar. Omul pe care l-aţi 
arestat, este un perfect gentilom, prieten cu mine, pentru care 
răspund, şi pe care-l veţi pune în libertate imediat. 

— Dar, domnule, răspunse zăpăcit Dixon, eu nu sunt 
guvernatorul. 

— Ei bine! Cheamă-l pe guvernator. 

— La această oră? 

— Fără îndoială. Dacă e culcat se va scula. Spune-i că sunt 
primul secretar al ambasadei Franţei. 

După cum am văzut, Dixon s-a dus imediat în cabinetul 
guvernatorului. 

Sir Robert M... căzuse ca trăsnit pe un scaun. 

Dar primul secretar îl urmase pe gardianul şef şi intrase 
aproape odată cu dânsul. 

Atunci bunul şi veselul guvernator, care nu râdea deloc în acel 
moment, se sculă ţinând capul plecat în pământ sub privirea 

iritată a primului secretar. 

— Domnule guvernator, spuse acesta, fără să-i ia în seamă pe 
cei trei savanţi, am venit să-ţi cer să-l pui în libertate, imediat, pe 
unul din prietenii mei, care e victima unei erori. 

— Domnule, şopti sir Robert M... nu eşti dumneata victima 
unei erori? 

Primul secretar dădu din umeri. 

— Mi s-a adus aici un francez anume Rocambole, continuă sir 
Robert M... 

— Da, domnule, zise primul secretar, dacă crezi că e o eroare 
din partea mea, iar nu o prostie a poliţiei, e un mijloc foarte 
simplu de a lămuri lucrurile. 

— Care? întrebă guvernatorul cu totul zăpăcit. 

— Acela de a mi-l arăta pe prizonierul dumitale. 

Sir Robert M... atunci avu o ultimă speranţă. 

Era cu neputinţă ca o persoană aşa de sus pusă ca primul 
secretar al ambasadei Franţei să-l cunoască pe răufăcător. 

Căci pentru sir Robert M... un individ care vorbeşte o limbă 
misterioasă şi stă de vorbă toată noaptea cu un bandit ca Omul 
Gri nu putea fi decât un răufăcător, care furase poate hârtiile 
unui gentilom şi reclama, în numele acelui gentilom, la 
ambasada Franţei. 

Deci sir Robert M... primi îndată acea propunere. 

— Bine, domnule! zise el. 

Şi se repezi afară din cabinetul său. 

Dixon deschise greaua poartă de fier, care desparte grefa şi 
apartamentul directorului de interiorul propriu-zis al închisorii. 

Cei trei profesori îl urmară pe sir Robert M... şi pe primul 
secretar de ambasadă. 

Milon rămase la grefă. 

El se temea că la vederea lui Rocambole se va trăda, cuprins 
fiind de o emoție prea mare. 

Marmouset, de altfel, îi recomandase să nu se arate. 

Când uşa celulei în care adevăratul şi falsul Rocambole se 
aflau închişi, se deschise, Marmouset scoase un țipăt. 

Şi sculându-se de pe patul pe care se afla culcat îmbrăcat, se 
repezi spre primul secretar. 

— Oh! Scumpe prieten, spuse acesta, sunt într-adevăr 
indignat de ce ţi s-a întâmplat 

— Ah! exclamă Marmouset, râzând, nu m-am plictisit deloc. 

Rocambole era nepăsător. 

— Şi apoi, interveni Rocambole, acest domn şi cu mine ne-am 

bătut puţin joc de sir Robert M... 

— V-aţi bătut joc de mine? întrebă acesta din urmă. 

— Fără îndoială, dragă domnule. 

Şi Marmouset, privindu-l pe Rocambole, adăugă: 

— Domnul e francez. De ce se află aici? Nu ştiu. Aţi vrut cu 
orice preţ să fiu complicele său. Atunci i-am propus o mică 
comedie şi el mi-a dat replica. Domnul e un gentilom şi un om 
foarte bine educat. A comis poate crime, dar vorbeşte foarte 
bine limba javaneză. 

— O limbă infernală! exclamă sir Robert M... 

— O limbă drăguță, a cărei cheie ţi-o voi da scumpul meu 
guvernator. 

Dar primul secretar făcu un gest de adio lui Rocambole, şi îi 
spuse lui Marmouset: 

— Vino scumpul meu, ţi se datorează o reparaţie şi îţi jur că 
ea va fi la înălţime! 


După o jumătate de oră, Marmouset pleca de la Newgate, 
lăsându-l pe sir Robert M... foarte îngrijorat. 

Căci în fine, Marmouset putea să ceară o mare reparaţie şi 
juriul se va arăta sever cu un guvernator, care a fost aşa de 
superficial. 

Sir Robert M... nu era bogat... 

El era tată de familie. 

Cât despre Rocambole el se culcase liniştit şi nu întârzie să 
adoarmă. 


Capitolul XIX 


Acum să ne mutăm în City, într-o casă din Sermon Lane, în 
aceeaşi casă unde l-am văzut odinioară pe Omul Gri 
surprinzând-o pe miss Ellen, în momentul în care ea se 
îmbrăcase cu rochia şi capişonul ,Cälugäritelor de ultimă oră”. 

Londra aşa cum am spus, posedă o instituţie admirabilă între 
atâtea altele. 

Femei dintre cele mai nobile s-au unit, formând o asociaţie 
umanitară. După ce trag la sorti, ele merg să ofere 
condamnaților la moarte mângâierile religiei şi se roagă 
împreună cu dânşii în noaptea care precede execuţia. 

Vă mai amintiţi că într-o noapte, sorții au desemnat-o pe miss 

Ellen şi tânăra fată, primind plicul misterios având la un colț o 
cruce neagră, se sculase repede din pat, se urcase în trăsură şi 
alergase la Sermon Lane. 

Aceasta e o strádutá infectă şi întunecoasă, care coboară din 
City la Tamisa. 

Pe această strádutá la etajul al treilea al unei case mai mult 
decât modestă, miss Ellen avea atunci o odaie în care ea îşi ţinea 
costumul de ,Cálugáritá a închisorilor” sau de „ultimă oră” căci 
populaţia Londrei le dă aceste două nume. 

Miss Ellen plecase repede din Londra: ea nu instiintase de 
lipsa ei pe preşedintele instituţiei, care îşi avea, după cum vă 
amintiţi, birourile pe strada Pater Noister. 

Prin urmare ea păstrase odáita din Sermon Lane. A doua zi 
după întoarcerea ei la Londra, miss Ellen, care descinsese cu 
Vanda într-un hotel modest, spuse tovarăşei sale: 

— Doamnă, nu vom rămâne aici, eu cel puţin. 

— Dar de ce? întrebă Vanda. 

— Pentru că mă tem de poliţie şi de preotul Patterson şi 
pentru că îmi place foarte mult să mă servesc de armele mele. 

— Despre ce arme vorbeşti? întrebă Vanda uimită. 

Miss Ellen surâse. 

— Dumneata, e adevărat cunoşti viaţa engleză şi Anglia, dar 
nu ca mine. 

— Ce vrei să spui? 

— Anglia este pământul inviolabilitátilor prin excelenţă; sunt 
case în care poliţia n-are dreptul să pătrundă, costume sub care 
poate cineva să circule liber. 

— Ştiu asta, interveni Vanda. 

— Un elev de la Crist Hospital este inviolabil, de exemplu, 
adăugă miss Ellen. 

— Bine! 

— Polițistul, care ar îndrăzni să aresteze o „damă de 
închisoare” nu va ieşi viu din strada unde ar comite aceasta. 
Populaţia l-ar face în bucăţi. 

— Şi ce-i cu asta? 

— Ei bine! exclamă miss Ellen, eu sunt „călugăriţă de 
închisori”! 

— Dumneata!? 

— Eu, şi prin urmare, mă duc sá má îmbrac în costumul meu. 

— Dar unde asta? 

— La doi paşi de aici, în Sermon Lane. Vrei sá mă însoţeşti? 

Vanda o însoţi pe miss Ellen. 

Tânăra fată o conduse în acea odaie pe care o cunoaştem. 

— Aici, zise ea, desfid ura preotului Patterson. 

— Şi mânia tatălui dumitale? întrebă Vanda. 

— Oh! zise miss Ellen surâzând, cu tata nu s-a spus încă 
ultimul cuvânt. 

— Ah! 

— Tata m-a idolatrizat şi má mai idolatrizează încă, sunt 
sigură. 

— Şi trebuie să fie foarte nenorocit! 

— Sunt convinsă de asta; dar îl voi converti la ideile mele. 

— Ai îndrăzni să-l vezi pe tatăl dumitale? 

— Fără îndoială; şi mă voi duce ziua în amiaza mare la dânsul. 

— Şi dacă te reţine? 

— Imbrácatá în acest costum, îţi repet, sunt inviolabilá. 

Apoi după un moment de tăcere, miss Ellen adăugă: 

— Acum îl iubesc pe Omul Gri, eu l-am trădat, eu îl voi salva. 

Din vocea tinerei fete răzbătea o energie sălbatică, o 
convingere adâncă. 

— Am primit la început planul dumitale şi al amicilor dumitale, 
continuă ea, dar dacă acest plan nu va reuşi, veţi vedea apoi... 

Vanda se întoarse la hotelul său. 

Miss Ellen rămase instalată în odaia de la Sermon Lane. 

O mică servitoare irlandeză pe care ea şi-o angajase îi aducea 
de mâncare de la o casă vecină. 

Trecuseră două zile. 

Milon venise să o anunţe pe Vanda că Marmouset este la 
Newgate. 

Vanda dusese această veste tinerei miss Ellen. 

In fine, în cea de a treia zi, Marmouset se prezentă la hotelul 
Vandei. 

Văzându-l, aceasta scoase un țipăt de bucurie. 

Marmouset avea pe buze un surâs, care însemna că misiunea 
fusese îndeplinită. 

— L-ai văzut pe stăpân? întrebă Vanda. 

— Desigur. 

— Ai putut să-i vorbeşti? 

— Am petrecut două nopţi şi o zi cu dânsul. 

— Ai instrucţiuni de la dânsul? 

— Instrucţiuni complete. Unde e miss Ellen? 

Vanda îl puse la curent pe Marmouset cu cele petrecute. 

— Ei bine! exclamă acesta, să mergem în Sermon Lane. 

Şi amândoi se duseră la miss Ellen. 

Frumoasa patriciană avu un moment de mare emoție. 

Ea a vrut să afle din gura lui Marmouset mii de amănunte 
asupra acelui om pe care ea îl adora după ce îl urâse. 

Îi vorbise de dânsa? Era dânsul emoţionat pronuntánd numele 
ei? 

Şi atmosfera înăbuşitoare de la Newgate, acea casă cu ziduri 
sinistre, nu-i zdrobise marea lui energie? 

Marmouset răspundea surâzând: 

— Îl vom salva, miss Ellen, îl vom salva. 

Atunci Marmouset spuse celor douá femei cá avea misiunea 
să-l vadă pe abalele Samuel. Dar unde să-l găsească? 

De la arestarea Omului Gri, tânărul preot se ascundea. 

— Ştiu unde îl veţi găsi, spuse miss Ellen. 

— Ah! 

— Duceti-vá la Soutwork. 

— Bine. 

— Intraţi în biserica Saint-George, adresati-vá preotului de 
acolo, spunându-i: „Speranţa Irlandei má trimite aici!” Dacă li vei 
vorbi în limba franceză, îi vei câştiga încrederea. 

— Şi îmi va spune unde e abatele Samuel? 

— Probabil, mai ales dacă îi vei vorbi despre Omul Gri. 

— Mă duc chiar în acest moment, hotărî Marmouset, căci 
acum nu mai avem timp de pierdut, cu atât mai mult cu cât 
Omul Gri cere o întrunire a principalilor şefi feniani. 

— Du-te, îl îndemnă miss Ellen, şi eu îţi spun cu încredere: îl 
vom salva. 

„Cât îl iubeşte! murmură Vanda. Oh! tinereţea!” 


Capitolul XX 


În acea zi Londra era cufundată într-o mare ceaţă. De la 
amiază în magazine se aprinseseră lămpile. 

Ceaţa era aşa de groasă încât trăsurile nu mai circulau. 

„Ce ţară afurisită! murmurá Milon, mergând alături de 
Marmouset. Când te gândeşti că la Paris, mai mult ca sigur că 
străluceşte soarele!” 

— Hai, filozofule! îl indemná Marmouset. Te vei plânge de 
ceaţă altă dată. Azi n-avem timp să discutăm despre 
temperatură. 

Ei ajunseră la podul Westminster. 

Ceaţa întuneca cerul şi făcea Tamisa invizibilă. 

S-ar fi putut crede că mergeau într-un nor. 

Dar când ajunseră pe cealaltă parte a Tamisei, Marmouset 
ezită un moment: 

— latá-ne în Southwark, dar care e drumul cel mai scurt până 
la biserica Saint-George? 

— Bridge Road, răspunse Milon, care cunoştea Londra la 
perfectie. 

Ei pornirá la drum, şi, după un sfert de oră, sosiră în faţa 
catedralei catolicilor din Londra. 

Miss Ellen îi indicase perfect lui Marmouset mijlocul de a 
pătrunde în biserică. 

După ce bătură într-o mică uşă, apăru un preot cu barba albă. 

El avea o lampă în mână. 

La vederea celor noi bărbaţi, pe care nu-i cunoştea, el făcu un 
pas înapoi, însoţit de un gest de spaimă. 

— Ce vreţi? întrebă el. 

— „Speranţa Irlandei ne trimite!” răspunse Marmouset 
conformându-se instrucţiunilor date de miss Ellen. 

— Nu ştiu ce vreţi să spuneţi, răspunse preotul, vorbind foarte 
prost limba franceză. 

— Vrem să vorbim cu abatele Samuel. 

— Nu e aici. 

Marmouset şi Milon intraseră în odaie. 

— Dacă vreţi să-l vedeţi pe părintele Samuel duceti-vá la 
biserica Saint Gilles. 

Dar Marmouset ghicise că bătrânul preot mintea. 

— la seama, zise el, refuzând să ne conduci la abatele 
Samuel, aduci poate un mare prejudiciu Irlandei. 

— Sunteţi irlandezi? întrebă bănuitorul preot. 

— Suntem prieteni ai Irlandei. 

— Sau ai Angliei. Duceţi-vă, hotărî bătrânul; când a fost 
arestat abatele Samuel, tot aşa s-a spus... 

— Venim din Franţa, reluă Marmouset, şi-am văzut pe Ralph şi 
pe Jenny. 

La aceste nume bătrânul făcu un pas înapoi. 

— Vrei să ti-i descriu? mai întrebă Marmouset. Jenny e înaltă, 
brună, are ochi albaştri şi e mai frumoasă decât toate femeile 
din Anglia. 

— Apoi, spuse bătrânul preot. 

— Ralph are 10 ani şi e mândru că şi tatăl său, sir Edward 
Palmure. 

— Şi i-ai văzut? întrebă preotul. 

— Ei sunt la mine, răspunse Milon. 

— Unde? 

— La Paris. 

Cu toate acestea bătrânul tot nu era convins. 

— Te cred, zise el, dar tot nu ştiu unde e abatele Samuel. 

— Ah! ÎI cunoşti pe Omul Gri? 

La acest nume bătrânul preot tresări. 

— Il cunoaşteţi şi pe Omul Gri? 

— Da, spuse Milon şi pe Shoking îl cunoşti? 

— Dovediti-mi că-l cunoaşteţi pe Shoking! zise el. 

— E uşor, Shoking nu mai e la Londra. 

— E adevărat 

— El e în Franţa cu Jenny şi cu Ralph. 

— Şi asta e adevărat. Dar poliţia engleză ştie atâtea lucruri!... 

— Tot nu crezi? 

Preotul surâse şi spuse: 

— Irlanda e persecutată. 

— Ei bine, interveni Marmouset, fiindcă nu vrei sá ne spui 
unde e abatele Samuel poţi cel puţin să te însărcinezi să-i dai 
ceva? 

— Dacă-l văd, da... 

— Să presupunem că-l vei vedea... 

— Spune-mi atunci. 

— Dacă îl vezi pe abatele Samuel, dă-i asta. 

Şi Marmouset scoase din buzunar un biletel. Acest biletel era 
scris de Omul Gri către abatele Samuel. 

Şi Marmouset adáugá: 

— Este din partea Omului Gri. 

— Ah! exclamă preotul luând biletul. 

Dar neîncrederea tot nu dispăruse. 

— Veniti mâine sau diseară, zise el. Poate că-l voi vedea pe 
abatele Samuel. 

— Bine, spuse Marmouset. Să mergem Milon. 

— Cum? întrebă colosul. Plecăm? 

— Fără îndoială. 

— Dar dacă abatele Samuel este aici? 

— Vino o dată! 

Şi Marmouset îl târî afară pe Milon din biserică, spre marea 
mulţumire a preotului, care se grăbi să închidă uşa. 

— Dar, continuă Milon, dacă am mai fi stăruit? Impreuná am fi 
putut să-l luăm pe acest preot de gât. 

— Şi să facem un sacrilegiu în biserică? 

— Da. 

— Eşti un prost! Haide să stăm acolo, spuse Marmouset. 

Şi se aşezară pe grilajul bisericii. 

— Acum ridică ochii la cer. 

— Bine? 

— Vezi clopotniţa? 

— Nu, căci nu se vede prin ceaţă. 

— Priveşte bine, ce vezi? 

— Da, o lumină care urcă, spuse Milon. 

— Ah! 

— S-ar spune că e o stea. 

— E o lampă care urcă în clopotniţă. 

— Ei şi? 

— Abatele Samuel este acolo. 

— Crezi? 

— Şi preotul îi duce biletul de la Omul Gri. Să mai aşteptăm 
puţin. 

— De ce? 

— Vei vedea. 

Un timp lumina se opri. 

Apoi, deodată, ea cobori, dar nu încet, ci cu o mare 
repeziciune. 

— Bătrânul a redevenit un tânăr de douăzeci de ani, comentă 
Marmouset. 

— Cum asta? 

— Coboară scara în fugă. 

— De ce? 

— Ca să ne ajungă din urmă. Vei vedea. 

Într-adevăr, după un moment uşa se deschise şi capul 
bătrânului preot apăru... 


Capitolul XXI 


Bătrânul preot urcase într-adevăr în clopotniţă şi deschise o 
uşă aşa de bine ascunsă în zid, încât numai trei persoane 
cunoşteau existenţa ei, doi preoţi ai acelei biserici şi abatele 
Samuel. 

În Anglia, persecuțiile împotriva catolicilor nu datează de ieri 
şi n-au avut fenianismul ca punct de plecare. 

Acum cincizeci de ani, un preot catolic, desigur irlandez, şi de 
la biserica Saint-George, era urmărit, fiindcă-l atacase într-o 

predică pe primatul? Marii Britanii, pe arhiepiscopul din 
Canterbury. 

Sărmanul preot era la fel de ataşat de biserica lui ca un 
căpitan de vaporul său. 

El n-a vrut să fugă. 

Timp de două luni el a stat ascuns în zidurile bisericii Saint 
Giles, de cealaltă parte a Tamisei. 

Dar irlandezii se folosiră de aceste două luni. 

In fiecare noapte doi meşteri lucrau pe ascuns în clopotniţă şi 
făceau în ziduri o celulă. 

După ce acea celulă a fost gata preotul reveni în biserica lui. 

Poliţiştii păzeau împrejur; de douăzeci de ori ei au năvălit în 
biserică sperând să-l găsească pe preot şi să-l aresteze. 

Preotul însă era invizibil. 

Toată ziua stătea ascuns în acea celulă misterioasă; noaptea 
cobora şi se ruga în biserică. 

De cincizeci de ani camera secretă din clopotniţă nu servise 
decât o singură dată, şi anume, când într-o seară abatele Samuel 
se strecură în biserică. 

— Trebuie să mă ascund, spusese dânsul. 

— Eşti urmărit? întrebase bătrânul. 

— Da, mi-au răscolit hârtiile în lipsa mea şi au găsit mai multe 
scrisori ale Omului Gri, care e arestat de ieri. 

Intr-adevăr, ca urmare a cererii preotului Patterson, lordul şef 
al justiţiei, ordonase arestarea abatelui Samuel, care n-avusese 
decât timpul de a se refugia în biserica Saint-George. De atunci 
el era căutat cu atâta insistenţă încât nu-i fusese cu putinţa să-i 
adune măcar o singură dată pe şefii irlandezi. 

Cu toate acestea îi soseau scrisorile şi telegramele lui 
Marmouset. Telegrama la care el răspunsese, îi venise prin 
intermediul unui agent de la telegraf, care era fenian. 

Cauza pentru care bătrânul preot se arătase aşa de 
neîncrezător faţă de Marmouset şi de Milon, era că ei nu 
fuseseră primii care întrebară de abatele Samuel. Poliţia 
întrebuinţase toate mijloacele şi se prezentase sub toate 
deghizările. 

Cu toate acestea, nota de sinceritate degajată de Marmouset 
şi Milon uimise puţin pe acel bătrân. 

De aceea el acceptase să remită abatelui Samuel biletul pe 
care i-l dăduse Marmouset. 


2 Seful Bisericii Protestante a Marii Britanii. 
— 66 — 


— Ruinele Parisului — 


Şi, cu acest bilet în mână, el se urcase repede în clopotniţă şi 
intrase în celula unde abatele Samuel se ruga în acel moment. 

Îndată ce se uită la bilet, preotul recunoscu scrisul Omului Gri 
şi strigă: 

— Cine a adus asta? 

— Doi bărbaţi. 

— Unde sunt? 

— l-am gonit. 

— De mult? 

— Nu, chiar acum. 

— Aleargă după dânşii, căci sunt prieteni, spusese abatele 
Samuel. 

Şi preotul cobori pe scară în fugă şi scoase capul afară. 

Atunci Marmouset îl luă de braţ. 

— Ah! Dumneata eşti? întrebă bătrânul. 

— Chiar noi. 

— Vin după dumneavoastră. 

— Şi noi; eram foarte sigur că vei alerga după noi. 

— Veniţi, spuse preotul. 

Marmouset şi Milon îl urmară. 

După câteva minute, ei se aflau în faţa abatelui Samuel. 

— Părinte, se adresă Marmouset, din bilet trebuia să înţelegi 
că acum am ieşit din Newgate. Şi tot de acolo îl vom scoate pe 
Omul Gri. 

Preotul ridică ochii spre cer exclamánd: 

— Vai! Nu-i cunoaşteţi pe irlandezi! 

— Ce vrei să spui? întrebă Marmouset. 

— Timp de câteva luni, reluă abatele Samuel, Omul Gri a fost 
şeful nostru, al tuturor. Peste tot am triumfat, peste tot am fost 
victorioşi. Oricât de buni creştini sunt fraţii noştri din Irlanda, ei 
sunt superstitiosi. 

— Ah! 

— Şi erau  încredinţaţi că Omul Gri avea o putere 
supranaturală. 

— Cine ştie? zise Milon. 

Abatele Samuel dădu din cap. 

— Vai! exclamă el, evenimentele au dovedit contrariul. El a 
fost prins. De atunci prestigiul său a scăzut. 

— Şi de atunci nu mai cred într-însul? 

— Nu. 

— Şi nimeni nu se gândeşte să facă ceva spre a-l salva? 

— Nimeni. 

Marmouset spuse surâzând: 

— Dacă Omul Gri a fost arestat, înseamnă că dânsul a vrut. 

— Ce spui? 

— Adevărul. 

Abatele Samuel făcu un pas înapoi, aşa de uimit era de aceste 
cuvinte. 

— El a fost arestat, continuă Marmouset, fiindcă avea o mare 
idee pe care numai captivitatea lui o putea realiza. 

— Nu te înţeleg domnule. 

— Ascultă-mă părinte. Care sunt cei doi inamici teribili ai 
dumneavoastră în Anglia? 

— Avem trei. 

— Numeste-i. 

— Preotul Patterson, seful ocult al religiei reformate. 

— Apoi? 

— Apoi, lordul Palmure. 

— Si, în fine? 

— În fine, fiica lordului Palmure, miss Ellen. 

— Te înşeli părinte, spuse Marmouset. 

— Cum? 

— Miss Ellen nu mai e inamica dumneavoastră. 

— Oh! Ce spui? 

— Spun adevărul. Miss Ellen a devenit irlandeză cu inima şi cu 
sufletul. 

Abatele Samuel îşi înăbuşi un țipăt. 

Marmouset dăduse o mare lovitură spiritului abatelui Samuel 
spunându-i că miss Ellen se convertise la ideile irlandeze. 

Totuşi asta părea aşa de extraordinar, aşa de necrezut, încât 
tânărul preot îl întrebă: 

— Eşti sigur, domnule, că Omul Gri, nu s-a înşelat? 

— La ce? 

— Miss Ellen e indrázneatá si sireatá; ea stie sá se prefacá 
foarte bine... 

— Da, dar ea a fost invinsá de Omul Gri. 

— Şi ea îl iubeşte? 

— Il iubeşte din ziua când a fost arestat. 

In cele două zile pe care le petrecuse în închisoare împreună 
cu Rocambole, Marmouset avusese timp să afle de la dânsul tot 

ce se petrecuse la Londra în cursul celor şase luni. 

El povesti deci abatelui Samuel cum miss Ellen îi întinsese o 
cursă Omului Gri, cursă în care acesta se lăsă prins. 

Şi reacţia subită pe care dânsa o manifestase arătându-şi 
dragostea şi disperarea ei. 

Apoi mai povesti călătoria tinerei miss în Franţa şi modul în 
care el, Marmouset, o scăpase de sir James Wood. 

După ce termină această stranie poveste, abatele Samuel îi 
spuse: 

— Eu te cred. 

— Dar ceilalţi nu má vor crede, vrei să spui? 

— Mă tem. 

— Chiar dacă miss Ellen... 

— Ah! Ai dreptate, spuse abatele Samuel, voi aduna la noapte 
pe principalii şefi. 

— In ce loc? 

— Cunosti Londra? 

— Da. 

— E un cartier numit Wapping. 

— ll cunosc! spuse Marmouset. 

— E un squar numit Well Close. 

— Il cunosc. 

— Ei bine! Miss Ellen să vină acolo la noapte cu puţin înainte 
de miezul nopţii. 

— Singurá? 

— Oh! Nu, căci ar putea să fie insultatá de cineva: însoţiţi-o. 

— Şi apoi? 

— Să stea pe o bancă în mijlocul squarului şi să aştepte. 

— Bine, aprobă Marmouset, vom fi acolo. 

Apoi, după un moment de gândire, abatele Samuel adăugă: 

— Ştii ce a distrus prestigiul Omului Gri? 

— Nu. 

— Faptul cá el era luat drept irlandez... si... 

— Si s-a aflat cá era francez. 

— Da. 

„Să mai fii devotat unui popor si unei idei!” se gândi 
Marmouset cu dispreţ. 

Apoi privindu-l cu mânarie pe preot îi spuse: 

— Mai ascultă-mă un moment, domnule. 

— Vorbeşte. 

— Omul Gri, care pentru noi are un alt nume, vi s-a părut 
extraordinar, nu-i aşa? 

— Asta e adevărat. 

— Ştiu ce a făcut aici, şi îţi pot afirma că asta n-are nici o 
importanţă. 

— Ah! exclamă abatele Samuel. 

— Noi l-am văzut făcând alte lucruri şi mai minunate, de 
aceea îţi pot afirma un lucru... 

— Care? 

— Ca dacă ar vrea să iasă singur din Newgate, astă seară, el 
ar ieşi. 

Preotul făcu un gest, care însemna: 

— Atunci de ce ne cere dânsul ajutorul? 

Marmouset ghici gândul abatelui Samuel şi răspunse: 

— Oamenii superiori au slăbiciunile lor. Omul Gri a fost un 
mare culpabil; acum el se căieşte şi şi-a pus tot geniul său în 
serviciul cauzelor care i se par nobile şi demne de interes. Astfel, 
o dată el te-a văzut apărând într-o tavernă ca un înger printre 
demoni şi a devenit fenian. Eliberează-l, iar dânsul îţi va face 
multe alte servicii. 

— Ah! Eu nu cer mai mult, spuse abatele Samuel. 

— Părăseşte-l, continuă Marmouset; el se va elibera, fii liniştit. 

— Şi noi! Ce crezi? Am venit la Londra ca să stăm cu mâinile 
în sân? exclamă bunul Milon, pe care nepăsarea abatelui Samuel 
îl irita. 

— Dar atunci, termină Marmouset, el vă va părăsi la rândul 
său. 

— Ai! Ai! exclamă sărmanul preot. De ce nu e dânsul irlandez? 
Până acum s-ar fi incendiat Newgate spre a-l elibera. Ah! 
Domnule, dacă aş putea dispune de aceşti oameni, demult Omul 
Gri ar fi fost eliberat. 

Marmouset spuse surâzând: 

— Părinte, eşti un apostol, ştiu, şi Omul Gri nu s-a îndoit 
niciodată de dumneata. 

— Ah! Desigur! 

— De aceea nu te îngrijora pentru dânsul peste măsură. Dacă 
fenianii îl vor părăsi, noi, prietenii lui, îi vom deschide porţile 
închisorii. După cum îţi spunea şi tovarăşul meu, n-am venit la 
Londra ca să stăm cu mâinile în sân! 

— Pe diseară, spuse abatele Samuel. 

— Pe diseară. 

Marmouset şi Milon voiau sá se retragă. 

— Ah! adăugă preotul, uitam... 

— Ce? 

— 70 — 


— Ruinele Parisului — 


— Dumneata nu eşti fenian? 

— Nu. 

— Nu poţi prin urmare să pătrunzi la întâlnirea noastră. 

— Atunci miss Ellen va veni singură. 

— Nu, fiindcă voi veni să o iau de pe banca din squarul Well 
Close. 

— E normal. Pe diseară. 

Şi Marmouset plecă cu Milon. 

Acesta mergând pe drum mormăia nişte cuvinte neíntelese. 

— Ce ai? întrebă Marmouset râzând. 

— Stăpânul e întotdeauna victima inimii sale generoase. 

— Desigur. 

— Şi aceşti oameni nu merită aceasta... 

— Taci! Să nu-i judecăm înainte... Cine ştie? 

— Oh! exclamă Milon, am văzut eu. Ei o vor trimite la plimbare 
pe miss Ellen. 

— Foarte bine! Atunci îl vom elibera noi. 

— Ai deja un plan? 

— Drace! Şi încă din astă seară îl pun în aplicare. 

— Cum! De astă seară? 

— Fără îndoială. 

— Dar o vei însoţi pe miss Ellen... 

— La miezul nopţii. 

— Atunci, înainte?... 

— Da, haide, căci vom mai vorbi pe drum. 

Ceaţa era foarte deasă. 

Nu se vedea nici la o distanţă de trei paşi. 

Cu toate acestea nu era încă orele 4 după-amiază. 

Marmouset şi Milon mergeau pe jos conversând. 

— Să vedem, spuse Marmouset, să facem, o scurtă 
recapitulare. Câţi suntem? 

— Unde? 

— La Londra. 

— Vorbesti de noi şi de oamenii pe care i-am adus? 

— Da. 

— Suntem mai întâi patru, dumneata, eu, Vanda şi miss Ellen. 

— Femeile nu se numără. 

— Atunci noi doi. 

— Apoi? 

— Moartea Bravilor, Jean măcelarul. 

— Fac patru. 

— Polyte. 

— Cinci. 

— Sir James Wood. 

— El nu se numără. 

— Edward. 

— Ah! Asta da: şase. 

— De ce această socoteală? întrebă Milon. 

Marmouset continuă fără să răspundă la această întrebare: 

— Rocambole mi-a dat o listă de patru persoane din Londra, 
care îi sunt cu totul devotate. 

— Bine, spuse Milon. 

— In fine, la nevoie, îl vom aduce si pe Shoking. 

— Dar... 

— Tu vrei întotdeauna să ştii lucrurile cu mult înainte, zise 
Marmouset surâzând. 

— Dar... totuşi... 

— Să-ţi fie de ajuns faptul că pentru un timp îţi vei schimba 
profesiunea. 

Milon căscă ochii. 

— Tu erai la Paris antreprenor? 

— Da. 

— La Londra vei fi negustor de coloniale. 

— Ce idee ciudată! 

— Băcan, dacă vrei. 

— Ah! zise Milon. Cred cá-ti baţi joc de mine. 

— Nu. 

— Permit asta doar stăpânului. 

— Dar nu-mi permiti si mie? 

— Drace! exclamă Milon. 

— Ei bine, linişteşte-te, nu îmi bat joc de tine. 

— Cu toate acestea, observă Milon, nu văd ce legătură este 
între profesiunea de băcan şi scopul călătoriei noastre la Londra. 

— Vei vedea. 

— Când? 

— Peste o oră. 

Lângă Scotland-Yard Marmouset îl introduse pe Milon într-o 
berărie. 

— Mi-e sete, spuse dânsul. 

După ce se aşezară la o masă şi cerură de băut, Marmouset 

scoase din buzunar un număr din ziarul Times. 

Milon din ce în ce mai mirat, se uită la dânsul. Marmouset 
căută la pagina a patra şi puse degetul pe un anunţ pe care ÎI 
arătă lui Milon. 

— Uite, citeşte! 

lată acel anunţ: 


„Domnul Love, negustor de coloniale, Old-Bailey, nr. 3, are 
onoarea să prevină publicul că, dorind sá se retragă la 
Greenwich, locul său natal, după ce a făcut avere, vrea să-şi 
vândă casa sa de comert. 

Clientelă bună şi marfă de primă calitate. 

De la ferestrele prăvăliei se vede spánzurátoarea, casa fiind în 
fața închisorii Newgate. Se pot închiria două ferestre. Domnul 
Love face cunoscut că va trata direct cu persoanele care se vor 
prezenta.” 


— Bine, spuse Milon, dar... 

Marmouset dădu din umeri, întrerupându-l. 

— Nu fi aşa de grăbit, ar fi trebuit deja să pricepi că suntem 
interesaţi să avem prăvălia vizavi de Newgate. 

— Asta e drept. 

— Vom face cunoştinţă cu personalul închisorii. 

Milon nu mai stărui. 

După ce băură vinul comandat, Marmouset şi Milon porniră 
spre Trafalgar Square. 

E o bucată bună de drum de la Trafalgar la Old-Bailey. 

Trebuie să parcurgi tot Strandul, apoi Fleet Street, strada 
Farrington, în care se află tipografia ziarului Times. 

Intrând în Old-Bailey, Marmouset îi arătă lui Milon o casă. 

— E asta? întrebă colosul. 

— Nu, e casa lui Ranis, un bancher bogat. 

— Ei şi? 

— Vezi această fereastră de la etajul întâi? 

— Da. 

— Ei bine! De la această fereastră Rocambole a tăiat funia 
unui spânzurat cu un foc de puşcă. 

— Când? 

— Acum trei luni. 

Magazinul domnului Love era lângă casa bancherului. 

Un mic magazin la parterul unei case cu înfăţişare tristă şi a 
cărui arhitectură veche contrasta cu construcţiile vecine. 

— Această casă are o vechime de două sute de ani. 

— E o dărâmătură, comentă Milon, care avea idei cu totul noi 
asupra construcțiilor. 

— Când ne va aparține, vom găsi că e un giuvaer. 

— De exemplu... 

— Câteodată, lucrurile vechi fac cât cele noi, spuse 
Marmouset. 

Şi intrară în prăvălia în care Love, un bărbat cărunt şi foarte 
urât, trona maiestuos la o tejghea de stejar negru. 

Văzându-i intrând pe cei doi gentilomi se ridică îndată şi veni 
în întâmpinarea lor. 

— Domnule, se adresă Marmouset, vrei să-ţi vinzi prăvălia? 

— Da, răspunse el. 

— Cât? 

— Două mii cinci sute de lire. 

Marmouset surâse şi îl întrebă: 

— Eşti proprietarul întregii case? 

— Da, domnule. 

Marmouset îşi desfăcu redingota şi scoase un portofel plin de 
bancnote, spunându-i: 

— Ofer două mii de lire plătibile îndată, dar cu o condiţie. 

— Care? întrebă Love. 

Marmouset reluă arătându-l pe Milon: 

— Domnul e rudă cu mine şi vreau să-l stabilesc. 

— Prea bine, zise Love. 

— Eu plec mâine din Anglia, şi înainte de plecare vreau să am 
satisfacția să-l văd stabilit. Prin urmare, îţi ofer două mii de lire, 
cu condiţia să pleci îndată, cu femeia dumitale. 

— Sunt văduv, spuse Love. 

— Şi băiatul dumitale de prăvălie?... 

— N-am. 

— Atunci eşti singur? 

— Da. 

— Drace! exclamă Marmouset surâzând, atunci comerțul 
dumitale nu pare întins, dacă îţi faci treaba singur. 

— Oh! zise Love, cu băcănia nu se câştigă mult aici. 

— Dar cu ce? 

— Cu ferestrele. 

— Ah! Da, ferestrele pentru execuţii? 

— Da. Le vei închiria cu zece lire fereastra. 

După ce făcură târgul, Love se îmbrăcă şi se duseră la un 
notar unde făcură actul de vânzare. După o oră Love pleca cu 
vaporul la Greenwich şi Milon se instala în prăvălia din 
Old-Bailey. 

In acelaşi timp, Marmouset, comandă o tablă mare pe care se 
citea: 

„Schimbare de proprietar. 

Magazinul e închis din cauza reparatiei.” 


Apoi după ce puse această tablă la uşă, închiseră prăvălia şi 
Marmouset îi spuse lui Milon: 

— Sá plecám. 

— Unde mergem? 

— In Sermon Lane, la doi pasi de aici, sá o vedem pe miss 
Ellen. 

— Si apoi? 

— Apoi, ne vom duce ín strada Pater Noster 

„Să mor, gândea Milon, urmărindu-l pe Marmouset, dacă 
pricep ceva din toate astea.” 

— Miss Ellen, i se adresă Marmouset tinerei fete, astă seară va 
fi în Well Close Square o mare întrunire de feniani. 

— Ah! exclamă ea cu bucurie. 

— Şi eşti aşteptată. 

— Va trebui probabil ca ei să-mi făgăduiască că-l salvează pe 
Omul Gri!... 

Atunci, Marmouset îi povesti întrevederea sa cu abatele 
Samuel. 

Un surâs îi apăru pe buze. 

— Aceşti oameni sunt stupizi! zise ea. Dacă un om nu e veşnic 
victorios, ei nu mai au încredere într-însul. 

— De altfel, răspunse Marmouset, dacă fenianii ne părăsesc, 
ne putem lipsi de dânşii. 

— Sigur că da, chiar dacă pentru asta ar trebui să mă duc la 
tata. 

— Tatăl dumitale!... 

— Oh! zise miss Ellen, în ziua în care va fi nevoie voi face din 
tata tot ce voi vrea. 

— Pe diseară miss Ellen! 

— Pe diseară. 

— Am să vin să te iau de aici, la ora unsprezece. 

— Sunt gata. 

Marmouset şi Milon plecară. 

— Ce dracu vom face în strada Pater Noster? întrebă Milon. 

El află îndată. 

Pe acea stradă se află câte o librărie în fiecare casă. 

Cea mai importantă dintre aceste librării se numeşte Simons. 

Aici se găseşte o colecţie de planuri şi de cărţi, de lucrări 
istorice care sunt tipărite într-o epocă foarte depărtată. 

Marmouset intră şi spuse: 

— AŞ dori, domnule, să am un plan al oraşului din secolul al 
şaisprezecelea. 

— Domnule, răspunse librarul, planul pe care mi-l ceri e foarte 
rar. Nu se mai găsesc decât două exemplare. Unul la muzeu şi 
celălalt e în posesia mea. 

— Şi nu vrei să-l vinzi? 

— Am refuzat o sută de lire. 

— Sunt gata să dau o sută cincizeci de lire. 

Şi Marmouset, încă o dată, îşi scoase portofelul. 

Librarul salută. 

Apoi el căută prin dulapuri şi scoase o hartă care se strângea 
şi se închidea ca o carte. 

— lată, domnule, vei vedea cât e de prețioasă această lucrare. 

Şi întinse planul pe masă. 

— El a fost făcut din ordinul regelui Carol Il la restaurarea sa, 
continuă librarul. 

— Ştiu asta, domnule. 

— In urma unei conspirații, care n-avea alt scop decât minarea 
oraşului întreg, aruncarea lui în aer prin praf de puşcă. 

— Ştiu şi asta, spuse Marmouset şi fiindcă mă ocup de o mare 
lucrare istorică... 

— lată, domnule, continuă librarul, vezi aceste linii roşii. 

— Bine. 

— Ele indică subteranele, care au fost săpate în acea epocă. 

— Ah! Prea bine. Dar, reluă Marmouset, aceste subterane au 
fost astupate? 

— Parte din ele. Dar am convingerea că mai există încă multe. 

— Unde? 

— Mai ales în jur de Newgate. 

— Ah! adevărat? 

Librarul, care era un erudit, arătă cu mâna o stradă indicată 
de plan. 

— lată, zise el, vezi Old-Bailey? 

— Bine. 

— La mijloc, se află o dărâmătură, o casă veche; în faţă este 
Newgate. 

— Şi ce-i cu asta? 

— Ei bine, ea datează din secolul al XIV-lea. 

— Mă voi duce să o văd, spuse Marmouset. Vreau să-mi fac 
lucrarea mea, foarte conştiincios. 

— Sunt aproape sigur, continuă librarul, că în pivnita acestei 
case se vor regăsi urmele subteranelor indicate de acest plan. 

— Se poate, aprobă Marmouset cu indiferenţă. 

Şi luă planul, după ce plăti. 

De astă dată pe când pleca de la librar, Milon şopti: 

— Ah! încep să pricep! 

— Bine, zise Marmouset râzând. 


Capitolul XXV 


Marmouset şi Milon reveniră deci în Old-Bailey şi luară în 
stăpânire noua lor proprietate. 

Atunci Marmouset îl privi pe Milon şi-i spuse surázánd: 

— Vânzătorul tău conta mult pe venitul ferestrelor sale în 
zilele de execuţie. 

— Văd şi eu, răspunse Marmouset uitându-se cu dispreţ la 
mărfurile ce se aflau în prăvălie; tot ceea ce e aici e stricat şi nu 
valorează nici cinci sute de franci. 

— Asta e o prăvălie căreia trebuie să-i facem reparaţie. 

— Cum? 

— Trebuie să cumpărăm mai întâi nişte mărfuri bune. 

— Ah! 

— Să instalăm o femeie frumoasă la contor. 

— Cum? 

— Să ai doi băieţi frumoşi de prăvălie şi un contabil. 

— Ah! exclamă Milon uimit, vrei să devii în mod serios bácan? 

— Foarte serios. 

— Dar pentru ce? 

— Fiindcă avem nevoie de tot personalul nostru. 

— Cum? 

— Moartea Bravilor şi Jean vor fi băieţii de prăvălie. 

— Bine. 

— Polyte, noua noastră cunoştinţă, va fi contabil. 

— Şi apoi? 


— Ponson du Terrail — 


— Nevasta lui, Pauline, care e foarte frumoasă, va fi la 
contoar. 

— Adineauri credeam că pricep, şopti bunul Milon. 

— Şi acum nu mai pricepi? 

— Deloc. 

Marmouset dădu din umeri spunând: 

— Trebuie întotdeauna să pui punctul pe i, zise el. 

— Asta Îmi convine mai mult. 

— Ei bine, ascultă. Librarul ne-a spus că această casă, şi 
desigur că sărmanul om nu ştie că e a noastră, trebuie să fi fost 
punctul de plecare al subteranelor săpate cu ocazia ultimei 
conspirații. 

— Da, aprobă Milon. 

— Aceste subterane, dau desigur în pivnițe. 

— Ei bine? 

— Dar ele, au fost astupate - cel puţin la intrarea de aici. 

— Apoi? 

— Va trebui deci cu planul în mână să regăsim acea intrare. 

— Bine, spuse colosul. 

— Si să o deschidem. 

— E drept. 

— Insă pentru asta trebuie braţe şi unelte. 

— E adevărat. 

— Ce ai crede tu dacă am aduce lucrători din Londra pe care 
i-am pune să facă acest lucru şi care seara, s-ar duce să 
povestească prin taverne ce au făcut? 

— Asta e cu neputinţă. 

— Trebuie dar să avem lucrătorii noştri. 

— Ai dreptate. 

— Si lucrătorii noştri sunt Moartea Bravilor, Jean Mácelarul, 
Polyte şi cu tine. Ştii că patru oameni pot face ceva având 
târnăcopul în mână. 

— Scuză-mă, spuse Milon, căci sunt un prost şi ar fi trebuit să 
pricep asta îndată. 

— Ziua, continuă Marmouset, vor fi băieţi de prăvălie, iar 
noaptea vor săpa. 

— Incă un cuvânt, zise colosul. 

— Vorbeşte. 

— Admiţând că aceste subterane există, crezi că e una care 
pătrunde în Newgate? 

Marmouset desfăcu din nou planul pe care îl cumpărase şi-l 
întinse pe masă. 

— Ruinele Parisului — 


Apoi el puse degetul pe una din acele linii roşii, pe care 
librarul spusese că indică subteranele în închisoare. 

Şi Milon văzu că acea linie roşie se îndepărta de casă şi se 
îndrepta spre Newgate. 

— Ah! Foarte bine, mai spuse, dar... Newgate e mare. 

— Da, desigur. 

— Unde duce subterana şi la ce adâncime e? lată ceva ce nu 
ştiu. 

— lată ceea ce vom şti. 

— Când? 

— Peste două zile. 

— Cum? 

— Ah! Dragul meu, răspunse Marmouset, trebuie să-ţi explic 
totul dinainte. Dar avem alte lucruri pentru asta seară. 

Milon îşi plecă fruntea, resemnat. 

El era obişnuit de altfel, cu felul de a se purta al lui 
Marmouset, care semăna cu Rocambole. 

Marmouset se uită la ceasornic şi spuse: 

— Este ora opt seara. La 11 mă voi duce să o iau pe miss 
Ellen. Haide să prânzim la Evans-Tavern. Apoi te vei duce să-i 
cauţi pe tovarásii noştri. 

— Ei au descins în Haymarket şi în Livingston Square. 

— Ah! 

— Moartea Bravilor şi Jean sunt într-un hotel unde descind 
negustorii de cai francezi. 

— Şi Polyte? 

— Polyte şi soţia sa sunt la hotel Sablonjere. 

— Atunci, hotărî Marmouset, să mergem să mâncăm la 
Evans-Tavern. 


Pe când Marmouset şi Milon prânzeau şi îi convocau pe 
tovarăşii lor pentru a doua zi, Vanda se afla lângă miss Ellen. 

Tânăra fată se pregătea să meargă la întrunirea fenianilor. 

Ea o privea pe Vanda surázánd spunându-i: 

— Cum se schimbă omul, doamnă! 

— Uneori da, miss Ellen. 

— Acum două luni, numai numele de irlandez revolta tot 
sângele meu. 

— Adevărat! 

— li priveam pe toţi aceşti oameni ca pe nişte gunoaie ale 
societăţii de care trebuia cu orice pret curățată Anglia. 

— Ponson du Terrail — 


— Şi acum? 

— Acum, irlandezii sunt fraţii mei. 

— De altfel, observă Vanda, miss Ellen nu eşti de origine 
irlandeză? 

— Desigur, răspunse tânăra fată, dar Anglia ne adoptase şi 
tatăl meu şi cu mine o consideram, în schimb, adevărata noastră 
patrie. 

— Şi a fost de ajuns Omul Gri? 

— Oh! exclamă miss Ellen cu entuziasm, fiindcă îl cunoşti 
trebuie să ştii cu ce elocintá pătrunde vocea lui în adâncul 
inimilor. 

— Ştiu, confirmă Vanda, înăbuşindu-şi un suspin. 

— După ce-l vom salva, reluă miss, Ellen, când el va fi liber, 
dacă ai şti ce mândră voi fi să merg alături de dânsul pe calea ce 
i-a schitat-o libertatea Irlandei! 

„Cât de mult îl iubeşte!” se gândea Vanda. 

Şi dânsa care îl iubise aşa de mult pe Rocambole, îşi şterse pe 
furiş o lacrimă. 

In acel moment se auzi o bătaie în uşă şi Marmouset apäru. 

— Miss Ellen, zise el, eşti gata? 

— Da, răspunse miss Ellen, care se îmbrăcase în costumul ei 
de „călugăriţă a închisorilor”. 


Capitolul XXVI 


Wappingul se trezea când era aproape să sune miezul nopţii. 

Acest cartier al Londrei, pe care l-am descris aşa de amănunţit 
altă dată, e unul dintre acelea unde viaţa de noapte are rădăcini 
mai adânci. 

La ora opt seara trecătorul nu întâlneşte pe străzi decât pe 
oamenii, care se duc repede acasă spre a dormi trei sau patru 
ore. 

Magazinele sunt închise şi localurile publice goale. 

La ora zece o tăcere mormântală domneşte peste tot. 

Wappingul este atunci o adevărată necropolă. 

Dar, deodată, cu puţin înainte de orele unsprezece, se aude la 
început un murmur vag. 

O fereastră se deschide ici şi colo. 

Stabilimentele de noapte se deschid unul câte unul. 

O mulţime tăcută coboară în străzi; apoi pe măsură ce se 
măreşte, această mulţime începe să facă zgomot. 

— Ruinele Parisului — 


Asta înseamnă că Wappingul s-a deşteptat, că viaţa nocturnă 
începe. 

Matelotii umplu tavernele şi cu dânşii, tâlharii, hoţii apar din 
toate părţile. 

Femeile de noapte îi acostează fără ruşine pe trecători şi se 
aşează mese prin toate colţurile străzilor, la uşile tavernelor. 

Se bea, se mănâncă, se ceartă, dar pe şoptite spre a nu-l 
supăra pe poliţist, care se plimbă în sus şi în jos tăcut. 

„Nu dormi, dacă aşa îţi place, spune legea engleză, dar nu 
tulbura somnul vecinilor tăi.” 

Ea spune fetelor cu moravuri uşoare: 

„Libera Anglie nu admite viciul, ea nu-l consideră o instituţie şi 
nici nu vrea să-l cunoască. Ziua vederea voastră ar putea să le 
supere pe femeile cinstite, pe tinerele fete care au un logodnic, 
pe mamele de familie şi pe soțiile caste. Dar noaptea nu le vei 
întâlni. Faceţi deci tot ce vreţi dar numai fără zgomot.” 

Deci fiind admis principiul că femeia cinstită nu circulă 
noaptea pe străzile Londrei, fiica pierdută e ca la dânsa acasă. 

Ea poate să râdă dacă râsul ei nu e prea zgomotos şi să spună 
cuvinte cinice. 

Polițistul care trece le aude şi surâde. 

Polițistul, de altfel, e om bun. 

intotdeauna flegmatic, el nu se amestecă în ceea ce nu-l 
priveşte si are cel mai mare respect pentru libertatea 
individuală. 

O femeie onestă nu poate ieşi, pe jos, la orele opt seara pe 
străzile Londrei, fără să rişte să fie insultată. 

Dar în miezul nopţii riscul devine certitudine. 

Se aflau în Well Close vreo douăzeci de fete care se certau, 
când miss Ellen şi Marmouset sosiră. 

Dar miss Ellen se îmbrăcase în costumul „doamnelor de 
închisoare” şi nu avea de ce să se teamă. 

„Călugăriţa închisorilor” inspiră un respect fanatic 
londonezului. 

Când ea trece pe undeva, mulţimea se dă la o parte cu 
respect şi fetele cu moravuri uşoare încetează să râdă. 

Miss Ellen înaintă deci în Well Close Square şi, ca prin farmec, 
se făcu tăcere în jurul ei. 

Matelotii încetară să cânte, demnii lor tovarăşi sá se certe şi 
fiecare se dădu la o parte cu respect. 

Marmouset era îmbrăcat cu un macferlan lung, la care ridicase 
gulerul. 

— Ponson du Terrail — 


El o conduse pe miss Ellen până la mijlocul squarului, o aşeză 
pe o bancă şi luă loc lângă dânsa. 

— Abatele Samuel, zise el, va veni în curând. 

Şi într-adevăr, pe când el spunea aceste cuvinte, se agită o 
umbră care porni spre ei. 

La doi paşi de dânşii acea umbră se opri. 

Capişonul pe care îl purta miss Ellen nu-i permitea să 
recunoască pe tânăra fată şi îi era teamă fără îndoială să nu se 
înşele. 

Dar Marmouset se apropie de dânsul şi îl întrebă: 

— Eşti abatele Samuel? 

— Da; şi dumneata eşti francezul? 

— Da, răspunse Marmouset, iat-o pe aceea pe care o aşteptai. 

Atunci abatele Samuel se apropie de tânăra fată şi-i spuse: 

— Avem timp, să mai aşteptăm, miss Ellen. 

— Cu toate acestea e miezul nopţii, remarcă tânăra fată. 

— Da, dar focul verde nu arde încă. 

— Despre ce foc vorbeşti? 

El întinse mâna spre un colţ al pieţei şi arătă acoperişul unei 
case. 

— In curând, zise el, o flacără verde va apărea pe acest 
acoperiş. 

— Asta e un semn? 

— Da. 

— Şi trebuie să aşteptăm ca această flacără să apară? 

— N-avem de aşteptat mult timp, zise abatele. 

Într-adevăr, în acelaşi moment o flacără verde se văzu pe 
acoperiş, străluci câteva secunde şi apoi se stinse. 

— Acum, spuse abatele Samuel, vino miss Ellen. 

Apoi adresându-se lui Marmouset: 

— Cât despre dumneata, unde te vom regăsi? 

— Aici, răspunse Marmouset. 

— Poate că vei aştepta mult. 

— Oh, exclamă Marmouset, am ţigări. Şi apoi Omul Gri mi-a 
dat o însărcinare. 

— Ah, da! 

— Trebuie să mă duc la balul Wilson să caut nişte prieteni ai 
lui, între alţii un matelot William şi o fată anume Betsy. De aceea 
voi întârzia o oră. 

— Du-te, spuse abatele Samuel. 

Şi mergând alături de călugăriţa închisorii, el adáugá! 

— Veşmântul dumitale îmi serveşte drept pavăză, miss Ellen. 

— Ruinele Parisului — 


— Vai! exclamă sărmana fată. 

— Am făcut minuni ca să ajung până aici fără să fiu arestat. 
Dar acum nu má mai tem de nimic. Care e polițistul care ar 
îndrăzni să se apropie de un om, care însoţeşte o călugăriţă a 
închisorilor? 

Miss Ellen îl luă de braţ pe preot, şi porniră amândoi pe 
strádutele din jurul squarului Wall Close. 


Capitolul XXVII 

Pe cánd miss Ellen se indepárta la bratul abatelui Samuel, 
Marmouset pornea în căutarea matelotului William, omul pe care 
Betsy îl iubea cu fanatism, uriaşul, în fine care se másurase cu 
Omul Gri şi fusese învins de dânsul. 

William era un oaspete obişnuit al locurilor cu reputaţie 
proastă din Wapping. 

El putea fi găsit în taverna la Calul Negru de la miezul nopţii, 
sau înainte de această oră la balul Wilson. Apoi pe la ora patru 
sau cinci de dimineaţă, împreună cu Betsy mergea să mănânce 
stridii în strada Poissonnerie, lângă „monument”, cum numesc 
englezii coloana comemorativă a marelui incendiu de care a fost 
cuprins oraşul Londra. 

De ce Marmouset voia să-l vadă pe William? 

Motivul îl vom afla din convorbirea ce o va avea cu dânsul. 

Deci Marmouset s-a dus la balul Wilson. 

La uşă se aflau două irlandeze frumoase ca nişte îngeri, care 
văzând un om îmbrăcat ca gentilom, se agátará îndată de 
dânsul. 

— Plăteşte-ne un pahar cu şampanie, spuse una din ele. 

— Bucuros, răspunse Marmouset. 

Şi intră în bal împreună cu cele două irlandeze. 

Apoi după ce se instala într-o sală, el le spuse: 

— Îl cunoaşteţi pe William? 

— Care William? Acela a cărui amantă este Betsy? întrebă una 
din ele. 

— Sau pe William hoţul? interveni cealaltă. 

— Care o are amantă pe Betsy. 

— Matelotul? 

— Da. 

— Un matelot ciudat, comentă Ana Justin, prima dintre cele 
două irlandeze. lată, sunt trei ani de când el nu s-a mai îmbarcat 
şi Betsy îl hrăneşte. 


— Ponson du Terrail — 


— Vrei sá te certi cu dânsul, dragul meu? întrebă cealaltă. In 
cazul acesta faci foarte rău. 

— Oh! exclamă Ana Justin, nu poți să ştii, draga mea. 

— Oh! spuse Debora, domnul are mâinile prea subțiri, ca să se 
poată lupta cu William. 

— Iti amintesti de francez? 

— Ce francez? intrebá Marmouset luánd un aer naiv. 

Ana Justin reluá: 

— inchipuieste-ti, dragul meu, cá acum sapte sau opt luni, 
William era la tavernă, în Blach-Horse. 

— Bine, zise Marmouset. 

— Betsy se certase cu dánsul si el era prost dispus. El provoca 
pe toată lumea, după obiceiul său. La început nimeni nu 
răspunse, căci William omoară un bou cu un pumn. 

— Ah! Adevărat! 

— Dar se afla într-un colţ un francez, care nu spunea niciun 
cuvânt şi care era numit Omul Gri, după hainele sale. 

— Un nume ciudat! spuse cu nepăsare Marmouset. 

— Era un bărbat care ţine, continuă Ana Justin, nici înalt, nici 
scund, cu o figură frumoasă, puţin cam palid şi cu nişte frumoşi 
ochi verzi, care te ardeau când se fixau asupra ta. 

— Şi ce s-a întâmplat atunci? 

— Francezul se sculă şi îi spuse lui William: 

— Eu sunt omul pe care-l cauţi. 

— Aha! Aha! 

William începu să râdă. 

— Atunci te voi zdrobi cu două degete. 

— Dar francezul l-a luat de mijloc, l-a ridicat ca pe un fulg si 
l-a trántit la pământ, în zece secunde. Niciodată, nimeni, înainte 
de dânsul, nu-l trântise la pământ pe William. 

— Şi nimeni nu l-a mai trântit de atunci, spuse Debora. De 
aceea, crede-mă, gentilomule, nu te mai lua la bătaie cu dânsul. 

— Dar, eu nu vreau să mă bat cu dânsul. 

— Dar ce vrei cu dânsul? 

— Am să-i trimit ceva de la un prieten de-al lui. 

— Ah! Asta e cu totul altceva. 

— Ştiţi unde e? 

— Dacă nu-i aici, desigur că-l vei găsi la Blach-Horse. 

— lată-l, zise Debora. 

Intr-adevár, chiar în acel moment, intră un bărbat. 

Marmouset îl privi cu curiozitate. 

William avea gâtul de taur şi nişte umeri de uriaş. 

— Ruinele Parisului — 


Pe figura lui citeai cruzimea, ce-l caracteriza, dar ochii săi erau 
inteligenţi şi buzele groase indicau sinceritate. 

— Cine vorbeşte de mine? întrebă el intrând şi privindu-le pe 
cele două irlandeze. 

— Eu, răspunse Marmouset. 

William îl privi. 

Uimire. Matelotul nu era beat. 

— Cine eşti tu? 

— Nu mă cunoşti, spuse Marmouset, dar am venit să te văd 
din partea unui om pe care-l cunoşti. 

— Şi care se numeşte? 

Marmouset se sculă, apropie buzele sale de urechea lui 
William şi şopti. 

— Omul Gri! 

William făcu un gest de surprindere. 

— Să plecăm de aici, îi spuse Marmouset. 

Şi el dădu doi şilingi irlandezelor, luándu-si adio de la dánsele. 

Apoi îl luă de braţ pe William şi-l târî afară din bal. 

— Aşa! exclamă matelotul, vii din partea Omului Gri? 

— Da, dragul meu. 

— Un bărbat tare, Omul Gri, singurul om care m-a trântit 
vreodată la pământ. 

— Si nu i-ai păstrat ură? 

— Ah! Nu; ba chiar suntem legaţi pe viaţă şi pe moarte. 

— Adevărat? 

— Şi dacă vreodată are nevoie de mine... 

— Da, are nevoie de tine, William şi de aceea m-a trimis să te 
găsesc. 

— Ei bine, spune şi dacă va trebui, pentru dânsul sunt în stare 
să omor şi un om. 

— Nu. 

— Ce trebuie să fac atunci? 

— Omul Gri se află la Newgate. 

— Ah! Drace! 

— Şi te roagă să faci ceva ce îţi voi cere, ca şi cum ar fi dânsul 
care ti-ar vorbi. 

— Dar ce vrei să fac? 

— Vino să mâncăm împreună mâine şi-ţi voi spune. 

— Şi unde să vin? 

— La Old-Bailey, la un băcan. 

— Love? 

— Nu, la succesorul său. 


— Ponson du Terrail — 


— Voi veni, spuse William. 

Marmouset scoase ceasornicul. 

Era aproape o oră de când o părăsise pe miss Ellen. 

— Scuză-mă, căci sunt aşteptat. 

Şi-l părăsi pe William ca sá se întoarcă în Square Well Close. 


Capitolul XXVIII 


Deci miss Ellen şi abatele Samuel, părăsind squarul Well Close 
porniseră pe strádutele din împrejurimi. 

Ei străbătură astfel strada Saint-George, sosiră în Pamington 
Street, şi acolo abatele Samuel se opri. 

Miss Ellen văzu atunci în faţa ei o casă înaltă cu patru etaje 
care n-aveau decât două ferestre la faţadă şi părea locuită de 
lucrători. 

Nişte rufe şi zdrente atârnau la ferestre, pe nişte frânghii. 

Prin geamurile murdare se vedea lumină. 

O poartă mică, singura prin care se putea intra în această 
casă, se deschise când sună abatele Samuel. 

Atunci miss Ellen se trezi în faţa unei alei negre. 

Dar patriciana nu se dădu înapoi. 

Ca să-l salveze pe Omul Gri ea ar fi intrat în locul cel mai 
infect şi ar fi stat la masă chiar cu fete pierdute. 

— Vino, miss Ellen, spuse abatele Samuel şi mergi fără teamă. 

— Nu mă tem de nimic, răspunse ea. 

La capătul aleii se afla o altă poartă. 

Abatele Samuel bătu de două ori repede şi apoi a treia oară 
după o pauză. 

Atunci uşa se deschise. 

O lumină slabă se vedea înăuntru. 

Ea provenea de la intrarea unei pivnițe în care ajungeai 
coborând câteva trepte uzate şi pe care le lumina o lampă 
atârnată de tavan. 

Abatele Samuel cobori cel dintâi. 

La baza scării, care avea şaptezeci de trepte se afla un al 
doilea culoar de asemenea luminat. 

In fine, la capătul acestui culoar, se zărea o a treia uşă şi după 
această uşă se auzeau nişte voci confuze. 

Atunci abatele Samuel spuse nobilei miss Ellen: 

— Fenianii sunt acolo. 

— Bine, spuse tânăra fată. 

— Ruinele Parisului — 


— Şi crezi că ei te aşteaptă? 

— Ah! 

— Trebuie deci să te preced, iar dumneata să rămâi aici. 

Abatele Samuel lăsă deci pe miss Ellen pe culoar şi bătu în a 
treia uşă. 

O voce întrebă: 

— Cine eşti tu care vii la această oră? 

— Un frate, răspunse abatele Samuel. 

— Intră, în acest caz. 

Şi uşa se deschise. 

Această uşă dădea într-o mică sală subterană, care nu era 
altceva decât o pivniţă. 

In mijloc se găsea o masă mare în jurul căreia stăteau pe două 
bănci vreo doisprezece bărbaţi, care se ridicară cu respect 
văzându-l pe abatele Samuel. 

Aceştia erau principalii şefi feniani. 

Unul din ei veni înaintea preotului şi îi spuse: 

— Părinte, ne-ai convocat şi am venit. 

— V-am convocat ca să vă vorbesc despre mama noastră 
Irlanda şi despre acei care au servit-o cu credinţă. 

Abatele Samuel făcu un semn şi toată lumea luă loc pe bănci. 

El singur rămase în picioare. 

— Fraţilor, reluă el, există un bărbat care şi-a dat viaţa si 
sângele pentru Irlanda. 

— Ca şi noi toţi! răspunseră mai multe voci. 

— Dar voi sunteţi irlandezi. 

— Şi acest om de care vorbeşti? 

— E francez. 

Fenianii încruntară sprâncenele şi abatele Samuel auzi nişte 
murmure uşoare. 

— Ah! exclamă unul din şefi, vii să ne vorbeşti iar despre Omul 
Gri? 

— Da, fraţilor. 

— Omul Gri nu e irlandez. 

— Dar a făcut pentru Irlanda mai mult decât mulţi dintre noi. 

— Oh! strigă un sceptic, ce a făcut aşa mult? 

— El l-a salvat pe John Colden. 

— Şi apoi? 

— L-a salvat pe acela pe care îl considerăm viitorul nostru şef. 

— Dar s-a lăsat să cadă într-o cursă grosolană, spuse un 
fenian. 

— Vă înşelaţi, fraţilor. 

— În fine e la Newgate, da sau nu? 

— Este. 

— Vezi atunci? 

— Dar a intrat de bunăvoie. 

— Ei, da! exclamară batjocoritor mai mulți feniani. 

— Şi din devotament pentru voi şi ca s-o câştige pentru cauza 
noastră pe cea mai neîmpăcată inamică a noastră, el s-a lăsat 
arestat. 

Abatele Samuel vorbea cu atâta convingere încât impresionă 
auditoriul. 

— Cunoasteti cu toţii originea acestui copil care vă va 
comanda într-o zi? întrebă preotul. 

— Da, da. 

— E nepotul lordului Palmure. 

— Inamicul nostru neîmpăcat, spuse unul din şefi. 

— Oh! interveni un altul, mai puţin teribil în orice caz decât 
fiica sa, miss Ellen. 

— Mă aşteptam la aceste cuvinte, spre a mă explica, spuse cu 
răceală abatele Samuel. 

Şi cum toţi se uitau la dânsul cu mirare, continuă: 

— Miss Ellen nu mai e inamica Irlandei. 

— Ce spui, părinte? 

— Miss Ellen este fiica respectată şi devotată o scumpei 
noastre patrii. 

— E cu putintá!? 

— Stiti cine sunt, reluá abatele si nimeni dintre voi nu cred cá 
va îndrăzni sá spună că am minţit vreodată. 

— Desigur părinte. 

— Ei bine, în numele mamei noastre Irlanda vă jur că miss 
Ellen este cu noi. 

Vorbind astfel, abatele Samuel deschise uşa şi spuse: 

— Vino, miss Ellen, ca să confirmi acestor oameni cuvintele 
mele. 

Miss Ellen intră ţinând capul sus. 

Un murmur de mirare trecu printre feniani. 

— Spuneţi acestor bărbaţi că le-am spus adevărul, miss Ellen, 
continuă abatele Samuel. 

Atunci miss Ellen îşi scoase capişonul şi toţi o recunoscură. 

— Cât e de frumoasă! murmurară mai multe voci. 

Miss Ellen era palidă, dar în privirea ei se citea o mare 
hotărâre. 

— Prieteni, spuse ea, i-am urmărit pe fraţii mei, am fost 

inamicul lor neîmpăcat de moarte. Un bărbat m-a convertit şi 
acest bărbat va plăti cu moartea sa convertirea mea. Nu-l vom 
salva noi? 

Şi atunci miss Ellen povesti acestor oameni muţi de 
surprindere şi pătrunşi de respect, lupta ei cu Omul Gri, lupta în 
care ea a fost învinsă şi ea strigă: 

— Îl iubesc! Îl iubesc! Şi, vă rog, cu mâinile împreunate să-mi 
veniţi în ajutor. 

Ea vorbea cu ochii plini de lacrimi şi cu multă elocintá aşa că-i 
entuziasmă pe toţi aceşti bărbaţi. 

Şi unul dintre ei, apropiindu-se de dânsa, îi spuse luând-o de 
mâini. 

— Miss Ellen, în numele mamei noastre Irlanda, îţi jur că-l vom 
salva. 

— Jurám! repetară ceilalţi feniani, chiar de ar trebui să luăm 
închisoarea Newgate cu asalt. 

— Am încredere în voi! zise miss Ellen... 

Apoi ea îngenunche în faţa abatelui Samuel şi îi spuse: 

— Părinte! În numele Irlandei, iartă-mă! 

— Fiica mea, răspunse cu gravitate preotul, în numele 
Irlandei, în numele fraţilor noştri, te iert! 


Capitolul XXIX 


A doua zi dimineaţă prăvălia de coloniale vândută lui 
Marmouset în ajun de Love, care plecase îndată cu banii în 
buzunar, în ţinutul său natal, s-a deschis ca de obicei pe la orele 
nouă de dimineaţă. 

În acea zi nu era ceaţă, pe cer străluceau slab razele soarelui. 

Mai mulţi oameni lucrară noaptea ca să vopsească faţada. 

Când locuitorii din Old-Bailey se deşteptară, căci londonezul 
nu e matinal, ei văzură faţada din nou vopsită, un om gras în 
haine negre şi cu un sort albastru la uşa práváliei şi înăuntru trei 
băieţi şi o fată frumoasă la contoar. 

Fata de la contoar îşi aranja registrele, băieţii alergau în toate 
părţile, iar stăpânul stătea ca o statuie la uşă. 

La Paris, lumea s-ar fi îngrămădit în faţa magazinului, dar la 
Londra lumea nu se deranjează pentru un lucru atât de mic. 

Abia dacă doi negustori vecini schimbară aceste cuvinte: 

— Vecine, se pare că Love şi-a vândut prăvălia. 

— Da, vecine. 

— Şi cumpărătorul a luat-o în posesie. 

— Da. 

Milon stătea tot la uşă şi nu se mişca. 

El se uita spre Kent Street şi părea că aşteaptă pe cineva. 

In fine o trăsură se opri în faţa prăvăliei. 

Un bărbat cobori şi intră înăuntru. 

Era Marmouset. 

Acesta devenise cu totul englez de la ieşirea din închisoare. 

El îşi rásese mustátile şi nu mai avea decât favoriţi. 

Şi cum el vorbea foarte bine limba engleză nimeni n-ar fi putut 
spune că nu e un gentilom englez. 

Deci, Marmouset, intră după ce dădu drumul trásurii. 

Şi cum nu era nimeni străin în magazin, el spuse în limba 
engleză: 

— Bună ziua copii! 

— Ah! exclamă Milon, te aşteptam cu nerăbdare. 

— Şi m-ai aşteptat toată noaptea? 

— Da. 

— Ceea ce nu te-a oprit să lucrezi, după câte văd. 

— Nu, dar începusem să mă neliniştesc. 

— În privinţa mea? 

— Nu ştiam ce se petrecuse de ieri... 

— Iti voi spune: ei au fágáduit să-l salveze. 

— Ah! exclamă Milon cu veselie. 

— Şi am întâlnire aici cu unul din şefi. 

— La ce oră? 

— Dimineaţa. 

Pe când Marmouset spunea aceste cuvinte un bărbat intră în 
magazin. 

Era un om sárman, zdrentáros, care ceru un hering, punând 
un ban pe contoar. 

Milon făcu un semn şi Moartea Bravilor, unul din băieţii de 
prăvălie, îl servi pe acest întâi muşteriu, care părea a fi un 
irlandez. 

Acesta îl primi pe Marmouset, care făcu un pas spre dânsul. 

— Miss Ellen! spuse acesta. 

— Omul Gri, răspunse Marmouset. 

— Eu sunt acela pe care-l aştepţi, răspunse omul zdrentáros. 

Şi el se îndreptă spre un colţ al prăvăliei ca să poată vorbi mai 
liber. 

Marmouset îl urmă. 

Irlandezul îi spuse atunci: 


— Ruinele Parisului — 


— Sunt trimis de şefii feniani. 

— Prea bine, răspunse Marmouset. 

— După ce a plecat miss Ellen, am ţinut un consiliu şi s-a 
hotărât să-l salvăm pe Omul Gri. 

— Cum? 

— lată ce nu putem să-ţi spunem. 

— Aha! 

— Din două motive. 

Marmouset aşteptă. 

— Intái, spuse şeful fenian, fiindcă n-am hotărât încă definitiv 
planul nostru. Şi al doilea, fiindcă nici dumneata, nici acei pe 
care i-ai adus cu dumneata nu sunt feniani. 

— Şi ce-i cu asta? zise Marmouset. 

— Asta e mult, răspunse irlandezul. Statutul secret al 
fenianismului ne interzice să întrebuinţăm ca instrumente sau ca 
asociaţi oameni care n-au acelaşi scop politic ca şi noi. 

— Dar Omul Gri? 

— El e fenian. 

— Dar noi suntem prietenii săi! 

— Ei bine, răspunse cu răceală irlandezul, vom avea plăcerea 
să vi-l dăm. 

După ce spuse aceste cuvinte, el plecă. 

Marmouset se încruntase. 

Milon se apropie de dânsul. 

— Ei? întrebă el, ce ţi-a spus? 

— Vor să-l salveze pe stăpânul nostru. 

— Bine! 

— Dar vor să-l salveze fără noi. 

— Aa! Nu, strigă Milon, n-am venit degeaba la Londra. 

— Desigur, aprobă Marmouset. De aceea... 

— De aceea? întrebă Milon. 

— Vom lucra şi noi la rândul nostru. 

— Da. 

— Numai nu trebuie sa pierdem timp. 

— Ah! strigă Milon strângând pumnii, aceşti feniani mă cam 
plictisesc. 

— Şi pe mine! spuse Marmouset. 

— Şi aş dori ca ei să sosească după noi, continuă Milon. 

— La lucru dar! reluă Marmouset. 

— Cum, vom începe lucrul ziua? 

— Nu, dar vom face o inspecţie prin pivnițe. 

— Aha! 

— Ca să căutăm intrarea subteranelor. 

— Asta mai merge, aprobă Milon. 

El aprinse o lumânare, pe când Marmouset scoase din buzunar 
planul pe care îl cumpărase de la librarul Simons, cu 150 de lire. 

Apoi Marmouset împinse o uşă din spatele prăvăliei şi Milon îl 
urmă. 


Capitolul XXX 


Marmouset îi dăduse în ajun instrucţiuni minutioase lui Milon 
asupra lucrurilor ce trebuia să le facă în absenţa sa. Printre 
aceste instrucţiuni, era una care consta în a-şi procura toate 
instrumentele necesare la săpat. 

Marmouset găsi toate aceste obiecte în pivniţă. 

Love, care locuise în casă timp de aproape cincisprezece ani, 
n-avusese niciodată cunoştinţă nici de planul Londrei din 
secolului al saptesprezecelea, nici de o a doua conspirație. 

Pivnita casei semăna cu toate celelalte şi era plină cu butoaie 
goale sau pline şi cu diferite mărfuri. 

— Să vedem, spuse Marmouset, să ne orientăm puţin. 

Milon puse lumânarea pe un butoi răsturnat şi Marmouset îşi 
întinse planul. 

Apoi puse degetul pe o linie roşie, aceea care, după plan, 
pleca chiar din pivniţă. 

Atunci el luă lumânarea şi ocoli pivnita. 

Ea nu avea decât o uşă, cea prin care intraseră el şi Milon. 

— Nu văd nimic, spuse Milon. 

— Fiindcă intrarea subteranei a fost zidită, răspunse 
Marmouset. 

Şi dădu lumânarea colosului. 

Apoi luă un ciocan şi începu să lovească zidul din loc în loc. 

Peste tot zidul era plin. 

Marmouset schimbă unealta. 

El părăsi ciocanul ca să ia o răzătoare cu care începu să radă 
zidul. 

Deodată auzi un zgomot ca şi cum ar fi întâlnit un corp 
metalic. 

Milon apropie lumânarea. 

Acolo se afla un cui bătut în zidărie. 

Marmouset luă din nou ciocanul. 

Apoi el începu să bată în cui. 

Atunci o cărămidă căzu jos. În acel moment Marmouset văzu 
apărând o cavitate în care el putu băga tot braţul până la umăr. 

— Repede, strigă Marmouset, ia târnăcopul şi la lucru. 

In curând cărămizile cázurá una câte una şi apăru o gaură 
destul de mare, prin care să încapă un om. 

— Dă-mi lumânarea, mai spuse Marmouset. 

Şi cu lumânarea într-o mâna şi ciocanul în cealaltă se repezi 
înainte. 

Dar nu merse departe. 

Zidul în care făcuse spărtura despártea pivnita de un fel de 
celulă, care părea că n-are nici o ieşire. 

— N-am făcut nimic, spuse Milon care îi urmase pe 
Marmouset. 

— Vom vedea, răspunse acesta. 

Şi reluă cu ciocanul pe zidurile celulei experienţa care o 
făcuse în pivniţă. 

Zidurile răsunară la început a plin; apoi într-un loc oarecare 
ele răsunară ca o tobă. 

— E acolo, spuse Marmouset. 

Şi îl privi pe Milon cu un aer triumfător. 

Milon începu din nou să lovească cu târnăcopul. 

In acel loc se afla o poartă de fier. 

— Eram sigur, spuse Marmouset, luând răzătoarea. 

După câteva minute poarta ieşi la iveală. 

Această poarta înaltă, de un metru şi 30 sau 40 n-avea nici 
broască nici vreo încuietoare aparentă. 

Şi cum Milon bătea în zadar cu târnăcopul, Marmouset îl opri. 

— Să nu mergem mai departe pentru moment, după sunet 
această poartă e foarte groasă. Principalul e că am găsit-o. 

— Şi crezi că e poarta subteranei? 

— Drace! 

— Şi ce vom face? 

— Nimic pentru moment. Vom vedea diseară. Să mergem. 

Şi Marmouset se retrase cel dintâi, adăugând: 

— Sunt sigur acum de un lucru. Subteranele nu sunt astupate. 

— Ah! exclamă Milon. 

— Şi îl vom salva pe Rocambole înainte ca fenianii să se pună 
pe lucru. 

Şi amândoi trecură în pivniţă. 

Capitolul XXXI 


Să traversăm acum mica piață Old-Bailey ca să intrăm în 
Newgate. 

Sir Robert M... bunul şi veselul guvernator, nu mai râdea din 
ajun. 

După plecarea lui Marmouset şi a primului secretar al 
ambasadei Franţei, el fusese aşa de mişcat, încât soția şi cele 
două fete ale sale se temură un moment că va înnebuni. 

Asta din cauză că legea engleză nu-i protejează cu 
inviolabilitatea pe funcţionarii care se înşeală. 

Polițistul, care arestează un cetăţean paşnic si îl ia drept un 
răufăcător, se expune plăţii unor mari daune. 

Deci cu atât mai mult un guvernator de închisoare, care să se 
păcălească aşa de grosolan cum se păcălise sir Robert M... 

Marmouset putea să ceară o indemnizaţie de un milion, şi 
ceea ce era teribil era faptul că justiţia aproba această pretenţie, 
cel puţin în parte şi sir Robert M... gândindu-se la asta, simţea că 
se înfioară, se vedea cu totul ruinat şi silit poate să părăsească 
postul său de guvernator. 

În seara acelei zile nefaste el începu să plângă ca un copil. 

Toată noaptea nu putuse dormi. 

A doua zi dimineaţa, la fiecare bătaie a clopotului care anunţa 
un vizitator la Newgate, el se cutremura şi credea că e 
portárelul, care îi aduce citatia. 

Totusi, dimineata trecuse si sir Robert M... nu vázuse pe 
nimeni sosind. 

Atunci el avu o idee ciudată. 

S-a dus să-l vadă pe Omul Gri şi i-a spus: 

— Am fost plin de bunătate pentru dumneata, gentilomule şi 
m-ai recompensat cu cea mai neagră ingratitudine. 

Atunci Omul Gri, adică Rocambole, începu să râdă. 

— Gentilomule, continuă sir Robert M... cu această limbă 
infernală pe care o vorbeşti aţi încurajat eroarea mea. 

— Milord, răspunse Rocambole, te-am înştiinţat totuşi că nu-l 
cunoşteam pe acel gentilom. 

— Asta e adevărat, şi eu n-am vrut să te cred. Dumnezeul 
meu! suspină sir Robert M... 

— Ah! Drace! continuă Rocambole, situaţia mea nu e prea 
frumoasă, dar nici n-aş vrea să fiu în locul dumitale. 

— Crezi dar că acel gentilom va da curs amenințărilor sale? 

— Sunt sigur de asta. 

— Doamne! 

— Şi eşti gata ruinat. 

Sir Robert M... avea ochii plini de lacrimi. 

— Cu toate acestea, reluă Rocambole, îţi voi da un sfat. 

— Vorbeşte, vorbeşte iute. 

— Gentilomul e foarte bogat. 

— Un motiv în plus pentru ca el să nu caute să mă ruineze. 

— El e excentric. 

— Ah! 

— Sunt convins că înainte de a te acţiona în justiţie va veni să 
te vadă. 

— Ei bine. 

— Şi cá-ti va cere ceva foarte extraordinar. 

— Dar ce? 

— Eu nu ştiu, dar asta e convingerea mea. 

— Şi atunci? 

— Atunci îndeplineşte-i dorinţa, căci poate astfel îl vei 
dezarma. 

— Ah! exclamă sir Robert, crezi? 

— In poziţia dumitale, milord trebuie să încerci totul, răspunse 
nepăsător Rocambole. 

Sir Robert M... suspină. 

— iți mulţumesc şi chiar îţi cer iertare pentru cuvintele pe care 
le-am spus adineauri. 

Apoi făcu un pas spre uşă şi întrebă înainte de a ieşi: 

— N-ai nevoie de nimic, gentilomule? 

— Ba da, spuse Rocambole surâzând. 

— Spune. 

— Ai uitat fără îndoială, milord, să-mi trimiţi ziarele de azi 
dimineaţă. 

— Ah! E adevărat. 

— Şi dacă ai binevoi să-mi dai „Times”, „Evening Star”. 

— Ti le voi trimite. 

— Apoi, milord, mai spuse Rocambole, as dori să-ţi pun o 
întrebare. 

— Care? 

— Când voi fi judecat? 

— Nu ştiu. 

— Dar în fine, voi fi judecat? 

— De îndată ce se va stabili identitatea şi numele dumitale. 

Rocambole izbucni într-un hohot de râs şi spuse: 

— Atunci cred că voi fi încă pentru multă vreme protejatul 

dumitale. 

Sir Robert M... plecă puţin mai liniştit de cuvintele 
prizonierului. 

El intră în apartamentul său şi întrebă dacă nu venise cineva. 

— Nimeni! i se răspunse. 

Sir Robert M... respiră uşurat şi ceru chiar să prânzească. 

Am spus înainte că locuinţa guvernatorului din Newgate e 
situată pe strada Old-Bailey. 

Această casă e despărțită de închisoare şi guvernatorul poate 
intra şi ieşi la orice oră şi primi la dânsul orice vizitator vrea. 

Robert M... se aşeză deci la masă. 

Numai ce începu să mănânce şi sunetul clopotelului îl făcu să 
tresară. 

El încetă să mănânce şi le privi speriat pe soţia şi fetele sale. 

După un minut apăru un servitor aducând o carte de vizită pe 
o tavă. 

Sir Robert M... luă această carte de vizită şi cum îşi aruncă 
ochii pe dânsa păli. 

El citise: 

Felix Peytavin 

gentilom francez 

Strand, hotelul Trei Coroane 


Şi servitorul îi spuse: 

— Acest domn doreşte foarte mult să vă vorbească. 

— Ah! copii! suspină sir Robert M... privind cu ochii plini de 
lacrimi pe fete sale, poate că intră ruina în casa noastră. 


Capitolul XXXII 


Marmouset intră. 

El avea pe buze un fel de surâs, care nu anunţa nimic bun. 

Sir Robert M... roşu la faţă şi cu sudoarea pe frunte, îl pofti să 
ia loc pe un scaun. 

Apoi sperând să-l îmbuneze, le prezentă pe soţia sa şi cele 
două fete Lucy şi Marie. 

— Domnul meu, i se adresă Marmouset, ai ghicit, fără 
îndoială, scopul vizitei mele. _ 

— Dar, se bâlbâi sir Robert M... nu ştiu... presupun... In fine... 
vorbeşte, gentilomule. 

— Dragă domnule, continuă Marmouset, vin de la avocatul 

Staggs, care, ştii, e cel mai bun avocat din Londra. 

La acest nume, sir Robert M... se înfioră. 

Staggs era foarte cunoscut la Londra. 

Era cel mai priceput om de legi. 

Când Staggs pleda contra cuiva, acesta era un om pierdut. 

„Dumnezeu să te ferească, să pledeze Staggs împotriva ta!” 
spunea poporul londonez. 

— Am dat afacerea mea avocatului Staggs, continuă 
Marmouset, care a găsit-o excelentă. 

Sir Robert M... mai mult mort decât viu, îşi ştergea sudoarea 
de pe frunte... 

Cât despre soţia lui şi cele două fete ale sale acestea se 
retrăseseră lângă fereastră şi plângeau în tăcere, din momentul 
în care auziseră teribilul nume de Staggs. 

Marmouset continuă: 

— Staggs găseşte afacerea mea excelentă. El e de părere că 
nu este suficient să te aducă în faţa juriului, care se va mărgini 
să-mi dea o mare indemnizaţie. 

— Dar ce vrea să facă? întrebă sir Robert M... cu totul zăpăcit. 

— Vrea să te ducă în faţa curţii reginei. 

— Cerule! 

Şi sir Robert M... împreunându-şi mâinile îşi ridică ochii. 

— Avocatul Staggs pretinde că la Curtea reginei nu vei fi 
condamnat doar la 25-30 mii lire sterline indemnizaţie, dar se va 
pronunţa şi destituirea dumitale din funcţia de guvernator. 

De astă dată, sir Robert M... uită orice demnitate. El căzu în 
genunchi în faţa lui Marmouset. 

— Domnule, ştiu că te-am ofensat şi că mânia dumitale e 
dreaptă; dar dacă n-ai milă de mine, ai cel puţin de sărmana 
mea soţie şi de nenorocitele mele fete. 

— Vai, domnule! exclamă Marmouset, nu sunt asa de rău ca 
avocatul Staggs, dar totuşi trebuie sá recunoşti că e greu pentru 
un gentilom, care călătoreşte de plăcere la Londra, să fie arestat 
şi băgat la închisoare. 

— Tot ceea ce-mi spui e adevărat, şopti sir Robert M... 

— Şi vei recunoaşte că am dreptul la o reparaţie? 

— Oh! Desigur, strigă sir Robert. 

— Trebuie să ştii că am venit să te văd fără a fi vorbit cu 
domnul Staggs. 

— Ah! Ai făcut bine, domnule. E un om fără milă avocatul 
Staggs. El te-ar fi oprit sá mai vii la mine. 

— Asta e sigur. 

— Şi n-aş fi putut să ți le prezint pe sărmana mea soţie şi 
nenorocitele mele copile, continuă sir Robert, care tot spera să-l 
înduioşeze pe Marmouset. 

— Dar, în fine, dragă domnule, trebuie să recunoşti, că am 
dreptul la o reparaţie? 

— Oh, desigur! 

— Şi nu cer altceva decât să ne înţelegem. 

Sir Robert M... respiră. 

— Să vedem, continuă, Marmouset, ce reparaţie îmi oferi? 

Sir Robert M... suspină; dar păru că face un efort 
supraomenesc. 

— Nu sunt bogat, spuse. 

— Dar, în fine?... 

— Şi dacá-ti dau o mie de lire, e tot ceea ce posed. Vei lua 
zestrea fetelor mele, domnule. 

Marmouset începu să râdă. 

— Dar asta înseamnă douăzeci şi cinci de mii de franci? 

— Da, domnule. 

— Scrie la Paris, şi întreabă ce avere am şi ţi se va spune că 
am trei sute de mii lire venit. 

— Oh! domnule, strigă atunci soţia lui sir Robert 
împreunându-şi mâinile, eşti foarte bogat şi vrei să ruinezi nişte 
nenorociti ca noi? 

— Va trebui doamná! ráspunse Marmouset, dacá sir Robert 
M... nu îmi va oferi reparatia pe care i-o cer. 

— Dar îţi ofer toată averea mea, domnule, spuse sir Robert 
suspinând. 

— Dar, dacă aş vrea o reparaţie morală... 

Sir Robert M... scoase un țipăt. 

— Ah! Domnule, ştiam că un perfect gentilom ca dumneata, 
nu trebuie să fie lacom după bani, ca un om de legi. 

— Asta depinde. 

— Spune, domnule, continuă sir Robert M... ce doreşti, 
vorbeşte... vrei să-ţi scriu o scrisoare de scuze în ziarul „Times”? 

— Nu. 

— Să-ţi cer scuze în public în faţa întregului personal al 
închisorii? 

— Nu, mai spuse Marmouset. 

— Ce ceri atunci, Dumnezeul meu? exclamă sir Robert, 
cuprins de spaimă. 

— Domnule, spuse Marmouset, nu sunt englez, dar sunt 
excentric. 

— Ah! 

— Şi am cea mai ciudată fantezie. 

— Vorbeşte, domnule, vorbeşte. 

— De când am fost arestat la hotelul Trei Coroane, nu mă mai 
aflu în siguranţă la Londra. 

— Oh! Domnule. 

— Soţia mea, domnule, căci sunt însurat, are aceeaşi teamă 
ca şi mine. 

— Vrei să cer pentru dumneata o escortă de poliţişti? 

— Nu, vreau un lucru mai simplu. 

— Ah! 

— Vreau să ne iei în pensiune pe soţia mea si pe mine. 

— Aici? 

— Fără îndoială. 

Sir Robert M... se dădu înapoi speriat. 

— Oh! termină Marmouset, soţia mea face parte din 
aristocrație, ea e o bună muziciană si sunt convins că aceste 
domnişoare vor fi încântate să o aibă ca tovarăşă, timp de opt 
zile. 

— Dar ea nu se va plictisi aici, domnule? Noi suntem într-o 
închisoare! observă soţia lui sir Robert. 

— Va avea voie să iasă în cursul zilei, presupun? 

— Oh! Desigur! 

— Nu-i e frică decât noaptea. 

Sir Robert şi soţia sa se priviră ca nişte oameni care au trecut 
printr-un mare pericol şi văd că au scăpat. 

— Dar cu cea mai mare plăcere! strigă sir Robert M... 

Fruntea lui Marmouset se lumină. 

Sir Robert M... continuă. 

— Avem destule încăperi. In afară de odaia în care ne aflăm, 
de cea a mea, a soţiei şi a fetelor mele, mai e un salonaş şi două 
odăi pe care nu le ocupăm. 

— Sunt foarte confortabile, adăugă doamna. 

— Ne vom aranja, spuse Marmouset, de altfel nu vor fi decât 
şase sau opt zile, căci ne întoarcem în Franţa. 

— Dacă vreţi, continuă sir Robert M... mulţumit să fi scăpat 
aşa de ieftin, vom adopta orele franceze pentru masă. 

— Nu! Nu! Soţia mea şi cu mine adorám viaţa engleză. Dar, 

dragul meu domn, pretențiile mele nu se mărginesc numai la 
asta. 

— Ah! Dumnezeul meu! 

Şi sir Robert simţi că din nou fruntea i se acoperă cu sudoare. 

— Ti-am spus, sunt excentric. 

Bunul guvernator, care nu râdea de două zile, îl privea pe 
Marmouset. 

— Am o pasiune, continuă Marmouset. 

Tinerele fete plecară ochii în pământ şi soţia lui sir Robert 
părea foarte neliniştită la rândul ei. 

— Ador sahul şi îmi trebuie un partener în fiecare seară. 

— Ah! strigă sir Robert, dacă nu e decât asta, sunt foarte tare 
la acest joc şi voi fi partenerul dumitale în fiecare seară. 

— Nu, nu vreau asta. 

— Dar ce? 

— Mi-am petrecut tinereţea în India, unde se joaca o partidă 
curioasă pe care brahmanii au inventat-o. 

— Nu cunosc, şopti sir Robert suspinând. 

— Dar ai printre prizonierii dumitale un om care a stat în 
India! 

— Ah! 

— Şi care e de primă forţă la acest joc. 

— Şi... acest om? 

— E prizonierul cu care m-ai închis. 

— Omul Gri. 

— Da. 

— Dar domnule... 

— El e un perfect gentilom, spuse Marmouset. 

— Desigur. 

— Care va fi foarte respectuos cu doamnele. 

— Cum! exclamă sir Robert, vrei să-l aduc aici? 

— In toate serile, ca să joc cu dânsul o partidă. 

— Dar Regulamentele? 

— Ah! lertare mă rog, dacă invocăm regulamentul, mă duc să 
vorbesc cu Staggs. 

Sir Robert se înfioră. 

— Dacă-ţi place continuă Marmouset, poţi pune poliţişti care 
să-l păzească. 

— Oh! exclamă sir Robert, prizonierul de ar fi aici sau în celula 
sa, nu mă tem că va evada. 

— Acum, spuse Marmouset ridicându-se, ştii cu ce condiţie voi 
consimti să nu te chem înaintea curţii reginei? 

Sir Robert şi soţia sa schimbară o nouă privire, şi această 
privire însemna: 

— La urma urmelor e mai bine să încalc regulamentul şi să mă 
expun observaţiilor lordului şef al justiţiei decât să pierd averea 
şi poziţia. 

Şi sir Robert îi spuse lui Marmouset. 

— Domnule, dorinţele dumitale vor fi împlinite. Prizonierul va 
veni să joace cu dumneata şah. 

— Prea bine. 

Şi Marmouset adáugá: 

— Nu te consider trădător, domnule. De acum până în opt zile 
nu-l vei vedea pe avocatul Staggs şi chiar îi voi scrie că am 
plecat pentru moment din Londra şi o să-l rog să aştepte 
întoarcerea mea ca să se ocupe de această afacere. 

— Cum, domnule, nu-ţi retragi plângerea? 

— O voi retrage numai în ajunul plecării mele. Dar ai cuvântul 
meu. Dacă te vei ţine de angajamentele dumitale, nu voi încălca 
pe ale mele. 

— Bine, spuse în fine sir Robert care pricepea că acest 
gentilom excentric vrea să-şi ia garanţii. 

Marmouset se sculă, se apropie de soţia lui sir Robert, care-şi 
ştergea lacrimile şi-i spuse: 

— Doamnă, voi avea onoarea de a vá prezenta-o pe soţia mea 
mâine. 

— Nu vii astă seară? întrebă sir Robert. 

— Nu, căci mergem să mâncăm la Greenwich şi ne vom culca 
acolo. 

Sir Robert M... îl conduse pe Marmouset până la poartă. 

Apoi, după ce acesta se urcă în trăsură şi plecă, el se aruncă 
în braţele soţiei sale spunând: 

— Ah! Draga mea, credeam că suntem pierduţi! 

Urmă între tată, mamă şi fete o mică scenă duioasă de 
familie. 


În acest timp Marmouset alergă la hotelul unde se afla Vanda. 

— Draga mea, iată-te soţia mea pentru opt zile. 

— Cum? 

— Eşti doamna Peytavin! 

— Bine. 

— Pleci mâine din acest hotel şi vom sta în pensiune într-o 
familie engleză. 

— Bine. 

— Familia lui sir Robert M... 

— Guvernatorul închisorii Newgate? 

— Da. 

— Şi la dânsul? 

— Ne ia în pensiune pe amândoi. 

— Dar... 

— Şi vom petrece serile cu un om pe care îl cunoşti. 

Vanda deveni palidă. 

— Rocambole va juca şah cu mine în fiecare seară. 

Vanda îşi înăbuşi un tipát. 

Atunci Marmouset îi povesti ce se petrecuse între dânsul şi sir 
Robert M... 

— Dar, întrebă Vanda, ce folos vom avea din asta? 

— Îl vom răpi într-o seară pe Rocambole. 

— Cum? 

— Asta e planul meu, spuse Marmouset. 

Şi după ce se despărţi de Vanda, se duse în Osborn Street nr. 
90, unde se afla un celebru lăcătuş. 

Intrând în acea prăvălie Marmouset îşi spuse: 

„Cu siguranţă voi găsi aici un obiect cu ajutorul căruia să 
deschid acea poartă de fier, care închide subteranele şi aşa cum 
arată planul Londrei pe care îl am, ele trebuie să conducă sub 
apartamentul bunului si  naivului guvernator al închisorii 
Newgate.” 

Marmouset intrá deci la acel lácátus. 

El se uită la o mulţime de troace si nu alese nici una. 

Apoi spuse: 

— Am citit într-o carte veche că în secolul al XVIII-lea se 
întrebuința la Londra un sistem de broaste foarte ciudat. 

— S-au întrebuințat mai multe, spuse lăcătuşul care era un om 
erudit. 

— Era una la care broasca nu se vedea. 

— Ah! Ştiu ce vrei să spui. Am în magazin o poartă de fier 
astfel aranjată. 

— S-o vedem! propuse Marmouset. 

Ei urcară la etajul întâi. 

— Aici, spuse lăcătuşul, se află muzeul meu de antichităţi. 

Societatea regală a muzeului vine uneori să mă viziteze şi mi-a 
cumpărat multe obiecte. 

— Ah! Adevărat? 

— lată o uşă foarte curioasă. 

Şi lăcătuşul îi arătă lui Marmouset o placă de fier înaltă de un 
metru, largă de 80 centimetri. 

La prima vedere această placă de fier nu avea broască. 

— Nu vezi nimic? întrebă lăcătuşul. 

— Nimic. 

— Priveşte bine. 

— Pot să privesc oricât... 

Atunci lăcătuşul luă un ciocan şi începu să lovească în uşa de 
fier. 

Deodată apărură trei broaste. 

— Oh! Asta e minunat, exclamă Marmouset. 

— Inainte să-ţi explic acest mecanism, reluă gentilul lăcătuş, 
trebuie să-ţi povestesc istoria acestei uşi. 

— Bine, răspunse Marmouset. 

El îşi aprinse o ţigară, se aşeză pe un scaun şi aşteptă. 

— Acum aproape o sută cincizeci de ani, continuă lăcătuşul, 
partizanii ultimilor membri ai familiei Stuart au vrut să răstoarne 
casa de Hanovra şi să arunce în aer, o parte a oraşului. 

— Adevărat? 

— Conspirația a fost descoperită. S-au găsit o mulţime de 
subterane săpate de conspiratori şi închise prin uşi la fel cu 
aceasta. 

Acest fier e foarte solid şi uşa n-ar fi putut fi spartă, nici 
deschisă căci nu se vedea broasca, dacă unul din conspiratori, 
căruia i se făgăduise graţia, n-ar fi dat pe faţă secretul. 

Marmouset în acest timp se gândea: 

„Rocambole m-a îndrumat foarte bine... aici trebuia să găsesc 
ceea ce caut.” 

Lăcătuşul continuă: 

— Acest sistem de încuietoare invizibilă avea un scop. 

— Ah! 

— Conspiratorii erau numeroşi; ar fi fost greu, dacă nu cu 
neputinţă, să dea fiecăruia o cheie, cu care să deschidă toate 
aceste uşi, sau să se facă la fiecare poartă aceeaşi broască. 

Atunci s-a încercat acest sistem de încuietoare cu ciocanul. 

— Da, dar cum se deschideau? 

— In acelaşi chip. 

— Ah! 

— Numai în loc să se lovească de sus în jos, se lovea invers. 

Şi lăcătuşul luă ciocanul şi lovi în partea opusă. 

Indată cele trei broaşte dispărură. 

— Minunat! mai spuse Marmouset. Apoi cu un aer cu totul 
confidential adáugá: 

— Dragá domnule, sunt atasat la Biblioteca imperialá a 
Franţei. 

Lăcătuşul salută. 

— Am venit la Londra, pe spezele guvernului meu, pentru a 
scrie o lucrare tocmai despre această conspirație. 

— Ah! Prea bine, exclamă lácátusul. 

— Şi mi s-a spus că posezi o asemenea uşă şi am vrut să o 
văd. De aceea, fii liniştit, voi vorbi despre dumneata în lucrarea 
mea. 

Lăcătuşul a fost foarte încântat. 

Cât despre Marmouset, cum el ştia tot ce voia şi ceea ce 
Rocambole nu-i putuse spune, plecă de la lácátus, multumindu-i 
pentru desluşirile date. 

După o jumătate de oră el era în Old-Bailey şi intră în prăvălia 
lui Milon. 

Personalul noului băcan se mărise cu un personaj. 

Acest băiat de prăvălie era matelotul William, omul care nu 
recunoscuse niciodată decât un singur stăpân, pe Omul Gri. 

William îşi pusese sortul de băiat de băcan din dimineaţa 
acelei zile. 

Marmouset îi spusese: 

— E vorba să-l eliberăm pe Omul Gri. Noi vom lucra; vrei să fii 
cu noi? 

Atunci William răspunse: 

— Voi fi cu voi până la moarte. 

— Bine. Când va fi momentul să lucrezi ţi se va spune. 

Şi William se instalase la Milon. 

Acesta îl văzu pe Marmouset sosind triumfător. 

— la lumânarea, îi spuse acesta. 

— Bine, răspunse Milon, mergem în pivniţă? 

— Da. 

— Ai găsit vreun mijloc să deschizi uşa? 

— Desigur. 

Ei coborâră, pătrunseră în prima pivniţă şi de acolo în a doua 
prin spărtura făcută de ei şi Marmouset, luând lumânarea din 
mâna lui Milon, începu să examineze uşa. 

Ea era la fel cu aceea pe care Marmouset o văzuse la 

lăcătuşul din Osborn Street. 

— Dar nu văd nici o broască! exclamă Milon. 

— Vei vedea totuşi cum se deschide, spuse Marmouset. 

Şi îi dădu lumânarea. 

Apoi el luă ciocanul şi începu să bată partea de jos a uşii. 

Deodată se auzi un zgomot. 

„S-ar spune că e o broască, care se deschide!” murmurá 
Milon. 

Marmouset dădu o ultimă lovitură. 

Atunci acea uşă de fier se deschise. 

Inaintea lor apăru o subterană strâmtă. 

Marmouset luă lumânarea din mâinile lui Milon şi îi spuse: 

— Urmează-mă. Incep să cred că-l vom elibera pe Rocambole 
înainte ca fenianii să-şi facă un plan. 

Şi intrară în subterană. 

Canalul subteran în care intraseră Marmouset şi Milon, era la 
înălţimea solului. 

Acei care îl săpaseră nu-şi pierduseră vremea să-l întărească 
de aceea după douăzeci de paşi cei doi exploratori au fost opriţi 
de o prăbuşire ce avusese loc la o dată greu de determinat. 

— Ne-am lăudat, spuse Marmouset. Cred că o să avem nevoie 
de târnăcop. 

Ei se întoarseră în pivniţă şi luară uneltele de care aveau 
nevoie. 

După câteva lovituri cu târnăcopul ei îşi deschiseră din nou 
drumul. 

La o sută de paşi mai departe ei găsiră o uşă la fel ca cea 
dintâi. 

Marmouset o deschise cu acelaşi procedeu. 

Atunci ei se aflară nu la intrarea unei galerii unice, ci în pragul 
unei săli circulare. 

Trei galerii dădeau în acea sală. 

— Ah, drace! exclamă Milon. lată-ne foarte încurcaţi! Pe ce 
drum o apucăm? 

— Să vedem planul! răspunse Marmouset. 

El deschise planul întinzându-l pe pământ, şi Milon se aplecá 
asupra lui cu lumânarea. 

Planul nu indica această bifurcatie. 

Marmouset păru că se gândeşte un moment. 

Apoi privindu-l pe Milon spuse: 

— Am venit până aici în linie dreaptă! 

— Aşa cred. 

— Ei bine! Să apucăm pe galeria din mijloc. 

— De ce? 

— Deoarece ca să mergi la Newgate, trebuie să traversăm 
Old-Bailey. 

— Aşa e. 

Şi ei o porniră la drum dar, după câţiva paşi o nouă prăbuşire 
de pământ îi opri. 

De astă dată după câteva lovituri cu târnăcopul Marmouset îi 
spuse lui Milon. 

— Aici e lucru de mai multe ore. 

— Ah! exclamă Milon, atunci... 

— Să chemăm prietenii. 

— Îndată? 

— Nu. 

Marmouset se uită la ceasornic. 

— Sunt orele patru. 

— Ei bine? 

— Peste două ore se va înnopta şi strada va fi pustie. 

— Bine. 

— Prăvăliile se închid devreme, tu vei închide prăvălia şi vom 
putea lucra în linişte. 

Apoi scărpinându-se după ureche, întrebă: 

— Dar de ce să nu explorăm şi celelalte două galerii? 

— Cum vrei. Dar mai mult ca sigur, că vom fi opriţi de acelaşi 
obstacol. 

Ei se întorseseră în sala circulară şi o apucaseră pe galeria 
care se afla la dreapta. 

— Oh! Oh! murmură Marmouset mergând înainte. Ce e asta? 

Şi se opri. 

— Ce e? întrebă Milon. 

— N-auzi un zgomot surd şi continuu? 

Milon trase cu urechea. 

— E uruitul trăsurilor care trec pe deasupra noastră. 

— Nu cred. 

Şi Marmouset, dând lumânarea lui Milon, se culcă pe jos şi îşi 
lipi urechea de pământ. 

Apoi sculându-se spuse: 

— Nu cred să fie uruitul trăsurilor. 

— Să înaintăm şi vom vedea. 

După vreo treizeci de paşi, el se opri: 

— Nu observi că solul se înclină în faţa noastră? 

— Asta e adevărat, aprobă Milon, suntem pe o pantă. 

— Ceea ce justifică părerea mea. 

— Ah! 

— Oraşul e pe o colină, nu-i aşa? 

— Da. 

— Toate apele ce se varsă în Tamisa urmează o înclinaţie mai 
mult sau mai puţin mare? 

— Desigur, spuse Milon. 

— Ei bine! Ştii ce e acest zgomot pe care îl auzim şi care 
devine mai puternic cu cât înaintăm? 

— Nu. 

— E Tamisa, unde duce această subterană. 

— Oh! 

— Să înaintăm şi vei vedea... 

— Panta devenea din ce în ce mai abruptă şi zgomotul mai 
strident. 

In curând zgomotul páru ca bubuitul unui tunet. Deodată 
flacăra lumânării oscilă. 

— Vezi? îl întrebă Marmouset. 

— Ce? 

— Un curent de aer. 

— Fie, dar acela care ne izbeşte în faţă e un curent de aer 
proaspăt, care vine din afară. 

— Sunt curenţi de aer peste tot, comentă Milon. 

— Atunci, dacă am descoperit unde duce această galerie, să 
ne întoarcem. 

— Ba, deloc. 

— De ce? 

— Am planul meu, spuse Marmouset, vreau să ştiu unde duce 
această subterană. 

— La Tamisa, după cum vezi, şi suntem în capătul opus țintei 
noastre. 

— Dobitocule! exclamă Marmouset. 

— De ce? 

— Să presupunem că l-am eliberat pe Rocambole. 

— Nu mai avem nevoie de această subterană. 

— Ba din contră, o luăm pe acest drum şi îl ducem drept la 
Tamisa, unde o barcă ne aşteaptă. 

— Asta e adevărat, aprobă Milon. 

Şi ei înaintară. 
Dar deodată un curent de aer foarte puternic stinse 
lumânarea. 

— Ah, drace! exclamă Milon, cum să facem acum? 

Marmouset, pe care el nu-l mai vedea, îi răspunse printr-un 
hohot de râs. 

— Tu te-ai îneca şi într-un pahar cu apă. 

— N-am chibrituri, răspunse Milon. 

— Dar am eu. 

Si Marmouset aprinse un chibrit. 

În acelaşi timp el îl văzu scotánd din buzunar o lanterná. 

— Am prevăzut cazul în care vom găsi un curent de aer, spuse 
liniştit Marmouset. 

Şi reluându-şi uneltele pe umăr, porni înainte. 

Pe măsură ce ei înaintau, zgomotul devenea tot mai strident şi 
curentul de aer mai violent. 

În acelaşi timp panta devenise foarte abruptă. 

În curând un vânt rece, umed, îi lovi peste faţă. 

Ei mai merseră şapte sau opt minute şi deodată zăriră un 
punct luminos în depărtare, în acel loc subterana se lărgea. 

— Ce e această lumină? şopti Marmouset. Ea nu poate să ardă 
acolo din secolul al XVII-lea? 

— Vom ajunge în vreun loc frecventat de oameni, comentă 
Milon. 

— As! 

— Dacă ne-am întoarce înapoi... 

— Nu cumva ţi-e frică? 

— Pentru mine, niciodată! negă colosul. 

— Atunci pentru mine? 

— Nu, dar dacă ne vom tráda?... 

— Să înaintăm... dacă va fi vreun pericol ne vom întoarce 
înapoi. 

Pe măsură ce ei înaintau, lumina se mărea şi deodată lui 
Marmouset i se păru că ea e înconjurată de o oglindă în care se 
reflecta. 

— Bine, zise el, ştiu ce este. 

— Ce este? întrebă Milon. 

— Ce vedem e Tamisa. Subterana duce la suprafaţa apei. 

— Dar apa nu e luminoasă. 

— E lumina unui felinar, care se reflectă. 

— Crezi? 

— Sunt sigur. 

Marmouset mai făcu vreo treizeci de paşi şi ceea ce văzu îi 
dădu dreptate. 

Subterana se termina la Tamisa si era reflecţia unui bec de 
gaz, lumina văzută de el. 

Noaptea era luminoasă, ceata se risipise. 

Dar se ştie că Londra n-are aproape deloc cheiuri. 

Partea mărginaşă a oraşului a început să-şi facă cheiuri dar 
oraşul Londra, propriu-zis, adică City, nu a început să-şi 
construiască cheiuri. 

Marmouset ieşi din subterană şi se află atunci pe o mică 
suprafaţă strâmtă de pământ. 

Milon îl urmase. 

Amândoi putură atunci să-şi dea seama de locul unde se aflau. 

La dreapta lor era puntea Black-Friars, la stânga, puntea 
Londrei, în faţa lor ţărmul meridional pe care se întinde Santwark 
şi Borongh. 

— Asta e tot ceea ce voiam să ştiu, spuse Marmouset. Acum 
să mergem. 

Şi ei intrară în subterană. 

— Am făcut o bucată bună de drum! comentă atunci Milon. 

— Da, răspunse Marmouset. 

— Am trecut pe sub Fleet Street şi Faringdonreal. 

— Da... 

— E peste o orá de cánd umblám. 

Venind ei înaintaseră cu precauţie, oprindu-se din loc în loc. 

Acum cánd erau siguri de drumul lor, merserá mult mai 
repede. 

Când fură în mica sală circulară, Marmouset scoase 
ceasornicul. 

— Cinci ore si jumätate. 

— Probabil, ei cred că am murit, comentă Milon, făcând aluzie 
la tovarăşii lor rămaşi în băcănie. 

— Nu vreau să le spun despre asta. 

— Ah! exclamă Milon mirat. 

— Mai avem o jumătate de oră în faţa noastră. 

— Ce să facem? 

— Dar, sá explorăm drumul celălalt si să ne convingem că nu 
e acela pe care trebuie să-l urmăm... 

— Să mergem! spuse Milon. 

Şi ei pătrunseră pe alt canal. 

Acesta făcea o cotitură şi părea că se îndrepta spre nord-vest. 

Acest canal urca în loc să coboare. 

La o sută de paşi de sala circulară ei găsiră o altă uşă de fier. 

Marmouset o deschise cu lovituri de ciocan. 

Apoi ei înaintară puţin: 

— Ah! strigă deodată Milon, de astă dată nu mergem spre 
Tamisa? 

— Nu. 

— Cu toate astea aud un zgomot surd. 

— Şi eu. 

— Atunci e zgomotul trăsurilor. 

— Nu, îl contrazise Marmouset, şi putem să ne întoarcem. Asta 
e tot ce voiam să ştiu. 

— Ah! Ce e dar? 

— Am lăsat Old-Bailey la dreapta. 

— Bine. 

— Şi suntem sub drumul de fier metropolitan Chatham. E un 
tren care trece. 

Într-adevăr zgomotul încetă îndată. 

Trenul se îndepărtase. 

— Eşti sigur acum? întrebă Marmouset. 

— Foarte sigur. 

— Ei bine! Să mergem. 

Şi se întoarseră înapoi. 

După un sfert de oră ei apărură în prăvălie. 

— Copiii mei, spuse atunci Marmouset tovarăşilor lui 
Rocambole, vom închide prăvălia şi vom trece la o altă muncă. 

— Ah! Ah! exclamă Moartea Bravilor. 

— E de lucru pentru toată noaptea, adăugă Milon. 

— Şi, poate, pentru mai multe nopţi, termină Marmouset. 


Capitolul XXXVII 


A doua zi o trăsură se opri la poarta din mijloc a închisorii 
Newgate, aceea prin care se intra în locuinţa guvernatorului. 

Două persoane coborâră din ea. 

Marmouset şi Vanda. 

Soţia lui Robert M... era la fereastră, ascunsă după perdele, de 
unde ea îi văzu pe amândoi în momentul când sunau la poartă. 

Vanda avea atitudinea unei femei din lumea înaltă. 

Tinerele fete, care erau în spatele mamei lor, nu se putură 
opri să nu exclame. 

— Mamă, cât e de frumoasă! 

Cât despre sir Robert M... el era în mare uniformă spre a-şi 
primi oaspeţii. 

Sir Robert cugetase mult din ajun. 

Un englez pricepe oricând excentricitátile unui om. 

După plecarea lui Marmouset, bunul guvernator îşi pusese 
această întrebare: 

„Nu mi se întinde oare o cursă?” 

Dar era aşa de incredibil ca un om, care era prietenul primului 
secretar al ambasadei franceze să aibă vreo legătură cu fenianii, 
încât sir Robert se ruşina de bánuielile sale. 

Apoi el n-avea vreme de ales. 

Marmouset vorbise despre Staggs. 

Dacă avocatul Staggs se amestecă în această afacere, sir 
Robert M... se putea considera ca pierdut. 

Reputația, onoarea şi averea sa erau pierdute. 

Chiar în cazul cel mai rău, chiar de s-ar fi admis că gentilomul 
francez avea legături cu Omul Gri, ce risca sir Robert? 

Cel mult va căpăta observaţii de la lordul şef al justiţiei. 

Dacă prizonierul, lucru imposibil, va evada? 

Sir Robert M... putea fi destituit, dar nu i se putea lua averea 
şi orice s-ar fi zis, guvernatorul închisorii Newgate făcuse 
economii frumoase. 

Deci sir Robert îşi spuse: 

„Trebuie să fac ceea ce vrea francezul dar trebuie să-mi iau 
precautii.” 

Si se duse chiar ín acea dimineatá la Omul Gri. 

Rocambole îl privise cu coada ochiului şi îşi spuse: 

„Văd ceea ce e. Ai primit vizita lui Marmouset, dragul meu.” 

— Gentilomule, i se adresă atunci sir Robert M... Vei 
recunoaşte că am fost întotdeauna plin de bunăvoință faţă de 
dumneata? 

Rocambole se înclină. 

— Am îndulcit pentru dumneata, atâta cât s-a putut, regimul 
închisorii. 

— Asta e adevărat milord. 

— Ti-am dat ziare. 

— Da. 

— Ti-am dat voie chiar să scrii. 

— Toate astea sunt adevărate, milord. 

— Vei recunoaşte, continuă sir Robert, că dacă eşti aici, nu e 
vina mea. 

— Desigur că nu. 

— Prin urmare nu poţi sá mă urásti. 

— Dar sunt plin de recunoştinţă pentru dumneata, milord. 

— Adevărat? 

— Şi dacă vrei, odată voi fi liber... 

Sir Robert dădu din cap. 

— N-ai nevoie să fii liber pentru a-ţi dovedi recunoştinţa. 

— Adevărat! 

— Si-ti voi mărturisi chiar cu naivitate că fac apel la bunele 
dumitale dispoziții către mine. 

— Vorbeşte milord, vorbeşte! îl încurajă grăbit Rocambole. 

Atunci sir Robert îi povesti Omului Gri în toate amănuntele, 
vizita lui Marmouset, condițiile ciudate pe care i le pusese spre 
a-şi retrage plângerea din mâinile avocatului Staggs. 

Rocambole surâse. 

— Ştiai. 

— Vrei să fiu sincer cu dumneata, milord. 

— Vorbeşte! 

— Domnul Felix Peytavin, acesta e numele francezului mi se 
pare? S-a arătat nemulţumit că l-ai transferat într-o altă celulă. 

— Mă voi răzbuna, mi-a răspuns el. Şi mi-a povestit planul lui 
de răzbunare, pe care văd că îl pune în aplicare. 

— Răzbunarea nu e crudă, comentă sir Robert M... 

— Ea ar fi fost, dacă n-ai fi fost aşa de bun cu mine. 

— Ce vrei să spui? 

— Francezul nu e prietenul meu, spuse Rocambole si 
dumneata ai fost prea bun cu mine. 

— Bine! Apoi? 

— El îşi propune să înceapă să te necăjească. 

— Nu pricep. 

— Adică vrea în fiecare seară, timp de opt zile, jucând cu mine 
şah, să vorbească acea limbă ciudată, care te-a supărat atâta. 

— Ah, adevărat! 

— Şi să te facă să crezi că între noi e ură. Dar fii sigur, milord, 
el nu ştie secretele mele. 

Şi Rocambole începu să râdă. 

— Deci, continuă el, nu te alarma, şi fii fericit că ai scăpai aşa 
de ieftin din această aventură, din care avocatul Staggs ar fi tras 
mari foloase. 

Sir Robert M... se înfioră la numele de Staggs. 

— Gentilomule, atunci, supunándu-má capriciilor domnului 
Peytavin, violez regulamentul închisorii. 

— Drace! exclamă Omul Gri. 

— Vin deci să fac apel la onoarea dumitale. 

— Ah! 

— Vei fi judecat în curând. 

— Ei bine! 

— De aceea te rog să nu vorbeşti la proces nimic de faptul că 
te-am adus la mine în casă. 

— Îţi jur, milord, dar... 

— Dar ce? întrebă sir Robert M... îngrijorat. 

— Eşti sigur de discretia funcţionarilor dumitale? 

— Sunt doi de care răspund şi ei sunt aceia care vor veni să te 
ia. 

— Atunci, spuse Rocambole, poţi conta pe mine, milord. 

Sir Robert M... îl părăsi pe Omul Gri cu totul liniştit şi apoi se 
duse să-şi facă toaleta, ca să-l primească pe gentilomul francez 
şi pe soţia acestuia. 

Erau orele zece dimineaţa când sir Robert M... i-a primit pe 
Marmouset şi pe Vanda. 

— Ei bine! îl întrebă Marmouset, umbra lui Staggs nu ţi-a 
tulburat somnul? 

Sir Robert M... tresări. Totuşi cu surâsul pe buze el oferi braţul 
său Vandei. 


Capitolul XXXVIII 


După cum vă închipuiţi, Marmouset nu-şi petrecuse noaptea în 
patul său. 

Nici unul chiar din personalul băcăniei din Old-Bailey nu se 
culcase. 

La ora şase Milon îşi închisese prăvălia. 

City rămâne pustiu la acea oră. 

De aceea era foarte natural ca prăvăliile să se închidă. 

După închiderea prăvăliei, Marmouset spuse câteva cuvinte 
de încurajare camarazilor săi. 

Erau acolo cinci bărbaţi hotărâți şi o femeie. 

Pauline, căci dânsa era, avea ca misiune să stea în prăvălie 
fără lumină, să asculte cel mai mic zgomot, să urce la etajul |, să 
se uite afară prin perdele, dacă auzea vreun zgomot neobişnuit. 

În acest caz ea cobora în pivniţă. 

Milon şi Marmouset le arătară drumul. 

Ei coborâră în pivniţă, intrară în galerie şi nu se opriră decât la 
acea sală circulară de unde plecau cele trei subterane. 

Marmouset înfipse un par în prima pivniţă şi legase de acest 
par capătul unei sfori. 

Apoi pe măsură ce înainta el desfăşura ghemul de sfoară. 

Milon, care credea întotdeauna că pricepe şi nu pricepea 
nimic, spuse atunci: 

— Atunci, ştiu ce e. 

— Crezi? 

— Da, e ca la Roma... în catacombe, unde dacă n-ai o bucată 
de sfoară, te rătăceşti. 

— Ei bine! N-ai priceput. lată totul. 

— Atunci? 

— Îți voi explica mai târziu... 

Milon avea obiceiul să respecte dorinţele elevului lui 
Rocambole. 

El se înclină. 

Ei înaintară astfel până la grămada de pământ prăbuşit care-i 
oprise cu câteva ore înainte. 

— Haide, copiii mei, îi invită Marmouset, la lucru. Să nu 
pierdem timpul. 

Pământul nu era bătut aşa că era uşor de găurit. 

Moartea Bravilor, care lucrase mult timp la Paris la lucrările de 
terasament, începu să lucreze cel dintâi. 

— Ah! Chiar dacă ar fi o leghe n-avem mult de lucru. 

Cum ei nu puteau lucra decât câte doi, se schimbau la fiecare 
sfert de oră. 

Din când în când, Marmouset îşi părăsea tovarásii şi urca în 
prăvălie. 

Pauline, care stătea la pândă, nu semnalase nimic 
extraordinar. 

In fine, după patru ore de muncă, se găsi cealaltă parte a 
subteranei. 

Tovarăşii lui Rocambole scoaserá un tipát de bucurie; dar 
Milon ştergându-şi sudoarea ce-i curgea pe frunte, clătină din 
cap şi murmură: 

„Dacă mai găsim multe asemenea piedici nu terminăm în opt 
zile.” 

ŞI-I privi pe Marmouset. 

Acesta era liniştit. 

— Ruinele Parisului — 


— Ţine asta! îi spuse lui Milon. 

Şi îi puse în mână ghemul de sfoară. 

Apoi el făcu semn lui Polyte să ia una din lanterne şi să-i 
lumineze. 

Milon nu pricepea. 

Marmouset scoase atunci un metru din buzunar şi-l desfăcu. 

Milon se uita mirat. 

Marmouset începu să măsoare sfoara ce era deja întinsă. 

Atunci colosul îl privi pe Moartea Bravilor şi îi spuse: 

— Ah, dragul meu!. N-am deloc noroc. lată că Marmouset mă 
tratează la fel ca şi stăpânul. El are întotdeauna aerul să spună 
că sunt un dobitoc. 

De altfel, trebuie să spunem că nici ceilalţi nu pricepusem mai 
mult. 

Polyte, însuşi, care era un ştrengar al Parisului, nu pricepu 
decât pe jumătate, căci când ei coborâră în prima pivniţă, el 
întrebă: 

— Vrei să-ţi dai seama de drumul pe care l-am făcut? 

— Da, pentru început. 

— Şi apoi? 

— Şi apoi, vei vedea! 

Marmouset se aşeză pe un butoi. 

— Am numărat şase sute optsprezece metri. 

— Bine. 

— Vom urca în prăvălie. Trebuie să mai existe încă sfoară. 

— Drace! răspunse Polyte. Un băcan vinde de toate. 

Ei se urcară fără zgomot. 

Atunci mirarea lui Polyte fu aproape tot aşa de mare ca aceea 
a lui Milon, când punând lanterna pe contoar şi aducând un alt 
ghem de sfoară lui Marmouset, îl văzu pe acesta măsurând 
şaptezeci şi opt de metri de sfoară şi o tăie la al şaptezeci şi 
optulea metru. 

— Acum vom vedea, spuse Marmouset. 

Şi stinse lanterna, iar câteşitrei rămaseră în întuneric. 

Tăcerea cea mai adâncă domnea în Old-Bailey. 

Marmouset deschise usa práváliei. 

Apoi trase cu urechea. 

In acest moment se auzi răsunând în depărtare un pas încet şi 
măsurat. 

— E paznicul, remarcă Marmouset. 

— Ce e asta? întrebă Polyte. 

— Gardianul de noapte al fiecărui cartier. 

Şi rămaseră în aşteptarea lui. 

Pasul se apropia, trecu prin faţa prăvăliei, apoi se îndepărtă şi 
trecu pe Fleet Street. 

— Repede, spuse atunci Marmouset, avem cinci minute până 
când se întoarce. E mai mult decât avem nevoie. 

Polyte, care nu era degeaba ştrengar al Parisului, comentă 
atunci: 

— Am văzut multe melodrame, dar la niciuna nu s-au tras 
atâtea sfori. 


Capitolul XXXIX 


Marmouset puse un capăt al sforii în mâna lui Polyte. 

Apoi ţinând de celălalt capăt deschise uşa prăvăliei şi se 
strecură în stradă. 

Apoi merse în linie dreaptă până la închisoarea Newgate, care 
era drept în faţă. 

El nu se opri decât când sfoara fu întinsă şi mai erau zece sau 
doisprezece paşi până la zidul înconjurător. 

Marmouset lăsă capătul sforii şi continuă drumul numărând 
paşii. 

— Unsprezece, spuse în momentul când ajunse la zidul 
închisorii. 

Atunci se întoarse alergând spre prăvălie. 

— Începi să pricepi? îl întrebă pe Polyte. 

— Da, răspunse acesta. 

Ei traseră sfoara, ca să nu o lase în stradă şi Marmouset 
spuse: 

— Acum să coborâm din nou în pivniţă. 

Aprinseră lanterna şi merseră în pivniţă. 

Atâta timp cât sfoara, pe care Marmouset i-o pusese în mână, 
rămăsese întinsă, Milon nici nu clipise. 

Dar când sfoara se înmuiase, înţelese că Marmouset nu mai 
ţinea de celălalt capăt. 

Era gata să urce în prăvălie, ca să vadă ce se petrece, dar 
Moartea Bravilor îl opri. 

— Marmouset ne-a spus să stăm aici şi să-l aşteptăm. 

Milon suspină din nou dar nu scoase nici un cuvânt. 

În fine, Marmouset şi Polyte se întoarseră. 

— Acum, să înaintăm. 

Şi luând una din lanterne o porniră. 

Subterana continua încă vreo zece paşi; apoi, deodată, se 
oprea într-o nouă sală subterană cu o suprafaţă de aproape 
cincisprezece metri. 

Numai că nu se mai vedea nici o deschizătură şi nici un canal 
subteran nu pleca de acolo. 

— latá-ne iar incurcati! exclamă Milon. 

Marmouset dădu din umeri. 

Apoi, dând lanterna lui Polyte şi luând un târnăcop, începu să 
facă ocolul sălii lovind pereţii. 

La prima vedere această rotondă părea săpată în pământ. 

Dar târnăcopul scoase la iveală un zid de cărămidă. 

Marmouset continuă să lovească. 

— Caută un loc gol, spuse Milon, care pricepea de astă dată. 

Deodată târnăcopul scoase un sunet metalic. 

— Bine! exclamă Marmouset. Aici e o uşă. 

Apoi începu să zgârie peretele. 

După aceea el făcu semn lui Moartea Bravilor şi matelotului 
Williams să-l imite. 

Asta dură o oră. 

După aceea ieşi la iveală o uşă. 

Aceasta era la fel cu celelalte pe care le mai întâlniseră. 

— Oh! spuse Milon râzând, avem mijlocul sá o deschidem. Nu-i 
aşa Marmouset? 

— Da, răspunse acesta, dar nu o vom deschide. 

— De ce? 

— Fiindcă e în zadar în noaptea asta. Apoi, am lucrat destul. 

Milon scoase ceasornicul şi comentă mirat: 

— Cum! nu e încă miezul nopţii? 

— Asta înseamnă că am făcut în şase ore o treabă de 
douăsprezece ore. 

Şi Marmouset începu din nou să numere paşii de la acea uşă 
până acolo unde pământul se prábusise. 

Milon şi ceilalţi îl urmară. 

Atunci Marmouset se opri. 

— Sunt patrusprezece paşi din locul de unde venim până aici. 

— Patrusprezece, numără şi Polyte. 

— Şi de aici în pivnita care e situată sub prăvălie, sunt 
şaptezeci şi opt de metri, mai spuse Marmouset, ceea ce după 
socoteala mea fac aproape nouăzeci şi opt de metri. 

— Bine, zise Milon. 

— De la uşa prăvăliei la zidul închisorii, continuă Marmouset, 
am numărat şaptezeci şi opt de metri şi unsprezece paşi. Am 

putea deci paria că uşa pe care am descoperit-o, admițând că 
subterana este săpată în linie dreaptă, e situată chiar sub 
locuinţa guvernatorului. 

— Ah! Ah! 

— Deci, pentru moment sá mergem mai departe. 

— lată ceea ce nu înţeleg, remarcă Milon. 

— Totuşi e foarte simplu. 

— Ah! 

— Nu ţi-am spus că mâine eu şi Vanda mergem să vizitám 
închisoarea Newgate? 

— Fără îndoială. 

— Dacă guvernatorul ştie despre subterane mi le va arăta! 

— Atunci el va deschide această uşă? 

— Nu, căci dacă ea era ascunsă în partea asta va fi şi de 
cealaltă parte. 

— Atunci nu-ţi va arăta nimic. 

— Asta vom vedea. Până atunci să mergem să ne culcăm. 

Şi Marmouset dădu semnalul de retragere. 


A doua zi dimineaţa, înainte de a pleca din Old-Bailey, 
Marmouset îi făcu un semn lui Polyte: 

— Probabil că eşti curajos? îl întrebă. 

— Ca toată lumea. 

— Atunci nu ţi-e frică să rămâi singur într-o subterană? 

— La nevoie mă culc şi într-un cimitir. 

— Ascultă atunci ce-ţi voi spune. Te vei duce în subterană şi te 
vei instala în ultima sală pe care am descoperit-o. Acolo vei trage 
cu urechea. 

— Voi auzi deci zgomot? 

— Poate. Atunci vei căuta să-ţi dai seama de zgomotul pe 
care-l vei auzi. 

— Bine. 

Şi pe când Polyte cobora în pivniţă, Marmouset se duse sá o ¡a 
pe Vanda ca să o conducă la închisoarea Newgate unde-i vom 
regăsi pe amândoi. 


Capitolul XL 


Soţia lui sir Robert M... şi fetele sale o găsiră pe Vanda 
încântătoare. 

Dar simpatia lor se transformă în entuziasm când tânăra 
femeie puse la gâtul Luciei, cea mai mare din cele două fete, un 
colan de perle mari pe care ea îl purta şi pe care tânăra fată în 
naivitatea ei îl admirase. 

La prânz o intimitate perfectă domnea între guvernator şi 
familia sa şi oaspeţii cam forţaţi pe care-i avea. 

Sir Robert M... nu era jucător de whist, nici amator de biliard, 
cu toate că avea unul în casă, dar juca bine şah. 

Marmouset ca să-i câştige mai mult simpatia, propuse o 
partidă de şah şi se lăsă bătut. 

Doamna Robert şi fetele sale făcură muzică cu Vanda, care 
era o excelentă pianistă. 

In fine se lăsă seara. 

Atunci Marmouset îi spuse lui sir Robert. 

— Ştiu că ne-am înţeles asupra unui lucru din programul 
nostru? 

— Care? 

— Că vei arăta închisoarea Newgate în cele mai mici 
amănunte soţiei mele, care adoră asemenea emoţii. 

— Foarte bucuros, spuse sir Robert, căruia de altfel îi făcea 
plăcere să arate închisoarea si pe arestatii săi vizitatorilor. 
Numai îţi cer o graţie, gentilomule. 

— Care? 

— Ne-am înţeles că acest misterios prizonier, care e numit 
Omul Gri, va veni aici în fiecare seară să joace şah cu dumneata? 

— Da. 

— Bine! spuse sir Robert. Mi-am luat precautii pentru asta si 
numai doi gardieni, de care sunt absolut sigur, ştiu că el va ieşi 
din celula sa o oră sau două în fiecare seară. 

— Ei bine? 

— Pentru tot restul personalului meu, Omul Gri este ţinut în 
secret. 

— Ah! Ah! 

— Şi am ordinul formal de la lordul şef al justiţiei ca el sá nu 
comunice cu nimeni. 

— Atunci pentru moment nu ni-l vei prezenta pe Omul Gri? 

— Nu. 

— Dar îi vom vedea pe ceilalţi? 

— Desigur. Veţi vedea pe toţi şi toate ascunzătorile din 
închisoarea Newgate până la cele mai vechi. 

— Ah! Există deci ascunzători la Newgate? întrebă Marmouset 
nepăsător. 

— Da. Posedăm două. 

— Ceea ce spui mă surprinde foarte mult, milord. 

— De ce? 

— Fiindcă am citit că închisoarea Newgate a fost construită în 
1780. 

— Da, desigur, dar pe locul unei alte închisori, care a ars la 
acea epocă. 

— Ah! Asta e cu totul altceva, căci nu îmi puteam închipui că 
în ultimele secole se mai întrebuinţau asemenea suplicii. 

— De altfel aceste ascunzători n-au servit decât o singură 
dată. 

— Cum asta? 

— Ele au servit de refugiu conspiratorilor. 

— Da, am auzit vorbindu-se vag de o vastă conspirație. 

— Oh! exclamă sir Robert M... e o poveste lungă si 
întunecoasă. Dar vom putea să începem vizita prin a vedea 
ascunzătorile. 

— De ce? 

— Deoarece ele nu sunt propriu zis în interiorul închisorii. 

— Ah! 

— Ele sunt sub picioarele noastre. 

— Aici? 

— Da, răspunse sir Robert, chiar în locuinţa mea. 

— Adevărat? 

— Am pentru nevoile mele o pivniţă, continuă sir Robert. 

— Şi în această pivniţă? 

— Se deschid cele două ascunzători de care îţi vorbesc. Numai 
de teamă ca vreun servitor să nu cadă acolo s-au construit ziduri 
de jur împrejur ca la puțuri. 

— Astea au şaptezeci de picioare adâncime, se poate cobori 
cu o frânghie. Eu am coborât odată. 

— Şi ce ai văzut acolo? 

— Intrarea unei subterane săpate în timpul conspirației. 

— Drace! exclamă Marmouset râzând, dar atunci se poate 
evada din închisoarea Newgate. 

Sir Robert tresări. 

— Ah, nu, mai întâi aceste ascunzători sunt sub locuinţa mea 
iar nu sub închisoare. Apoi această subterană este zidită. 

— Ah! Atunci e altceva! 

— Chiar într-o zi am avut o idee ciudată. 

— Ah, adevărat! 

— Am coborât cu un zidar şi am vrut să dărâm zidul de la 

intrarea subteranei. 

— Şi n-ai reuşit? 

— Din contră. Numai că în spatele zidului am găsit o uşă. 

Marmouset tresări la rândul său. 

— O uşă de fier, continuă sir Robert M... pe care n-am putut 
s-o spargem, nici s-o deschidem. 

— N-ai adus un lăcătuş? 

— Am adus şase. 

— Şi n-au putut deschide broasca? 

— Nici n-au găsit-o. 

— Apoi, ce-ai făcut? 

— Am renunţat şi m-am mulţumit să pun să se reconstruiască 
zidul aşa cum era înainte. 

— Atunci nu se mai vede uşa? 

— Ba da, am lăsat o gaură destul de mare în zid. 

— In ce scop? 

— Cu scopul unic de a constata existenţa acestei uşi. 

— Ei bine! exclamă Marmouset, să începem atunci, dacă vrei, 
cu aceste ascunzători. 

— Cum vrei, acceptă sir Robert M... 

După un sfert de oră sir Robert M... precedat de doi gardieni, 
care avea lumânări, îi conducea pe oaspeţii săi în pivnițele din 
Newgate. 

Marmouset însă şopti Vandei: 

— As dori foarte mult ca să nu-l vezi pe Omul Gri. 

— De ce? 

— Mă tem ca emoția sá nu te trădeze. 

— Sunt tare, spuse Vanda, când trebuie. Vei vedea diseară. 

— Şi dacă se va trăda dânsul? 

Vanda dădu din cap: 

— Nu, el nu mă mai iubeşte. 

Şi adăugă cu un surâs resemnat: 

— Ci pe miss Ellen. 

Pivnitele din Newgate n-aveau nimic deosebit. 

O scândură astupa orificiul ascunzătorilor. 

— Care e aceea în care se află uşa? întrebă Marmouset. 

— Aceasta, spuse sir Robert M... vrei să cobori? 

— Oh! Eu nu, refuză Vanda. 

— Dar eu vreau, interveni Marmouset. 

Şi sir Robert dădu ordin unui gardian să pună într-un inel de 
fier ce se afla la orificiu o scară de frânghie ce se găsea în 
pivniţă. 

Capitolul XLI 


După ce scara a fost fixată, Marmouset îi spuse 
guvernatorului: 

— Dumneata nu mai eşti curios să vezi? 

— Desigur că nu, răspunse sir Robert. 

— Atunci te scutesc să mă urmezi. 

— Dar... 

— Dă-mi ceva să pot vedea. 

Şi Marmouset luă o lumânare de la gardian şi începu să 
coboare pe frânghie. 

După câteva secunde el ajunse în adâncul putului. Atunci el 
ridică capul şi-l văzu pe sir Robert M... care se apleca pe 
marginea putului. 

— Examineazá usa, îi spuse bunul guvernator. 

— Dar fiindcă ai zidit-o! 

— Nu, toată. 

— Ah! 

— Am lăsat o gaură în zid. Uită-te cu lumânarea. Da, e acolo. 

„Acest om, murmurá Marmouset, e de o complezentá 
extremá.” 

Şi puse lumânarea în gaura lăsată în zid. 

— Vezi, îi strigă sir Robert. 

— Da, da! E lucrată foarte curios. 

— Nu-i aşa? Şi are o mare sonoritate. Bate în uşă. 

„Dar acest om e complicele meu fără să bănuiască”, se gândi 
Marmouset. 

Şi bătu de trei ori în uşă. 

— Asta voiam, îşi spuse Marmouset 

Şi se urcă tot cu atâta uşurinţă aşa cum coborâse. 

— Şi cealaltă ascunzătoare are o uşă? întrebă. 

— Nu. 

— Ah! Acum, milord, să vedem închisoarea propriu-zisă. 

Marmouset urcându-se se gândea: 

„AŞ putea paria pe orice că uşa în care am bătut de trei ori e 
aceea pe care o bánuiam.” 

Vanda mergea după dânsul. 

Sir Robert M... îşi regăsise toată veselia. El era aşa de încântat 
că poate arăta închisoarea sa. Pentru dânsul, Newgate era o 
închisoare model, aşa de frumoasă încât dânsul spunea că un 

arestat când pleacă de acolo, pleacă cu regret. 

La acestea Marmouset îi răspunse: 

— El regretă cu atât mai mult Newgate cu cât de obicei iese 
de aici spre a fi spânzurat. 

— Oh! nu întotdeauna, îl contrazise sir Robert M... 

Vanda părea că se interesează mult de ce vede; dar ea pe 
măsură ce străbătea lungile coridoare pe care se aflau uşile 
celulelor nu căuta cu privirea decât un singur lucru; era uşa 
celulei ocupate de Rocambole. 

Deodată Marmouset îi şopti: 

— E acolo! 

Vanda tresári, dar faţa ei nu trăda nici o emoție. 

De altfel sir Robert M... nu auzise şoapta lui Marmouset. 

După o oră şi jumătate ei vizitaseră toată închisoarea 
Newgate. 

La orele patru, Marmouset şi Vanda se întoarseră în casa 
guvernatorului şi Marmouset pretextă necesitatea unei curse 
importante şi plecă. 

Milon era în uşa prăvăliei sale, când ieşi Marmouset din 
închisoarea Newgate. 

Acesta îi făcu un semn şi porni spre Fleet Street. 

Milon părăsi pragul prăvăliei şi o apucă în aceeaşi direcţie. 

La colţul străzii ei socotiră că erau destul de departe de 
Newgate spre a vorbi fără să fie văzuţi de un gardian sau de 
vreun om din personalul de serviciu al închisorii. 

— Ei bine? întrebă Milon. Ce e nou? 

— Tie trebuie să-ţi pun aceeaşi întrebare. 

— De când ai plecat azi de dimineaţă totul e în aceeaşi stare. 

— Ah! exclamă Marmouset încruntându-se, şi Polyte? 

— E tot la locul unde l-ai pus. 

— Şi nu l-ai văzut de azi de dimineaţă? 

— Adică am coborât pe la orele două. 

— Bine. 

— Şi i-am dus de mâncare. 

— Şi de atunci nu l-ai mai văzut? 

— Nu. 

Fruntea întunecată a lui Marmouset se lumină. 

— Atunci să ne întoarcem la tine. Numai că lasă-mă, să-mi iau 
oarecare precautii. 

Tocmai trecea o birjă, pe care Marmouset o opri. 

— Du-te de mă aşteaptă, îi spuse Milon. 

Apoi el, din trăsură se putea strecura în prăvălie. 

Săpători în cursul nopţii, tovarăşii lui Milon erau ziua nişte 
băieţi serioşi de prăvălie. 

Ei îi serveau pe clienţi şi ascultau de Pauline, care stătea la 
contoar. 

Marmouset şi Milon coborâră în pivniţă. 

— Nu ştiu de ce, spunea Milon, l-ai pus pe Polyte santinelă 
acolo. Ce vrei să audă dânsul? 

Marmouset nu răspunse. 

Pe când ei traversau sala subterană şi se pregăteau să intre în 
ultimul canal, care ducea la acea uşă de fier, îl văzură pe Polyte 
alergând înaintea lor. 

Graţie lanternei pe care o avea Milon, Polyte îl recunoscuse pe 
Marmouset, pe care îl considera ca şef al său. 

— Ei bine? întrebă acesta. 

— Nu suntem singuri în această subterană, spuse Polyte 
emoţionat. 

— Ah! 

— E lume în partea cealaltă a uşii de fier. 

— De unde ştii? 

— Am auzit trei bătăi. 

— Linişteşte-te! Eu am bătut. 

— Dumneata? 

— Da. Eram de partea cealaltă. 

— Pe unde ai trecut? întrebă Milon foarte mirat. 

— Pe drumul pe care îl va face mâine Rocambole. Ora 
eliberării se apropie. 


Capitolul XLII 


Erau orele zece seara când ceaiul strânsese pe guvernator, 
familia şi oaspeţii săi la un loc. 

Sir Robert fusese foarte vesel toată ziua. 

Dar către seară fruntea lui se întunecase. 

Cauza acestei tristeti subite era Omul Gri. 

Căci în fine, el trebuia să se execute, adică să-l aducă la 
dânsul acasă pe periculosul prizonier şi să-l pună în contact cu 
soţia şi fete sale. 

După masă, sir Robert se eschivase un moment sub pretextul 
de a face o inspecţie prin închisoare. 

El se duse în celula prizonierului. 

Rocambole, liniştit ca de obicei, îl salutase foarte vesel 

— Pari suferind, milord? îl întrebă acesta. 

— Nu, dar neliniştit gentilomule. 

— Şi de ce asta, milord? 

— Nu mă încred în dumneata. 

— Cum! 

— Dacă vei fi necuviincios astă seară! 

— Ah! Milord, bănuiala dumitale e injurioasă. 

— Nu, că nu eşti un om bine crescut, dar spre a îmi juca vreo 
farsă. 

— Ah, milord! 

— Imi juri că vei fi rezonabil? 

— Jur. 

Sir Robert plecase puţin uşurat, dar tot îngrijorat. Şi încă o 
dată îi veni ideea unei complicitáti misterioase între Omul Gri şi 
oaspetele său. 

La ora zece când se lua ceaiul, Marmouset spuse: 

— Dar prizonierul? 

— Va fi adus, răspunse sir Robert suspinând. Am vrut numai 
să aştept ca gardienii să-şi termine serviciul. 

— Ai făcut bine, îl aprobă Marmouset. 

Sir Robert sună. 

— Spune gardianului şef Wilson, că poate executa ordinele pe 
care i l-am dat. 

Servitorul plecă. 

Trecură aproape zece minute şi apoi uşa odăii se redeschise. 

Marmouset o privi pe Vanda. 

Aceasta fusese sublimă în linişte şi nepăsarea afişate; ea îl 
privi pe bărbatul care intră cu o perfectă indiferenţă. 

Şi bărbatul care intra, era cu toate acestea, Rocambole. 

Gardianul care-l adusese, rămăsese în odaia cealaltă. 

Omul Gri salută cu o corectitudine perfectă. 

Cu tot costumul său de puşcărie, el apăru acelor femei ca un 
gentilom perfect. 

— Doamnă, spuse Marmouset Vandei, iată-l pe acest sărman 
francez, care mi-a servit drept tovarăş de captivitate. 

Sir Robert era foarte mişcat. 

— Dragul meu, reluă Marmouset adresându-se lui Rocambole, 
am cerut să vii numai în scopul de a juca acea faimoasă partide 
de şah de care îmi vorbeai. 

— Ştiu, răspunse Rocambole. 

— Ah! 

— Milord m-a înştiinţat azi de dimineaţă. 

Şi Rocambole îl salută pe sir Robert. 

Emotia acestuia era asa de mare încât ca să o ascundă, se 
duse chiar el în persoană să aducă şahul. 

— Sunt cam răzbunător, sir Robert. 

— Oh! exclamă guvernatorul silindu-se să râdă. 

— Se pare că l-am necăjit mult pe acest gentilom vorbind 
limba javanezá? 

— E o limbă ciudată într-adevăr. 

— Ei bine, spuse Marmouset, te vom învăţa această limbă. 

— Pe mine!? continuă bunul guvernator. 

— Da, ascultă-ne cu atenţie. 

— Cum, veţi vorbi din nou în această oribilă limbă? 

Rocambole îl privi surâzător pe sir Robert ca şi cum i-ar fi 
spus: 

— Te-am înştiinţat azi de dimineaţă. El vrea sá te supere. 

— Tată, i se adresă miss Lucy, una din fetele guvernatorului, 
doamna va cânta ceva pe când aceşti domni vor juca şah. 

Vanda se sculă şi se duse la pian. 

In acelaşi timp Rocambole şi Marmouset se aşezară faţă în 
faţă la masa de şah. 

Şi Marmouset aranjând piesele de şah, începu să vorbească 
limba javanezá, pe când Vanda executa nişte variatiuni, care le 
acoperea pe jumătate cu vocea. 

— Stăpâne, spuse atunci Marmouset, totul e gata. 

— Cum? 

— Depinde de dumneata, să fii eliberat în noaptea viitoare. 

— De feniani? 

— Nu, de noi. 

— Explicá-te. 

— Am fácut ceea ce mi-ai spus. Milon si cu mine am cumpárat 
bácánia din Old-Bailey. 

— Prea bine. 

— Ne-am procurat apoi planul de care mi-ai vorbit. 

— Si ati regásit intrarea subteranelor? 

— Da. 

Atunci Marmouset, li povesti lui Rocambole tot ceea ce dánsul 
si tovarásii sái fácuserá. 

El nu omise nici un amánunt, nici chiar pe acela al coborárii 
sale ín ascunzátoare, si cá bátuse de trei ori in poarta de fier, 
lovituri pe care le auzise Polyte. 

Si Marmouset adáugá: 

— Am la ordinele mele un vaporas, care va fi gata la gura 

subteranei, care duce la Tamisa. 

— Prea bine, răspunse Rocambole. Dar fenianii.. 

— N-am mai auzit vorbindu-se de dânşii. 

— Ei lucrează totuşi să mă salveze. 

— E probabil. Dar noi te vom salva înaintea lor. 

— lată ceea ce nu vreau. 

— De ce? 

— AŞ vrea să-i văd încercând ceva. 

— La ce bun? 

— Spre a şti dacă, când voi fi liber, să-i servesc sau să-i 
părăsesc. 

— Oh! exclamă Marmouset, avem alte lucruri de făcut la Paris. 

— Se poate; dar tu nu îmi încalci voinţa. 

— Desigur că nu, stăpâne. 

— Deci ascultă ce-ţi spun. 

— Vorbeşte, spuse Marmouset cu supunere. 


Sir Robert îi examina pe Omul Gri si Marmouset cu neliniste. 
„Ah! se gândea dacă acest blestemat francez va sta o lună 
aici, cred că mi se va albi părul.” 


Capitolul XLIII 


Pe când Marmouset şi Vanda se instalau la guvernatorul 
închisorii Newgate, miss Ellen, tot în costumul cálugáritelor de 
închisori, stătea în odaia ei din Sermon Lane. 

Marmouset venise la dânsa dimineaţa şi îi spusese: 

— Nu ştiu ce fac fenianii, dar pot să te asigur că noi îl vom 
salva. 

— Şi cum? 

Marmouset atunci îi destăinuise planul său si miss Ellen î 
aprobase întrutotul. 

Apoi ei îi spusese că seara îl va vedea pe Rocambole si î 
făgăduise că va veni a doua zi. 

A doua zi, într-adevăr, Marmouset veni. 

Miss Ellen îl aştepta cu nerăbdare. 

Dar ea tresări şi fu cât p-aci să cadă jos văzându-l pe tânărul 
bărbat trist. 

— Dumnezeul meu! strigă ea, s-a întâmplat desigur o 
nenorocire! 

— Nu, spuse Marmouset, dar se poate întâmpla. 

— Ce vrei să spui? 

— Totul e gata pentru eliberare. Subterana este liberă, 
tovarăşii noştri sunt hotărâți. Am la îndemână un vaporaş care, 
înainte de a se face ziuă, ne-ar fi scos la mare. 

— Ei bine? 

— Ei bine! El nu vrea! 

— Cine? Dânsul? 

Marmouset făcu un semn afirmativ din cap. 

— Nu vrea să fie eliberat? 

— Nu. 

— Dar de ce? strigă miss Ellen mirată. 

— Vrea ca fenianii să încerce ceva. 

— Desigur că ei se vor ţine de cuvântul pe care mi l-au dat. 

— Da, dar când? 

— lată ceea ce abatele Samuel n-a putut să-mi spună. 

— Şi ceea ce trebuie să ştim, spuse Marmouset, căci de-ar 
trebui îl vom răpi pe Rocambole cu forţa... 

— Vino cu mine, hotărî miss Ellen. 

— Unde? întrebă Marmouset. 

— La Saint-George; acolo îl vom găsi pe abatele Samuel. 

Şi tânăra fată îşi puse mantaua. 

— Nu te temi să ieşi ziua? 

— Nu. Costumul meu mă face inviolabilă. 

Miss Ellen şi Marmouset ieşiră din Sermon Lane; se urcară 
într-o trăsură şi se duseră la Southwark. 

Marmouset şi miss Ellen străbătură cimitirul ce înconjoară 
biserica şi bătură la uşă. 

Bătrânul preot veni să le deschidă. 

El se mirá mai întâi văzând-o pe miss Ellen. 

Saint-George era o biserică, iar nu o închisoare. 

Dar îl recunoscu pe Marmouset. 

— Abatele Samuel e sus? întrebă acesta arătând clopotniţa. 

— Da, dar nu e singur. 

— Ah! 

— E cu patru şefi! 

Miss Ellen şi Marmouset se uitară plini de bucurie unul la altul. 

— Nu ştiu dacă trebuie să vă las sus, spuse preotul ezitând. 

— În orice caz prietene, du-te de înştiinţează că miss Ellen 
vrea să-l vadă. 

Preotul se urcă cât putu mai repede. 

Apoi, după câteva minute cobori şi le spuse: 

— Veniti, vă aşteaptă. 

Miss Ellen şi Marmouset urcară şi pătrunseră în camera 
secretă. 

Abatele Samuel era acolo cu patru şefi feniani. 

— Soră, i se adresă preotul, ai sá ne comunici ceva important? 

— Părinte, răspunse miss Ellen, vreau să ştiu când şi cum va fi 
eliberat Omul Gri. 

Ea pronunţă emotionatá aceste cuvinte, dar cei patru şefi 
rámaserá nepásátori. 

— Sorá, ráspunse unul dintre ei, n-avem decát un singur 
cuvánt. 

— Ah! exclamá miss Ellen. 

— Omul Gri va fi salvat. 

— Dar cum? 

— Asta e un secret pe care nu-l putem dezvălui. 

— Şi când îl veţi salva? 

— Poate mâine, poate peste opt zile, când vom fi gata. 

Miss Ellen îl privi pe Marmouset cu disperare. 

— Să aşteptăm, spuse acesta resemnat. 

Şi ei plecară. 

Pe când ieşeau din cimitir, Marmouset îi comunică tinerei fete: 

— Hotărârea mea e luată. 

— Ah! 

— Il voi salva pe Rocambole, fără voia lui. 

— Nu crezi deci în făgăduiala fenianilor? 

— Ba da, cred. Dar aceşti oameni lucrează prea încet şi 
n-avem timp de pierdut 

Şi ca şi cum un nou eveniment ar fi venit să justifice cuvintele 
lui Marmouset, în momentul când ei voiau să se urce în trăsură, 
un bărbat se apropie de dânşii. 

Acesta era detectivul Edward. 

— Ah! exclamă Marmouset, de unde vii? 

— Vă urmăream. 

— Ei bine? 

— Am o veste rea. 

— Ce e? strigă miss Ellen disperată. 

— Lordul şef al justiţiei, sfătuit de preotul Patterson, a luat 
următoarea hotărâre: Omul Gri va fi judecat mâine. 

Marmouset şi miss Ellen pálirá. 

— Şi mai mult ca sigur că va fi executat în douăzeci şi patru 
de ore. 

Miss Ellen scoase un țipăt. 

— Ei bine! spuse Marmouset, avem patruzeci şi opt de ore 
înaintea noastră, e mai mult decât îmi trebuie. 

— Şi dacă el nu vrea? întrebă miss Ellen disperată. 

— ÎI vom lua cu forța, hotărî Marmouset. 

Şi se urcă în trăsură împreună cu miss Ellen. 

— Curaj! Şopti. Curaj! 

Şi trăsura porni spre Sermon Lane. 


Capitolul XLIV 


Marmouset o conduse pe miss Ellen acasă. 

Apoi el se întoarse la Old-Bailey. 

Milon era foarte îngrijorat căci nu-l văzuse pe Marmouset din 
ajun, adică de când acesta trebuia să fi vorbit cu Rocambole şi 
să fi primit ordine de la dânsul. 

Marmouset îi spuse: 

— N-avem timp de glumit, trebuie să lucrăm repede. 

— Cred că fenianii au început să se mişte, spuse Milon. 

— Ah! 

— Azi noapte am văzut irlandezi învârtindu-se în jurul 
închisorii din Newgate. 

— Ei bine! strigă Marmouset, dacă ei vor să-l salveze pe Omul 
Gri, să-l salveze îndată. 

— De ce? 

— Fiindcă noi îl vom salva în noaptea viitoare, fără voia lui. 

— Cum, fără voia lui? 

— Ah! exclamă Marmouset surâzând. Stăpânul e încăpățânat, 
vrea ca fenianii să-i fie recunoscători şi să-l salveze dânşii! 

— Drace! spuse Milon supărat, şi atunci de ce am venit la 
Londra. 

— Ştii că el va fi judecat mâine. 

Milon se înfioră. 

— Dar mâine noi vom fi la drum spre Franţa, adăugă 
Marmouset. L-ai văzut pe căpitanul vaporasului. 

— Da. Totul e gata. 

— Îl vei revedea diseară între orele patru şi cinci, şi îl vei 
înştiinţa că o doamnă se va prezenta la bordul său. 

— Miss Ellen? 

— Desigur. 

— La ce oră? 

— La miezul nopţii şi de la acea oră el trebuie să fie gata, căci 

vom pleca îndată ce ne vom îmbarca. 

— Dar, întrebă Milon, eşti sigur că vom reuşi la noapte? 

— Da, vom cobori prin pivniţă şi o să-l luăm cu noi pe William 
care e puternic ca un taur. 

— Să mergem, spuse Milon aprinzând lanterna. 

Ceilalţi tovarăşi ai lui Marmouset, cu toate că n-auziseră 
cuvintele schimbate între el şi Milon, pricepură că era un 
moment important şi niciunul nu îndrăzni să pună nici o 
întrebare. 

Milon făcu un semn matelotului William. 

William îl urmă fără obiectie. 

Când ajunseră în pivniţă, Marmouset luă un ciocan. 

Apoi ei continuară drumul prin acel tunel subteran şi sosiră 
astfel la ultima uşă de fier după care Polyte auzise cele trei 
lovituri ale lui Marmouset. 

Atunci acesta luă ciocanul şi după câteva lovituri deschise 
uşa. 

Atunci apăru zidul de cărămizi şi în acest zid gaura pe care sir 
Robert M... o lăsase pentru ca din adâncul acelei ascunzători, să 
se poată admira acea uşă de fier pe care el nu o putea niciodată 
deschide. 

— Nu eşti degeaba antreprenor! Ce crezi de acest zid? 

— Mai întâi, el e foarte subţire. 

— Şi poate fi dărâmat cu uşurinţă? 

— Nu e nevoie să-l dărâmăm. Vei vedea... 

Şi Milon dădu o lovitură cu umărul în acel zid, care se 
cutremură. 

— Stai, îl opri William, să te ajut. 

Şi la rândul său dădu o lovitură cu umărul în zid. 

Totul n-a durat mai mult decât o secundă. 

Zidul se prăbuşi. Drumul la ascunzătoare era deschis. 
Marmouset pătrunse primul. 

— Priveşte bine unde suntem. 

— Drace! exclamă Milon, suntem într-un put. 

— Dar acest put are un orificiu. 

— Asta se înţelege de la sine. 

— Şi are şase metri adâncime. 

— Bine! 

— Bine! 

— Scara e uşor de găsit, spuse Milon, dar totuşi există o 
piedică. 

— Care? 

— Cum să o aşezăm, căci n-are loc. 

— Am prevăzut asta. 

— Ah! 

— Şi am comandat în Osborn Street, la un tâmplar, o scară 
demontabilă. 

— Atunci e cu totul altceva. 

— Acum, continuă Marmouset, care vorbea limba engleză, ca 
să fie mai bine înţeles de William, ascultă-mă: 

— Vorbeşte, spuse Milon. 

— Te vei duce să iei diseară scara. 

— Bine! 

— La ora 11 veţi cobori cu toţii aici. Veţi fi înarmaţi cu câte un 
pumnal şi un revolver. 

— Şi Pauline? 

— O veţi aduce aici, unde va aştepta. 

— După ce veţi pune scara, vei urca primul şi ceilalţi te vor 
urma. 

— Prea bine. 

— Când veţi fi sus, vă veţi găsi într-o pivniţă. Ea e încuiată, 
dar Moartea Bravilor a fost lăcătuş. 

— Da. 

— Va deschide uşa. Atunci veţi da peste o scară şi veţi intra în 
bucătăria guvernatorului. Nu veţi întâlni decât o servitoare, 
poate adormită. Dacă vrea să strige, legati-o. Bucătăria e alături 
de sufragerie; veţi pătrunde în acea odaie. 

— Şi apoi? 

— Acolo veţi auzi prin uşă un zgomot de voci şi veţi aştepta. 

— Ce? 

— Un semnal pe care vi-l voi da la timp. 

— Şi dacă întâlnim alte persoane în afară de servitoare? 

— Dacă trebuie veţi ucide, spuse cu răceală Marmouset, dar 
nu cu revolverele, ci cu pumnalele. 

— Da, aprobă Milon, pumnalul este adevărata armă, căci 
revolverul face zgomot. 

— Aţi priceput? 

— Da, răspunse William. 

— Perfect, repetă Milon. 

— Ei bine! continuă Marmouset, vei merge să cauţi scara şi îi 
vei instrui şi pe ceilalţi. 

Capitolul XLV 


Miss Ellen nu-l văzuse pe Marmouset deloc. 

Dar, despártindu-se tânărul bărbat îi spusese: 

— Îţi repet că-l vom salva pe stăpân fără voia lui, şi asta în 
noaptea viitoare. 

— Eu ce să fac până atunci? întrebase tânăra fată. 

— Să aştepţi. 

— Voi aştepta. 

— Astă seară, pe la ora opt, adăugase Marmouset, Milon va 
veni să te ia. 

— Şi îl voi urma? 

— Da. 

— Unde mă va conduce? 

— Pe un vaporaş ce se află pe Tamisa. 

Miss Ellen simţi că inima îi bate cu putere. 

— Şi acest vaporaş, adăugase Marmouset, ne va conduce pe 
toţi în Franţa. 

Şi miss Ellen aşteptase. 

Seara, la ora indicată, apăru Milon. 

Acesta era foarte vesel. 

— Ah, miss! îi spuse pe când străbăteau la braţ străzile 
oraşului, acum nu mai avem nevoie de feniani şi sunt foarte 
vesel. 

— Adevărat! 

— M-as fi considerat umilit, dacă stăpânul ar fi fost salvat de 
alţii decât de noi, continuă Milon. 

— Cine ştie? întrebă miss Ellen. Fenianii poate lucrează la 
rândul lor... şi vor sosi înaintea voastră. 

— Oh! Asta nu. 

— Ce-mi pasă, răspunse cu un accent de devotament şi iubire, 
ce-mi pasă dacă sunt ei sau dumneavoastră, numai el să fie 
liber. 

— Noi avem amor propriu, adăugă Milon. 

Miss Ellen surâse cu melancolie. 

— Crezi? întrebă ea, Că eu nu sunt orgolioasă? 

— Asta e sigur, miss Ellen. 

— Ei bine! Am sacrificat acest orgoliu. 

Şi cum Milon se uita la dânsa cu mirare, miss Ellen continuă: 

— Fenianii lucrează cu vreun plan misterios; dumneavoastră 
aţi săpat o subterană. Numai eu n-am făcut nimic; dar dacă 
planul fenianilor şi al dumneavoastră nu va reuşi, eu îl voi salva 

atunci. 

— Dumneata! exclamă Milon cu un aer de îndoială. 

— Mă numesc miss Ellen Palmure, spuse tânăra fată, sunt fiica 
unui pair al Angliei şi voi şti, dacă va trebui, să mă arunc la 
picioarele tatălui meu pentru ca el să o roage pe regină să-i 
acorde gratierea aceluia căruia i-am dat viaţa şi inima mea 
întreagă. 

Pe când vorbea astfel ochii ei erau plini de lacrimi, şi de 
entuziasm. 

— Dar nu vom avea nevoie de asta, spuse Milon. Miss Ellen, îţi 
repet peste câteva ore, stăpânul va fi printre noi. 

„Dumnezeu să te audă!” murmură tânăra fată. 

Şi ei îşi continuară calea. 

Ei ajunseră pe ţărmul Tamisei. 

Ceaţa reapăruse şi fluviul nici nu se vedea. 

Dar se auzea zgomotul produs de valuri şi puţin mai departe 
zgomotul produs de motorul unui vapor. 

Milon duse două degete la gură şi fluieră. 

— Să aşteptăm zise el. 

Putin după aceea miss Ellen auzi zgomotul unei bărci care se 
apropia de tárm. 

Atunci Milon îl întrebă pe omul care se afla în barcă: 

— Vii de la Shoking? 

— Da, răspunse marinarul. 

— Imbarcá-te, miss Ellen, spuse Milon. 

Şi o urcă pe tânăra fată în barcă. 

Apoi el adăugă: 

— Marmouset a botezat vaporul cu numele de „Shoking”. 
Căpitanul e un prieten al lui William şi ne este devotat. 

Matelotul, care se afla în barcă, începu să vâslească cu putere 
şi miss Ellen văzu în curând vaporaşul. 

După zece minute ea era la bord. 

— În curând, miss Ellen, îi spuse Milon. Este ora opt, la miezul 
nopţii ne vom întâlni cu toţii. 

Şi el cobori în barcă şi spuse matelotului: 

— Du-mă sub puntea Waterloo. 

Barca ajunse repede la locul indicat de Milon. 

Atunci acesta sări pe uscat şi porni în Strand. 

El chemá o trăsură şi se duse la Osborn Street. 

Acolo se afla tâmplarul la care Marmouset comandase scara. 

Şi după o oră având scara, Milon se întoarse în Old-Bailey. 

Capitolul XLVI 

Milon îi găsi pe tovarăşii săi foarte emotionati. 

Ei închiseseră prăvălia demult, dar se aflau cu toţii strânşi şi 
stăteau fără lumină. 

— Ah! strigă Moartea Bravilor. Te aşteptam cu nerăbdare. 

— Ce e? întrebă acesta. 

— De când ai plecat s-au întâmplat nişte lucruri ciudate! 

— Cum? 

— Îţi voi spune eu, răspunse Polyte. 

— Vorbeşte. 

— Închipuieşte-ţi, reluă Polyte, că de când s-a înnoptat am 
văzut circulând pe poartă oameni cu mină urâtă. 

— irlandezi? 

— Probabil. 

— Ei erau doi câte doi, sau câte trei şi se urmau la distanţă. 

— Şi apoi? 

— Deodată am văzut unul care conducea un cărucior. 

— Bine. 

— El s-a oprit un moment în faţa închisorii Newgate, între cele 
două porţi. 

— Ah! 

— Atunci doi oameni, care se aflau la una din cele două porţi, 
s-au apropiat. 

— Şi i-au vorbit? 

— Şi l-au ajutat să dea jos un butoi pe care l-au lipit de zid. 

— Şi ce-au făcut apoi? 

— Nimic. S-au îndepărtat. 

— Dar butoiul?... 

— E tot acolo. 

— La zid. 

— Da. Vino să-l vezi, spuse Polyte. 

— Un moment, răspunse Milon, să-i lăsăm pe poliţişti să 
treacă. 

Într-adevăr se auzea pasul a doi gardieni de noapte, care 
încercau pe la porţi să vadă dacă sunt bine închise. Poliţiştii 
trecurá. 

Atunci Milon îi spuse lui Polyte: 

— Sá mergem acum sá vedem. 

Si ei se apropiară de zidul închisorii. 

— lată butoiul, spuse Polyte. 

Milon văzu atunci un butoi mare, care era închis ermetic. 

— Ce poate să fie aici? întrebă Milon. 

— Nu ştiu, răspunse Polyte. 

Milon încercă să mişte butoiul. 

— Prea greu. 

— Eu cred, reluă Polyte, că e praf de puşcă. 

Milon tresări. 

— Ce să facă cu ea? întrebă. 

— Să arunce în aer închisoarea Newgate. 

Milon dădu din umeri. 

— Şi cine vrea să arunce în aer închisoarea. 

— Fenianii. 

— Ca să-l elibereze pe Rocambole? 

— Da. 

— Dobitocule! Dacă ar arunca în aer închisoarea, el l-ar ucide 
pe acela pe care vor să-l salveze. 

— E drept, spuse Polyte. Să ocolim închisoarea. 

Porniră la drum. 

O sută de paşi mai departe tot pe lângă zid, se afla un alt 
butoi la fel cu cel dintâi. 

— Ştii ce e asta? întrebă Milon. 

— Nu, răspunse Polyte. 

— Asta e de furat. Hoţii l-au lăsat aici şi vor veni să-l ia mâine. 

— Nu cred şi stărui în opinia mea. 

— Că e praf de puşcă? 

— Da. 

— Ei bine! Când închisoarea Newgate va sări în aer, noi nu 
vom mai fi. 

— Bine, se resemná Polyte, dar as fi de părere să-l prevenim 
pe Marmouset. 

— Cum? Sub ce pretext vrei acum sá intrăm în închisoarea 
Newgate? 

— Asta e adevărat, suspină Polyte. 

— Trebuie, din contră, reluă Milon, să ducem treaba până la 
capăt. 

— Cum asta? 

— Şi să nu pierdem nici un minut. Dacă fenianii vor să arunce 
în aer închisoarea, trebuie să ajungem înaintea lor. Şi amorul 
nostru propriu! 

Spunând aceste cuvinte, Milon bătu în retragere şi Polyte îl 
urmă. 

Ei se întoarseră în prăvălie. 

— Ce oră e? întrebă Milon. 

— Zece şi un sfert. 

— Nu mai avem decât trei sferturi de oră. Asta nu e mult. Deci 
la lucru copii! 

Uşa prăvăliei a fost închisă şi atunci se aprinseră lămpile. 

— Totul e gata jos, spuse Moartea Bravilor. 

— Să coborâm scara, răspunse Milon. 

Ei coborâră cu toţii în pivniţă. 

Pauline îl urmă pe bărbatul ei. 

În pivniţă Milon distribui arme tovarăşilor săi. 

Apoi porniră în subterană. 

Ajungând la uşa de fier, Milon spuse tinerei femei: 

— Nu eşti fricoasă? 

— Sunt o copilă a Parisului, răspunse fosta spălătoreasă. 

— Dar vei rămâne singură aici. 

— De asta nu-mi pasă, dacă am lumină. 

— Şi ne vei aştepta poate o oră. 

— Voi aştepta. 

Si Pauline îl îmbrăţişă pe Polyte. 

Atunci Milon începu să aranjeze scara în ascunzătoare şi să se 
urce. 

După un sfert de oră el se afla la orificiu şi ridica capacul. 

Atunci tovarásii săi se urcară unul câte unul cu pumnalul în 
dinţi şi cu revolverul în mână, pe când curajoasa Pauline 
rămânea singură în subterană. 


Capitolul XLVII 


În acest timp Marmouset se întorsese la Newgate, înainte de a 
se înnopta. 

El o găsise pe Vanda făcând muzică cu fetele lui sir Robert, pe 
când doamna Robert M... broda. 

Sir Robert lipsea de acasă. 

Dar el era în interiorul închisorii. 

El nu sosi decât la ora cinci. 

Marmouset îl găsi palid şi gânditor. 

— Oh! Oh! sir Robert, îi spuse, pari puţin cam preocupat astă 
seară? 

— Sunt într-adevăr, gentilomule. 

— Ce ţi s-a întâmplat? 

— Îţi voi spune după masă. 

— Ah! 

— E mai bine să uităm ştirile rele. 

Marmouset nici nu clipi. 

El ghicea fără îndoială ştirea rea pe care trebuia să i-o dea 
guvernatorul. Atunci el nu insistă. 

Cina avu loc ca de obicei. 

Apoi, şi sub pretextul de a fuma o ţigară, sir Robert îl aduse pe 
Marmouset în cabinetul său. 

— Să vedem această ştire rea cu care mă ameninti, spuse 
Marmouset. 

— Ei bine! mă tem că nu vei mai putea juca partida de şah cu 
Omul Gri. 

— Ah! exclamă Marmouset. 

— Am primit, acum două ore, continuă sir Robert, o 
comunicare de la lordul şef al justiției. 

— Bine! Şi această comunicare... 

— Mă anunţă că el va fi judecat mâine dimineaţă. 

— Oh! Dumnezeul meu! strigă Marmouset, prefăcându-se 
mirat. Se renunţă la aflarea adevăratului său nume!... Şi apoi?... 

— Condamnarea lui e sigură, după cum îţi imaginezi. 

— Vai! 

— Şi va fi spânzurat poimâine dimineaţă, e aproape sigur. 

— Ei bine? întrebă Marmouset liniştit, voi mai beneficia de 
partida mea încă două seri. 

Atunci sir Robert se dădu înapoi mirat. 

— Cum! ai îndrăzni... 

— Dar fără îndoială. 

— Gándeste-te că trebuie să-l vizitez pe Omul Gri, şi să-i 
spun... 

— Vei face mâine această vizită. 

— Nu, legea se opune. 

— Ah! Adevărat? 

— Şi trebuie ca diseară înainte de miezul nopţii... 

— Ei bine, diseară după ce voi juca partida mea de şah, îi vei 
spune totul. 

Şi Marmouset avea un aşa de mare sânge rece, încât sir 
Robert se întreba dacă se află în faţa unui tigru sau a unui om. 

Marmouset îi ghici gândul: 

— Milord, e timpul să dau cărţile pe faţă. 

— Ce vrei să spui? 

— M-ai luat drept un gentilom excentric... 

— Drace! 

— Sunt poate, dar sunt si un jucátor de sah pasionat. 

— Bine. 

— La Paris bat pe toată lumea; la Londra anul trecut nu mai 
găseam adversar la clubul West-India. Dar am găsit unul la 
Petersburg, şi trebuie să-ţi mulţumesc că eu veşnicul învingător, 
am fost bătut. 

— Adevărat? întrebă sir Robert. 

— Generalul Legetoff m-a bătut de multe ori spunându-mi: 
„atâta vreme cât nu vei învăţa partida indiană, jocul 
brahmanilor, vei fi nebun să joci cu mine”. 

— Ei bine? întrebă sir Robert. 

— Ei bine! Omul Gri, ştie această partidă. 

— Într-adevăr. 

— El m-a învăţat aseară, dar mai avem nevoie de încă o lecţie. 

— Şi apoi... 

— Apoi voi fi în stare să mă măsor cu generalul Legetoff, care 
mi-a câştigat un milion de ruble anul trecut. 

— Un milion de ruble! 

— Da, ceea ce înseamnă patru milioane de franci, începi să 
pricepi? 

— Nu, spuse cu naivitate sir Robert. 

— În timpul captivitätii mele la Newgate, reluă Marmouset, 
vorbind de diferite lucruri, acest nenorocit mi-a spus că ştie 
partida indiană. Atunci, cum am pe inimă cele patru milioane 
mi-am zis: Dacă guvernatorul din Newgate mă lasă să joc cu 
dânsul, generalul va fi bătut şi îmi voi lua banii înapoi. 

— Ah! pricep, în fine! exclamă sir Robert, a cărui faţă se 
lumină şi ale cărui bănuieli din acel moment, dispărură. 

— Vezi, continuă Marmouset, nu e vorba pentru mine de un 
capriciu, de o excentricitate, ci de patru milioane. Dacă las ca 
Omul Gri să fie spânzurat înainte să îmi spună secretul, cele 
patru milioane sunt pierdute. 

— E drept, suspină sir Robert. 

— Şi voi fi nevoit să mă mulţumesc cu indemnizaţia pe care 
mi-a făgăduit-o avocatul Staggs. 

Sir Robert M... se înfioră. 

— Oh! Nu vei face asta, gentilomule. 

— Atunci ajută-mă să iau ultima mea lecţie. 

Sir Robert M... se scărpină după ureche şi rămase gânditor. 

— Gándeste-te, spuse cu răceală Marmouset, că dacă mă 
refuzi mâine dimineaţă mă duc la avocatul Staggs. 

Sir Robert M... se clătină. 


— 139 — 


— Ponson du Terrail — 


Capitolul XLVIII 


Bunul guvernator era foarte încurcat. 

Poate niciodată el nu se aflase într-o situație aşa de delicată. 

Spre a-i dovedi lui Marmouset sinceritatea sa, îi arătă plicul pe 
care i-l trimisese lordul şef al justiţiei. 

— Vezi, în ce situaţie mă pui... Dacă nu-ţi satisfac... 

— Te ruinez, completă cu răceală Marmouset. 

— Dacă te satisfac, încalc un ordin şi legea. 

— În ce? 

— Eu sunt dator să-l instiintez pe prizonier înainte de miezul 
nopţii. 

— Vom termina partida noastră la ora unsprezece. 

— Dar seara pe care el o va pierde jucând şah, nenorocitul ar 
petrece-o cu avocatul său. 

— Deoarece spui că va fi condamnat! 

— Dar dacă lordul şef al justiţiei află vreodată adevărul, voi fi 
destituit. 

— Nu, îl asigură Marmouset. 

— Oh! 

— Vei fi din contrá felicitat. 

— Cum? 

— Şi as paria că vei căpăta o gratificatie de două mii de lire ce 
ti se va oferi. 

— Îmi spui, că Omul Gri va fi judecat fără să i se ştie numele. 

— Da. 

— Presupune că mâine la şedinţă te prezinti şi spui Curţii 
acest nume. 

— Cum îl voi putea spune, dacă nu-l ştiu nici eu. 

— Ti-l voi spune. 

— Dumneata? 

— Eu... 

— ÎI ştii dar? exclamă sir Robert 

Marmouset scoase ceasornicul. 

— Este ora nouă. 

— Ei bine? 

— La ora zece fix îl vei aduce pe Omul Gri. 

— Fie. 

— La ora unsprezece fără un sfert, soţia şi fetele dumitale se 
vor retrage în camerele lor. 

— Ca în fiecare seară. 

— Vom rămâne deci singuri aici: dumneata, Omul Gri, soţia 
mea şi cu mine. 

— Şi apoi? 

— La unsprezece fără un sfert îl voi striga pe Omul Gri pe 
adevăratul sau nume. 

— Şi dacă el îl tăgăduieşte? 

— Iti jur că nu-l va tăgădui. 

— De unde ştii? 

— Când eram în închisoare el mi-a spus: N-am alt interes 
să-mi ascund numele decât acela de a nu fi judecat. Dar dacă şi 
aşa voi fi judecat, îl voi spune judecătorilor mei. 

— Oh! exclamă sir Robert, e adevărat, ce-mi spui gentilomule? 

— Foarte adevărat, milord. 

— Nu-ţi baţi joc de mine? 

— Un om care aleargă după patru milioane de franci pierdute 
nu-şi bate joc niciodată de nimeni. 

Observatia i se păru corectă lui sir Robert. 

— Astfel, adu-l pe prizonier, continuă Marmouset. Dacă mâine 
vei primi observaţii, vei închide gura lordului şef al justiţiei 
spunându-i, că în marele interes al justiţiei, ai crezut nimerit să 
încalci regulamentul închisorii. 

Sir Robert încântat, reintră în salon cu Marmouset, vorbi puţin 
cu Vanda şi după o jumătate de oră se sculă spunând: 

— Gentilomule, mă duc să-ţi aduc partenerul de şah. 

In acelaşi timp, el făcu un semn, care îndemna: 

— Mai ales aceste doamne să nu ştie nimic. 

— Fii liniştit, răspunse Marmouset clipind din ochi. 

După ce sir Robert plecă, Marmouset şi Vanda schimbară 
câteva cuvinte în ruseşte. 

Marmouset îi povesti repede Vandei ceea ce se petrecuse în 
cursul zilei. 

Vanda se îngălbeni când află că judecata se hotărâse pentru a 
doua zi. 

Dar Marmouset îi spuse: 

— Totul e gata pentru diseară. 

— Si dacă stăpânul nu vrea să vină? 

— Oh! Va trebui ca el să ne urmeze! 

— Cine ştie? 

— A refuza ar însemna că se pierde şi să ne piardă şi pe noi. 

Vanda dădu din cap. 

— Nu ştiu, zise ea, dar toată ziua am fost foarte tristă. 

— Ah! 

— Am nişte presimtiri negre. 

Marmouset dádu din umeri. 

— Poate cá e din cauza climei din Londra. 

— Se poate... 

— Şi ceaiul pe care-l bem asa de mult. 

— Dar dacă planul nostru nu reuşeşte? 

— Ei bine! fenianii lucrează la rândul lor. Ai un pumnal, 
Vanda? 

— Da, îl am întotdeauna. 

— Bine! Să fie cu noroc acum! 

Pe când spunea aceste cuvinte, uşa se deschise şi sir Robert 
intră urmat de Rocambole îmbrăcat tot în costumul arestatilor 
din Newgate. 

Rocambole era aşa de liniştit ca pe vremea când se numea 
maiorul Avatar şi se ducea la club la Paris, ca să joace partida sa 
obişnuită. 

Marmouset era tot aşa de liniştit ca şi Rocambole. 

Numai Vanda avea pe faţa ei întipărită o mare tristeţe, care-l 
izbi pe Rocambole. 

Cât despre sir Robert, el îşi privea prizonierul cu lăcomia unui 
om, care va dezlega un hieroglif. 

Vanda şi fetele guvernatorului se aşezară la pian. 

Sir Robert luase loc lângă Marmouset, spre a nu pierde din 
vedere faţa prizonierului său. 

Partida începu. 

Timp de un sfert de oră cei doi jucători părură că nu se ocupă 
de nimic altceva decât de jocul lor. 

— Dar, în fine, Marmouset, spuse Rocambole. 

— Am ceva nou stăpâne. 

— Am ghicit, căci Vanda e tristă. 

— Cum! exclamă sir Robert, iar ati început să vorbiti acea 
limbă orientală? 

Marmouset surâse 

— Milord, te înşeli. 

— Cu toate acestea vorbiti limba javanezá?... 

— Da, dar de astă dată... 

— E limba javaneză din Java. 


— 142 = 


— Ruinele Parisului — 


Şi sir Robert făcu un semn prin care voia să spună: 

— În fine, sunt resemnat! E ultima seară şi în curând voi şti 
marele mister. 

— Ce s-a întâmplat? întrebă Rocambole în limba javaneză. 

— M-am întâlnit cu şefii feniani si cu abatele Samuel. 

— Ah! Ei lucrează să mă salveze? 

— Da, dar n-au putut să-mi spună când şi cum. 

— Nu e nimic. 

— Ba e mult, stăpâne. 

— De ce? 

— Fiindcă stăm cu braţele încrucişate în acest timp. 

Rocambole surâse în chip misterios. 

— Ştii un lucru? 

— Vorbeşte stăpâne. 

— Presupun că fenianii nu reuşesc. 

— Bine. 

— Si voi de asemenea. 

— Oh! 

— După ce am lăsat pe toată lumea să se ocupe de afacerile 
mele, mă voi ocupa personal. 

— Ce vrei să spui? 

— Mă voi salva singur. 

— Şi când asta? 

— Peste trei zile. 

In acest moment sunau orele unsprezece fără un sfert la 
pendulă. 

Doamna Robert şi fetele sale se sculară spre a se retrage. 

— Va fi prea târziu stăpâne, spuse atunci Marmouset. 

— De ce prea târziu? 

— Fiindcă vei fi judecat mâine. 

Rocambole tresări. 

— Ah! zise Rocambole. 

O uşoară tremurătură a nărilor sale a fost singurul lucru, care 
trăda emoția lui în acest moment. 

— Acum, reluă cu răceală Marmouset, trebuie sá te 
resemnezi, stăpâne. Pentru prima dată, nu te-am ascultat. 

Privirea lui Rocambole era fulgerătoare. 

— Peste un sfert de oră, tovarăşii noştri vor fi aici. 

— Spui adevărul. 

— Şi dacă nu ne vei urma de bună voie te vom răpi cu forţa. 

Rocambole suspină. 

— Sunteţi nişte inimi bune şi vă iert pentru nesupunerea 


— 145 — 


— Ponson du Terrail — 


voastră. 

Sir Robert M... care nu putea înțelege nici un cuvânt din ceea 
ce ei spuneau, se uita mereu la pendulă. 

El aştepta momentul în care va afla adevăratul nume al 
Omului Gri. 

În fine sună orele unsprezece. 

Atunci Marmouset începu să vorbească în limba engleză şi 
adresându-se lui Rocambole îi spuse: 

— Nu-i aşa gentilomule, că dacă ai fi judecat fără să ţi se ştie 
numele, nu l-ai mai tine ascuns? 

— Desigur că nu. 

Sir Robert scoase un țipăt de bucurie, după care spuse cu 
brutalitate: 

— Ei bine, poţi să vorbeşti. 

— De ce milord? 

— Fiindcă vei fi judecat fără să ţi se ştie numele. 

— Vrei să mă faci să vorbesc milord. 

— Nu, răspunse sir Robert. lată plicul de la lordul şef al 
justiţiei. 

Rocambole nici nu se uită la acea hârtie dar întrebă: 

— Ei bine! Când voi fi judecat? 

— Mâine. 

— Şi, după socoteala dumitale, când voi fi spânzurat? 

— Poimâine. 

— Atunci vrei să ştii numele meu? 

— Te rog în genunchi să mi-l spui. 

— Ei bine! Mă numesc Rocambole! 

— Deci Rocambole eşti dumneata? 

— Da, eu... 

Şi pe când Rocambole continua să râdă, un zgomot surd se 
auzi în anticameră, apoi un țipăt urmat de căderea unui corp. 

Sir Robert M... disperat, se sculă şi vru să alerge la uşă. 

Dar Marmouset se aşeză în faţa lui şi punându-i pumnalul în 
piept îi spuse: 

— Dacă faci un pas, sau scoţi un țipăt, eşti mort!... 

Sir Robert nu se aflase niciodată într-o asemenea situaţie. 
El deveni mai întâi roşu şi apoi palid; venele gâtului i se 
umflară şi ochii lui păreau că ies din orbite. 

Timp de un minut, el îi privi pe rând pe Rocambole, pe Vanda 
şi pe Marmouset. 

Cátesitrei erau gravi şi aproape solemni. 

In acelaşi timp zgomotul se márea în odaia vecină. 

O ceată de oameni umbla acolo şi deodată uşa salonului se 
deschise. 

Atunci un văl se ridică de pe ochii naivului guvernator. El 
pricepu totul. 

Omul Gri, care se numea sau nu Rocambole, avea un 
complice, şi acest complice era Marmouset, care-şi bătuse joc şi 
de ambasada franceză şi de dânsul. 

Şi aceşti doi bărbaţi aveau prieteni. Pe aceşti prieteni îi vedea 
acum sir Robert. 

Milon si Polyte, Moartea-Bravilor, Jean-Mácelarul si Williams cu 
pumnalele si revolverele în mâini intraseră pe acea uşă. 

Sir Robert M... fusese soldat în tinereţea lui; dar treizeci de ani 
de viaţă petrecută la Londra, făcuseră din dânsul un burghez 
inofensiv şi fricos. 

Când văzu intrând atâţia bărbaţi înarmaţi, spaima lui a fost 
aşa de mare încât căzu în genunchi cu mâinile împreunate. 

— In numele cerului, aveţi milă de mine! 

Marmouset începu să râdă. 

— Nu vei fi ucis, dacă vei fi cuminte. 

Sărmanul guvernator făcu un semn care însemna: 

— Faceţi din mine tot ce vreţi! 

Rocambole strângea mâna lui Milon şi a celorlalţi eliberatori ai 
săi. 

— Aţi ajuns aici fără dificultăţi? întrebă el. 

— N-am întâlnit decât două mici obstacole. 

— Ah! 

— O servitoare, care voia sá tipe şi pe care am legat-o. 

— Şi apoi? 

— Apoi, zise Milon, un gardian care stătea în anticameră, pe 
care William a fost silit să-l ucidă. 

Marmouset părea că păstrase, chiar în faţa lui Rocambole 
comanda expediției. 

El se adresă lui sir Robert şi-i spuse: 

— Dragul meu, sunt dezolat că răsplătesc aşa de prost 
ospitalitatea dumitale, dar sunt nevoit. Trebuie deci să te 
resemnezi, sub pedeapsa cu moartea, mai întâi să fii legat la 
gură, apoi îţi vor lega picioarele şi mâinile. 

Sir Robert M... avea ochii plini de lacrimi. 

— Şi eu, şopti el, care te credeam un gentilom perfect. 

— Sunt, după mine, răspunse Marmouset. 

Şi luă de la gâtul Vandei un fular, pe care prezentându-l 
guvernatorului îi spuse: 

— la asta în gură. 

Sir Robert făcu semn că mai voia să spună încă un cuvânt. 

— Fie, zise Marmouset, vorbeşte... 

— Nu veţi face nici un rău soţiei şi fetelor mele, spuse 
plângând. 

— Nici dumitale, dragă amice. 

— Nu veţi fura nimic de aici! 

— Drept cine ne iei! Suntem conspiratori, şi nu hoţi. 

Sir Robert făcu un gest de resemnare. 

El se lăsă legat şi apoi culcat pe parchet. 

— Acum, întrebă Marmouset, plecăm? 

— Vaporul e deci gata? întrebă Rocambole. 

— Se află pe Tamisa la gura subteranei. 

— Şi... miss Ellen? 

Vocea lui Rocambole tremura uşor pronuntánd acest nume. 

— Miss Ellen se află pe vapor. 

— Ah! 

Şi Rocambole făcu un pas spre uşă. 

Apoi el se întoarse şi-o privi pe Vanda. 

— Tu ce ai? o întrebă. 

Vanda era palidă şi tristă. Vanda părea în prada unei spaime 
cumplite. 

Ea stătea nemişcată în fotoliul său. 

— Dar ce are? întrebă la rândul său Marmouset. 

— Mi-e frică, spuse Vanda. 

— Frică de ce? 

— Nu ştiu... dar mi-e frică... 

— Stăpânul e totuşi cu noi, o linişti Marmouset. Haide, să 
mergem. 

Vanda se sculă făcând o sfortare. 

Ea mergea clătinându-se. 

Rocambole tresări. 

— Asta e ciudat! sopti. 

— E o manifestare nervoasă! remarcă Marmouset. 

Şi o luă de braţ, tinánd-o cu dânsul. 

Deodată când ajunseră în odaia unde se afla servitoarea 
legată, Vanda se opri din nou, zicând: 

— Să nu mergem mai departe! 

— E nebună? murmurá Marmouset. 

— E prea târziu ca să dăm acum înapoi, spuse Rocambole, 
impresionat de accentul profetic al tinerei femei. 

— Mi-e frică... mi-e frică, repetă dânsa. 

Şi dinţii îi cläntäneau cu putere. 

Milon şi Rocambole se priveau în tăcere. 

În fine, Rocambole strigă: 

— Dar de ce îi e frică? 

— Nu ştiu, răspunse Marmouset. 

— Un presentiment? şopti Vanda. 

— Nu putem totuşi să stăm aici, spuse Marmouset. 

Rocambole dădu din umeri. 

— Vanda e rusoaică, ea crede în presimtiri. 

— Să mergem! hotărî Vanda şi Dumnezeu sá ne apere. 

Ei coborárá în pivniţă unde se afla o lanterná aprinsă. 

— Copii, spuse atunci Rocambole, sunt tot căpitanul vostru. 
Prin urmare voi pune ultimul piciorul pe scară. 

— Vei cobori înaintea mea, stăpâne, spuse Marmouset. 

— Şi de ce? 

— Pentru că te pot cuprinde remuscárile că n-ai fost eliberat 
de feniani. 

Rocambole dădu din umeri. 

— Eşti un copil! 

Şi puse piciorul pe scară după Milon, care deja coborâse în 
adâncul ascunzătorii. 

Astfel ei coborâră unul câte unul. 

Când fură cu toţii în subterană, Milon respiră uşurat spunând: 

— Acum, fenianii pot să dea foc ierbii de puşcă. 

Rocambole tresări. 

— Despre ce vorbeşti? întrebă. 

— Ce spui? strigă Marmouset. 

— Fenianii vroiau să te elibereze în noaptea asta, stăpâne. 

— De unde ştii? 

— Polyte şi eu am văzut butoaiele. 

— Butoaiele cu praf de puşcă? 

— Da, lipite de zidul închisorii. Dar când Newgate va sări în 
aer, noi vom fi deja departe. 

Vanda repetă: 

— Mi-e frică... mi-e frică... 

Ei sosiră în sala circulară unde o lăsaseră pe Pauline. 

Tânăra femeie era puţin cam palidă şi izolarea în atare stare îi 
atátase nervii; aşa că ea văzându-l pe Polyte se agátá de gâtul 
lui strigând: 

— Să plecăm repede! 

— Ah! da, aprobă Milon, n-avem timp de pierdut. 

Şi privindu-l pe Marmouset, îi arătă una din cele trei galerii 
subterane, care dădeau în sala circulară. 

— Pe acolo mergem? 

— Da. 

— E galeria ce duce la Tamisa? întrebă Rocambole. 

— Da, stăpâne. 

Dar deodată pământul mugi şi tremură sub paşii lor; o 
detunătură teribilă se auzi şi ei fură aruncaţi la pământ. 

— Ah! iată nenorocirea pe care o presimteam! spuse Vanda 
căzând. 

— Praful de puşcă al fenianilor! urlă Milon. 

La spatele lor galeria subterană pe care o străbătuseră se 
dărâma cu zgomot. 

— Să fugim! Mai e timp încă, strigă Marmouset. 

Şi vru să-l târască pe Rocambole în noua galerie ce dădea la 
Tamisa. 

Ceilalţi se ridicaseră de asemenea de jos. 

Cu toate acestea pământul se cutremura sub picioarele lor şi 
prăbuşirile continuau. 

— Ah! exclamă Rocambole cu privirea aprinsă şi liniştit, oare 
sună ultima mea oră? 

— Nu, nu! strigă Marmouset. Drumul e liber, să fugim. 

— Suntem pierduţi, strigă Vanda. In numele cerului sá nu 
mergem mai departe... 

— Să mergem! strigă din contră Marmouset. 

— Să mergem! repetă Rocambole. 

— Ah! Ticăloşii de feniani! urlă Milon. 

Ei făcură vreo treizeci de paşi în noua galerie. 

Dar deodată o nouă detunătură se auzi. 

Vanda scoase un țipăt suprem şi căzu în genunchi. 

Numai stăpânul rămase liniştit şi cu fruntea sus. 

Tovarăşii lui Rocambole se priviră speriaţi. 

Galeria care ducea la Tamisa se prăbuşea la rândul său şi fără 
îndoială, ea trebuia să-i îngroape de vii pe Rocambole şi pe 
imprudentii săi tovarăşi. 

